**** **Republika e Kosovës / Republicof Kosova**

**Komuna – Municipality**

**Hani i Elezit**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**01/Nr.\_\_589\_\_\_\_\_/2024**

**Në bazë të Ligjit mbi Vetëqeverisjen Lokale numër Nr. 03/L-40 neni 43, nenit 31 të Statutit të Komunës së Hanit të Elezit, bëjë këtë:**

**F T E S Ë**

Ftoheni që të merrni pjesë në mbledhjen e parë -I- të rregullt për vitin 2024 të Kuvendit të Komunës, e cila do të mbahet me datë 30.01.2024 me fillim pune në ora 11:00 në sallën e Kuvendit të Komunës.

**RENDI I PUNËS**

1. Miratimi i procesverbalit nga mbledhja e kaluar.
2. Raporti financiar për vitin 2023.
3. Propozim vendimi për ndarjen e bursave për studentë për vitin akademik 2023-2024.
4. Plani i punës së Këshillave të Fshatrave për vitin 2024.
5. Kërkesë për shfuqizimin e Planit të Integritetit me numër protokoli 01/6387/2022.
6. Kodit i Etikës dhe Mirësjelljes – Komuna Hani i Elezit.
7. Diskutim rreth raportit të auditorit social.
8. Informatë mbi veprimtarit e subjekteve afariste për vitin 2023.
9. Të ndryshme.

**Bashkë me ftesën ju dërgojmë:-**

* Procesverbalin nga mbledhja e kaluar.
* Materialin e raportit financiar për vitin 2023.
* Materialin e propozim vendimit për ndarjen e bursave për studentë për vitin akademik 2023-2024.
* Materialin e planit të punës së Këshillave të Fshatrave për vitin 2024.
* Materialin e kërkesës për shfuqizimin e Planit të Integritetit me numër protokoli 01/6387/2022.
* Materialin e Kodit të Etikës dhe Mirësjelljes – Komuna Hani i Elezit.
* Materialin e diskutimit rreth raportit të auditorit social.
* Materialin e informatës mbi veprimtarit e subjekteve afariste për vitin 2023.

Hani i Elezit **Kryesuesi i Kuvendit**

Data:-22.01.2024 **Florim Shkreta**

**\_\_\_\_\_\_\_\_\_\_\_\_\_\_\_**

**Republika e Kosovës / Republic of Kosova**

**Komuna - Municipality**

**Hani i Elezit**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**01/Nr. 590/2024**

**Data:22.01.2024**

**PROCESVERBAL I KUVENDIT TË KOMUNËS**

Procesverbali nga mbledhja e dymbëdhjetë -XII- e Kuvendit të Komunës, mbajtur me datë 28.12.2023 me fillim pune në ora 11:00 në sallën e Kuvendit të Komunës. Të pranishëm ishin: **Mehmet Ballazhi** (Kryetar i Komunës),**Majlinda Kaloshi** (Drejtoreshë për Zhvillim Ekonomik dhe Turizëm), **Lindita Ballazhi**  (Drejtoresh për Buxhet dhe Financa), **Arsim Dernjani** (Drejtor për Shërbime Publike dhe Emergjencë), **Nexhmedin Daci** (Drejtoria për Urbanizëm Kadastër dhe Mbrojtje të Mjedisit), **Kimete Kuka –Hasallari** (Drejtoreshë për Shëndetësi dhe Mirëqenie Sociale), **Natyra Kalisi** (Drejtoresh e Administratës), **Abduraman Bushi** (Drejtor për Bujqësi , Pylltari dhe Zhvillim Rural), **Hisni Luri** (Drejtor për Arsim , Kulturë, Rini dhe Sport), **Sara Berisha** (Asistente e Kryesuesit të Kuvendit të Komunës), **Rezart Mehmeti** (Përfaqësues i OSB-së), Kryesuesi pasi konstatoi prezencën e anëtarëve të kuvendit, konstatoi se nuk mungon asnjë anëtarë i Kuvendit të Komunës.

**RENDI I PUNËS**

1. **Miratimi i procesverbalit nga mbledhja e kaluar.**
2. **Plani i punës së ekzekutivit të komunës së Hanit të Elezit për vitin 2024.**
3. **Plani i punës së këshillit komunal për siguri në bashkësi 2024.**
4. **Plani i punës së komitetit për komunitete për vitin 2024.**
5. **Draft plani lokal i veprimit për Barazi Gjinore .**
6. **Hartimi i Strategjisë për Zhvillim Ekonomik 2023/2027.**
7. **Informatë për ndarjen e subvencioneve në bujqësi.**
8. **Raporti i planit të integritetit për vitin 2023.**
9. **Të ndryshme.**

**Kryesuesi**  thekson:- përveç pikave të rendit të punës, ua kemi përcjellë edhe dy materiale shtesë që na i ka përcjell ekzekutivi i komunës, propozim vendimi për plotësim ndryshimin e vendimit me numër 01/Nr.9696/2021 pra bëhet fjalë për përbërjen e Komitetit për Politikë e Financa, propozim vendimi për plotësim ndryshimin e vendimit me numër 01/Nr.469/2012 pra bëhet fjalë për rritjen e shpenzimeve të varrimit, për pikat e rendit të punës hapi diskutimin.

**Mehmet Ballazhi** thekson:- është kërkesë nga Bashkësia Islame – dega në Han të Elezit për rritjen e shpenzimeve të varrimit por nuk është e lehtë për me i rritë shpenzimet dhe si kërkesë e kam pranuar dhe propozim vendimin e kam përcjell për Kuvend. Shuma e cila është propozuar është nga 170 € në 250 €. Si pikë tjetër është draft raporti i auditimit social nga Birni për disa rekomandime të cilat i kanë dhënë te projekti i parkut “Isa Berisha”. Këtë auditim e kemi pranuar për shkak se është një lloj katalizatori i rregullave që na duam me dal pak më mirë. Prezent është edhe përfaqësuesi i Birnit. Është vetëm draft raport dhe vetëm është për me u diskutuar dhe kërkoj që të hynë si pikë e rendit të punës.

**Kryesuesi**  thekson:- kërkesa për raportin e auditimit social është dërguar me vonesë pasi e kemi dërguar materialin për kuvend por do të votohet secila pikë një nga një.

**Sherif Berisha** thekson:- pasi u propozuan tri pika të reja për me hyjë në rend të punës kërkoj një pauzë prej pesë minutave që të konsultohemi si shefa të grupeve parlamentare.

**Kryesuesi**  thekson:-pas konsultave me shefat e grupeve parlamentare pikat shtesë do të votohen veç e veç. Propozim vendimi për plotësim ndryshimin e vendimit me numër 01/Nr.9696/2021 e hedh ne votim, rezultati i votimit ishte njëzëri. Propozim vendimi për plotësim ndryshimin e vendimit me numër 01/Nr.469/2012 e hedh ne votim, rezultati i votimit ishte njëzëri. Raportin e auditimit e hedh ne votim, rezultati i votimit ishte 3 abstenim, 11 kundër, do të thotë kjo pikë e rendit të punës mbetet me u diskutuar për seancën e radhës. Në tërësi e hedh në votim rendin e punës, rezultati i votimit ishte njëzëri.

**U MIRATUA RENDI I PUNËS**

**Procedojmë me këtë rend të punës:**

1. **Miratimi i procesverbalit nga mbledhja e kaluar.**
2. **Plani i punës së ekzekutivit të komunës së Hanit të Elezit për vitin 2024.**
3. **Plani i punës së këshillit komunal për siguri në bashkësi 2024.**
4. **Plani i punës së komitetit për komunitete për vitin 2024.**
5. **Draft plani lokal i veprimit për Barazi Gjinore .**
6. **Hartimi i Strategjisë për Zhvillim Ekonomik 2023/2027.**
7. **Informatë për ndarjen e subvencioneve në bujqësi.**
8. **Raporti i planit të integritetit për vitin 2023.**
9. **Propozim vendimi për plotësim ndryshimin e vendimit me numër 01/Nr.9696/2021.**
10. **Propozim vendimi për plotësim ndryshimin e vendimit me numër 01/Nr.469/2012.**
11. **Të ndryshme.**
12. **Miratimi i procesverbalit nga mbledhja e kaluar.**

**Kryesuesi**  thekson:- a keni ndonjë vërejtje rreth procesverbalit, nëse nuk ka e hedh në votim; rezultati i votimit ishte njëzëri.

**U MIRATUAR PROCESVERBALI NGA MBLEDHJA E KALUAR**

1. **Plani i punës së ekzekutivit të komunës së Hanit të Elezit për vitin 2024.**

**Kryesuesi**  thekson:- për këtë pikë të rendit të punës hapi diskutimin.

**Mehmet Ballazhi** thekson:- përveç materialit të cilin e kam përcjell diçka të veçantë nuk kam.

**Sherif Berisha** thekson:- çështja e ujit është një problem i cili ka vazhduar dhe po vazhdon dhe nuk po i shihet fundi që po përfundon. Nga materiali që shihet nuk shohë diçka konkretë për këtë çështje që do të ndërmerret. Siç jeni të informuar nga muaji janar do të fillohet me pagesë të ujit dhe ne e dimë që uji nëpër shtëpitë tona po vjen jo i pishëm dhe nuk e di a është në rregull me paguar ujë që nuk është i pishëm. Nëpër drejtori siç e kam parë materialin ne kemi votuar buxhet tjetër dhe projektet janë tjera. Punët shtesë të cilat shtohen nuk e di me çfarë procedura bëhen.

**Zaim Bela** thekson:- plani i punës bëhet duke u bazuar në buxhetin që është miratuar për vitin 2024 dhe unë kam qenë kundër por unë kam edhe disa vërejtje dhe nuk e shohë të arsyeshme që ta votoj planin e punës.

**Mehmet Ballazhi** thekson:- planin dhe projektet nuk kanë ndryshuar dhe nëse planifikohet diçka nuk do të thotë që ka me u realizuar sepse edhe nëse duam por nuk mundemi për shkak të mundësive buxhetore. Nëse nuk e ke votuar buxhetin e komunës nuk do të thotë që ka ndonjë problem sepse e kanë votuar tjerët dhe me bërë planin edhe dy fish më shumë nuk do thotë që kemi me realizuar. Edhe nëse nuk e votoni planin ne kemi me funksionuar sepse nuk mundemi pa plan me funksionuar e sa realizohet mandej duhet të jeni të kujdesshëm për me përcjell planin e punës së Kryetarit të Komunës në raport me buxhetin dhe procedurat. Në këtë plan nuk ka vetëm projekte por ka subvencione dhe planifikime tjera por nëse ka konkrete diçka mund të propozoni. Sa i përket çështjes së ujit ditën e martë ja kemi kaluar në pronësi kompanisë “Bifurkacioni” çështjen e fabrikës për përpunimin e ujit dhe kjo ka qenë puna më e vështirë për me bërë dhe me ja kaluar në përgjegjësi atyre dhe nuk kërkohet në këtë formë me u zgjidhur problemi i ujit por zgjidhet duke bashkëpunuar dhe jemi duke i kryer punët tona për aq sa kemi mundësi dhe aq sa na lejohet.

**Sherif Berisha** thekson:- unë nuk mundem me u pajtuar me konstatimin tënd që ekzekutivi nuk ka përgjegjësi së bashku me ju, pra nuk qëndron sepse duhet me pasur ujë dhe pajtohem se ndoshta ka probleme të ndryshme por duhet të ndërmerren masa sepse nuk e dimë se si mund të paguajnë qytetarët ujë jo të pishëm .

**Mehmet Ballazhi** thekson:- askush nuk po të thotë që me paguar sepse nëse ke të drejtë mos me paguar mos e paguaj është çështje jote sepse nuk jemi ne për këtë punë ka të tjerë që merren se a duhesh me paguar apo jo. Për me menaxhuar ujin ligjore është kompania “Bifurkacioni” nuk është çështje e jona se ne ja kemi ofruar asetet dhe është çështje e secilit se a paguan ujë apo jo dhe nuk i dimë masat që mund t’i ndërmerr kompania “Bifrukacioni”.

**Resul Suma** thekson:- potencuat që i keni dorëzuar asetet te kompania “Bifurkacioni” por përveç lajmeve që i ka pa nuk kam parë ndonjë informacion prej komunës që prej muajit dhjetorë do të hynë në pagesë, a keni informacion për çështje të pagesë së çështjes së ujit.

**Mehmet Ballazhi** thekson:- ajo që ka qenë në kompetencë të komunës ka qenë që me ja përgatitur atë impiantë të ujit të kompletuar për menaxhim për përpunim të ujit, ndërsa procedurat tjera janë të kompanisë për atë ideja ka qenë që në mënyrë mediale me dorëzuar si informacion për qytetarët që adresa për shumë pyetje është te kompania “Bifurkacioni”. Faturat për shpenzime të ujit nuk i kemi si informacion.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka e hedh në votim; rezultati i votimit ishte 13 për, 1 abstenim.

**U MIRATUA PLANI I PUNËS SË EKZEKUTIVIT TË KOMUNËS SË HANIT TË ELEZIT PËR VITIN 2024**

1. **Plani i punës së këshillit komunal për siguri në bashkësi 2024.**

**Kryesuesi** thekson:- për këtë pikë të rendit të punës hapi diskutimin.

**Mehmet Ballazhi** thekson:- materialin e keni para vetës dhe i kemi zgjedhur disa tema që duhet të trajtohen gjatë vitit të ardhshëm. Nëse keni ndonjë propozim që mendoni që duhet të jetë në plan të punës mund të parashtroni.

**Hyrijete Isufi** thekson:- parandalimi i sjelljeve devijonte te të rinjtë më pëlqen si aktivitet por nuk po shohë që ka ndonjë objektivë por periudha kohore është në vazhdimësi, rezultati shoqëri pa dhunë është në rregull por disa herë e kam diskutuar sepse dyshoj te ushqimet dhe pijet është mirë me shikuar sepse është diçka që fëmijët po i bënë të dhunshëm.

**Mehmet Ballazhi** thekson:- vetë tema është objektivë dhe nuk mundesh në këtë rast me u përkufizuar me një qëllim të caktuar apo me një pikë të vetme sepse vetë tema e parandalimit të sjelljeve deviante te të rinjtë ka shumë për me diskutuar, për dukuritë negative dhe tema të shumta.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka e hedh në votim; rezultati i votimit ishte njëzëri.

**U MIRATUA PLANI I KSHILLIT KOMUNAL PËR SIGURI NË BASHKËSI 2024**

1. **Plani i punës së komitetit për komunitete për vitin 2024.**

**Kryesuesi** thekson:- për këtë pikë të rendit të punës hapi diskutimin, nëse nuk ka e hedh në votim; rezultati i votimit ishte njëzëri.

**U MIRATUA PLNI I PUNËS SË KOMITETIT PËR KOMUNITETE PËR VITIN 2024**

1. **Draft plani lokal i veprimit për Barazi Gjinore .**

**Kryesuesi** thekson:- për këtë pikë të rendit të punës hapi diskutimin, nëse nuk ka e hedh në votim; rezultati i votimit ishte njëzëri.

**U MIRATUA PLANI LOKAL I VEPRIMIT PËR BARAZI GJINORE**

1. **Hartimi i Strategjisë për Zhvillim Ekonomik 2023/2027.**

**Kryesuesi** thekson:- për këtë pikë të rendit të punës hapi diskutimin.

**Mjlinda Kaloshi** thekson:-dokumenti i strategjisë për zhvillim ekonomik 2023/2027 ju ka nënshtruar të gjitha procedurave ligjore, është shqyrtuar në Komitet për Politikë e Financa , Kuvend të Komunës dhe në debat publik, ndërsa sot procedura e miratimit. Nëse keni ndonjë propozim mund të parashtroni.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka e hedh në votim; rezultati i votimit ishte njëzëri.

**U MIRATUA STRATEGJIA PËR ZHVILLIM EKONOMIK 2023/2027**

**7. Informatë për ndarjen e subvencioneve në bujqësi.**

**Kryesuesi** thekson:- për këtë pikë të rendit të punës hapi diskutimin.

**Abduraman Bushi** thekson:- përveç materialit të cilin e kam përcjell diçka të veçantë nuk kam por për shkak të procedurave që i kemi me shoqatën Islamik Relief Kosova me të cilën i kemi ndarë 84 serra. Numri i përfituesve në komunën tonë nga buxheti i komunës dhe shoqatat e ndryshme është 157 përfitues.

**Zaim Bela** thekson:- subvencionet në mënyrë linear, dikush ka pasur perime deri në dhjetë ari dhe ju janë ndarë 200 €, dikush më shumë dhe janë subvencionuar njëjtë. Serrat a do të montohen në këtë vit apo në vitin e ardhshëm.

**Abduraman Bushi** thekson:- pagesat lineare është bërë në atë formë për shkak të obligimeve financiare që i kemi pasur me shoqatën Islamik Relief sepse nuk është njëjtë sikur pesë ari sikur dhjetë ari por për shkak të mundësive buxhetore e kemi ndarë në atë formë. Montimi i serrave ka filluar dhe deri më tani janë montuar njëzet serra.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka kalojmë në pikën e radhës të paraparë sipas agjendës.

1. **Raporti i planit të integritetit për vitin 2023.**

**Kryesuesi** thekson:- për këtë pikë të rendit të punës hapi diskutimin, nëse nuk ka kalojmë në pikën e radhës të paraparë sipas agjendës.

1. **Propozim vendimi për plotësim ndryshimin e vendimit me numër 01/Nr.9696/2021.**

**Kryesuesi** thekson:- bëhet fjalë për përbërjen e Komitetit për Politikë e Financa që në vend të znj.Ibadete Kalisi do të jetë z.Xhevahir Dernjani dhe në vend të z.Refet Kalisi do të jetë znj.Hyriete Isufi për këtë pikë të rendit të punës hapi diskutimin, nëse nuk ka e hedh në votim; rezultati i votimit ishte njëzëri.

**U MIRATUA PROPOZIM VENDIMI PËR PLOTËSIM NDRYSHIMIN E VENDIMIT ME NUMËR 01/Nr.9696/2021**

1. **Propozim vendimi për plotësim ndryshimin e vendimit me numër 01/Nr.469/2012.**

**Kryesuesi** thekson:- për këtë pikë të rendit të punës hapi diskutimin.

**Zaim Bela** thekson:-kjo kërkesë ka qenë edhe më e hershme por duke i parë parasysh çmimet që janë rritur dhe shuma prej 250 € mendoj që nuk është e madhe. A ka informacion dikush për varrezat se a janë të fshatit Neqafcë apo edhe të Hanit të Elezit.

**Mehmet Ballazhi** thekson:- po të kishim mundësi do ta propozonim 300 € apo 400 € për shkak se janë të nevojshme dhe e meritojnë por këto janë mundësitë buxhetore. E di që janë një parë varreza të qytet dhe për atë që parashtruat pyetje nuk kam informacione edhe pse është temë tjetër dhe ndoshta mund ta pyesim bashkësinë islam se si e kanë përcaktuar.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka e hedh në votim; rezultati i votimit ishte njëzëri.

**U MIRATUA PROPOZIM VENDIMI PËR PLOTËSIM NDRYSHIMIN E VENDIMIT ME NUMËR 01/NR.9696/2021**

**6. Të ndryshme.**

**Kryesuesi** thekson:- për këtë pikë të rendit të punës hapi diskutimin.

**Nora Xhoni** thekson:- kërkoj informacion për çështjen e bredhit para komunës.

**Mehmet Ballazhi** thekson:- është çështje e policisë sepse janë duke i zhvilluar hetimet për shkak se ata janë përgjegjës.

**Erblin Meliqi** thekson:- e përgëzoj drejtorin për bujqësi pylltari dhe zhvillim rural për subvencionime serra për 84 fermer. Po ashtu e përgëzoj për aksionin për mbjelljen e fidaneve të pishave në kodrën e fshatit Seçishtë.

**Xhevahir Dernjani** thekson:- projektet e përfunduara dhe ata të cilat vazhdojnë në vitin 2024 janë zhvilluar sipas kodeve dhe pikave të projekteve në gjithë qytetin e Hanit të Elezit dhe fshatrat për rreth të cilat i kemi. Për vitin 2024 shpresojmë që këto projekte të kryhen në afate të cilat kërkohen.

**Hanumshahe Dibrani** thekson:- kërkoj sqarim nga drejtoria e arsimit për shujtat e nxënësve të cilët ju kanë ndërprerë. A ka pasur drejtoria e administratës ndonjë takim me administratorët e fshatrave.

**Hisni Luri** thekson:- shujtat nuk janë ndërprerë por është shpenzuar kodi që ka qenë i caktuar për shujta dhe nuk kemi pasur mjete të dedikuara enkas për shujtat e nxënësve, nëse Ministria ndanë mjete përsëri për shujta do t’i ekzekutojmë.

**Natyra Kalisi** thekson:- prej që janë ndaluar mëditjet për këshillat lokale nuk kemi pasur takime dhe ata këshilla që kanë pasur interesim me u takuar vazhdimisht mbajmë kontakte. I kemi ftuar nëpër debate publike dhe kemi pasur përgjigje pozitive prej tyre , disa kanë shkuar edhe nëpër trajnime.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka shpalli të mbyllur mbledhjen.

Ju faleminderit për pjesëmarrje.

Mbledhja përfundoi në ora 11:58.

**Procesmbajtësi Kryesuesi i Kuvendit**

**Avni Bushi Florim Shkreta**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_**



**Republika e Kosovës / Republic of Kosova**

**Komuna - Municipality**

**Hani i Elezit**

***04/289/2024***

|  |  |
| --- | --- |
| Data: | 10.01.2024 |
| PËR: | KPF dhe Kuvend Komunal |
| PWRMES: | Mehmet Ballazhi  Kryetar i Komunës së Hanit të Elezit |
| NGA: | Lindita Ballazhi  Drejtore e Drejtorisw pwr Buxhet dhe Financa |
| LËNDA: | Raporti financiar pwr periudhwn janar-dhjetor 2023 |

Të nderuar,

Gjeni tw bashkangjitur raportin financiar pwr periudhwn janar-dhjetor tw vitit 2023.

Me respekt,

**REPUBLIKA E KOSOVËS**

**-**

**REPUBLIC OF KOSOVO**

**KOMUNA**

**-**

**MUNICIPALITY**

**HANI I ELEZIT**



**Nr. 04/289/2024**

**RAPORTI FINANCIAR**

**JANAR-DHJETOR**

**2023**



**DREJTORIA PËR BUXHET DHE FINANCA**



Hani i Elezit, Janar 2024

**Përkufizimet**

**Bilancet** - shumat e zotimeve të papritura, ndarjeve buxhetore të pa alokuara, alokimet e pa zotuara dhe çfarëdo të ardhurash të një shume më të madhe se sa shuma e shpenzimeve dhe zotimet e papritura të bartura nga viti fiskal paraprak;

**Organizatat Buxhetore** – të gjitha Ministritë, Komunat, Agjencitë dhe Institucionet, të cilat pranojnë ndarje buxhetore nga Fondi i Kosovës sipas këtij ligji;

**Zotimet** - shpenzimet e parashikuara, për të cilat urdhëresa për pagesë të zotimit është plotësuar në pajtim me Rregullat Financiare të Thesarit dhe të cilat janë regjistruar në SIMFK, pa marrë parasysh nëse i nënshtrohen apo jo ndonjë detyrimi ligjor;

**Kategoritë e shpenzimeve** - kategoritë “Pagat dhe Shtesat”, “Mallrat dhe Shërbimet”, “Shërbimet Komunale”, “Subvencionet dhe Transferet” , “Shpenzimet Kapitale” dhe “Rezervat”.

**Viti fiskal** - periudhën nga 1 Janari i një viti deri 31 dhjetor të vitit të njëjtë;

**Alokimi i fondeve** – shuma maksimale për zotime dhe shpenzime që mund të bëhet kundrejt ndarjeve specifike buxhetore, siç është përcaktuar me procedurat e parapara në nenin 34 të LMFPP-së dhe të regjistruara në SIMFK;

**Subvencionet –** fondet e siguruara nga shteti për të ndihmuar kompanitë, personat juridik ose sektorët e veçantë të ekonomisë si për shembull bujqësia;

**Korniza Afatmesme e Shpenzimeve KASH**– Është një dokument i prioriteteve të politikave të Qeverisë që ka për qëllim orientimin e ndarjes së mjeteve buxhetore gjatë procesit të ardhshëm buxhetor. Përkrah parashikueshmërinë në procesin e buxhetit duke siguruar se buxheti bazohet në parashikimin afatmesëm makroekonomik dhe fiskal

(zakonisht në një periudhë 3 vjeçare);

**Të hyrat vetanake të komunave** - çfarëdo e hyre e parasë publike e cila është vlerësuar dhe mbledhur nga komunat nga burimet e specifikuara në nenin 8 të Ligjit Nr. 03/L-049 për

Financat e Pushtetit Lokal, i plotësuar dhe ndryshuar me Ligjin Nr. 05/L-108;

**Burimet e financimit** – grantet qeveritare (GQ), të hyrat vetanake (THV), të hyrat e dedikuara (THD), të hyrat nga AKP-ja dhe financimet nga huamarrja brenda deficitit buxhetor (FH);

**Transferet** - Çdo ndryshim i ndodhur brenda ndarjeve të aprovuara të paraqitura në tabelat

3.1, 3.1 A, 3.1 B, 3.2, 3.2B, 4.1, dhe 4.2 nënkupton transferet që janë:

* ndryshimi i shumave të ndara në mes të organizatave buxhetore,
* ndryshimet që ndodhin mes nën-programeve të po të njëjtës organizatë buxhetore dhe
* ndryshimet e ndodhura mes secilës kategori të shpenzimeve të paraqitur në tabelën 3.1, 3.1A, 3.1B, 3.2, 3.2B, 4.1, dhe 4.2.

**Rialokimet** - Çdo ndryshim i ndodhur në tabelën 3.2, 3.2B; dhe 4.2 në kategorinë e shpenzimeve kapitale brenda një nën-programi të një organizate buxhetore;

**HYRJE**

Raporti financiar për periudhën janar - dhjetor 2023, është përgatitur në bazë të Ligjit Nr. 03/L048 për Menaxhimin e Financave Publike dhe Përgjegjësitë, të dispozitave të nenit 45, paragrafët

45.2 dhe 45.4, si dhe Statutin e Komunës së Hanit të Elezit të nenit 51, paragrafi 5.

Ky raport përmban një përmbledhje të trendeve kryesore të të hyrave dhe shpenzimeve buxhetore përgjatë periudhës një vjeçare të vitit 2023. Raporti përmban analiza përmbledhëse të periudhës përkatëse, pasqyron të hyrat sipas drejtorive, sipas llojit të të hyrave si dhe krahasimet me periudhat paraprake dhe projeksionet buxhetore.

Qëllimi i këtij raporti është që të njoftojë Kryetarin, Bordin e drejtorëve, Komitetin për Politikë dhe

Financa si dhe Kuvendin Komunal, për realizimin e buxhetit komunal përfshirë buxhetin e secilës Drejtori – Program Buxhetor, duke filluar prej programeve të Administratës së Përgjithshme, Shëndetësisë Primare, Arsimi dhe Shkenca për periudhën Janar – Dhjetor 2023, duke përfshirë kategoritë ekonomike të pagave dhe mëditjet, mallra dhe shërbimet, shpenzime komunale, subvencione dhe transfere si dhe investimet kapitale. Pjesë e këtij raporti do të jenë edhe obligimet e pa paguara financiare dhe ato kontraktuale gjatë vitit 2023.

Realizimin i të hyrave vetanake komunale dhe strukturën e tyre sipas burimeve të tyre, në mënyrë analitike, të hyrat nga gjobat e trafikut dhe të gjykatave si dhe krahasimi i tyre në raport me te njëjtën periudhë Janar-Dhjetor të vitit 2023/2022.

Buxheti i Komunës për vitin 2023, nënkupton Buxhetin e aprovuar nga Ministria e Financave, Punës dhe Transfereve, respektivisht Buxhetin e Konsoliduar të Kosovës për vitin 2023, për komunën Hani i Elezit, të aprovuar paraprakisht edhe nga Kuvendi Komunal dhe organet e tij.

Prezantimi i të dhënave në këtë mënyrë mundëson:

* Prezantimin e raportit financiar në formë transparente dhe të tërësishme,
* Një pasqyrë për të gjitha kategoritë buxhetore: paga dhe shtesa, mallra dhe shërbimet, shpenzime komunale, subvencione dhe transfere si dhe investimet kapitale,
* Mundësinë e krahasimit në mes fondit të planifikuar, të alokuar dhe të shpenzuar sipas kategorive,
* Shprehja në përqindje e shfrytëzimit të buxhetit në periudhën vjetore.

Të dhënat e poshtë shënuara, sa i përket shpenzimeve për gjithë kategoritë buxhetore si dhe regjistrimi i të hyrave, sipas klasifikimit ekonomik janë të harmonizuara me Departamentin e Thesarit të Ministrisë së Financave, Punës dhe Transfereve dhe raportet që dalin nga SIMFK - Sistemi Informativ i Menaxhimit Financiar të Kosovës.

# 1. BUXHETI KOMUNAL 2023

Buxheti i komunës së Hanit të Elezit i ndarë sipas Ligjit me nr. 08/L-193 mbi ndarjet buxhetore të Republikës së Kosovës për vitin 2023 është në lartësi prej **3,349,715.00Euro.**

Ky buxhet është ndarë sipas kategorive ekonomike si në vijim:

* Paga dhe shtesa.................1,702,823.00 €,
* Mallra dhe shërbime.............465,000.00€,
* Shpenzimet komunale ............96,500.00€,
* Subvencione dhe transfere ... 100,000.00€,
* Shpenzime kapitale ........... ..985,392.00€,
* Totali i buxhetit..................**3,349,715.00** €.

Ndërsa buxheti përfundimtarë është **3,806,455.26 €,** ku në këtë shumë përfshihen:

1. Bartja e të hyrave vetanake të pa shpenzuara të vitit 2021 dhe 2022 në vlerë prej **125,257.43€,**
2. Donacion prej Qeverisë Japoneze për projektin “Ndërtimi aneksit për këmbësor në urën e

Seçishtës” në vlerë prej **43,809.40 €,**

1. Mjete të mbetura nga Grante të cilat janë bartur vit pas viti në vlerë prej **3,014.43 €.**
2. Shtesë nga Qeveria për kategorinë Paga dhe Shtesa si rrjedhojë e hyrjes në fuqi të Ligjit të Pagave 08/L-196.

Nisur nga vlerësimi i përgjithshëm del se niveli i shpenzimit të buxhetit për këtë periudhë janar - dhjetor 2023 është në shumë prej **3,454,034.36 €.**

# 2. TË HYRAT VETANAKE

1.1 Të Hyrat Vetanake Komunale të planifikuara, të realizuara dhe krahasimi i tyre 2023/2022

|  |  |  |  |  |
| --- | --- | --- | --- | --- |
| **Përshkrimi** | **Realizimi 2022** | **Realizimi 2023** | **Ndryshimi 2022-2023** | **Krahasimi 2023/2022** |
| Të hyrat direkte | 334,001.67 | 358,141.65 | 24,139.98 | 7.2 % |

**-Vërejtje: në këtë tabelë të hyrat e realizuara për vitet 2022 dhe 2023 janë pa gjobat e trafikut dhe gjykatave.**

2.1 Të hyrat e rregullta dhe indirekte të planifikuara dhe të realizuara në baza mujore 2022/2023 dhe krahasimi i tyre.

|  |  |  |  |  |  |
| --- | --- | --- | --- | --- | --- |
| **Periudha** | **Realizimi 2022** | **Planifikimi 2023** | **Realizimi 2023** | **Ndryshimi**  **Realizimit/Planifikimit 2023** | **Përqindja e**  **Realizimit**  **2023** |
| **Janar** | 22,369.74 | 46,676.75 | 10,057.16 | -36,619.59 | 21.55 |
| **Shkurt** | 14,223.15 | 46,676.75 | 16,392.76 | -30,283.99 | 35.12 |
| **Mars** | 32,372.01 | 46,676.75 | 17,299.62 | -29,377.13 | 37.06 |
| **Prill** | 51,808.26 | 46,676.75 | 42,906.35 | -3,770.40 | 91.92 |
| **Maj** | 21,145.21 | 46,676.75 | 68,994.03 | 22,317.28 | 147.81 |
| **Qershor** | 24,673.49 | 46,676.75 | 20,763.46 | -25,913.29 | 44.48 |
| **Korrik** | 61,890.42 | 46,676.75 | 39,858.77 | -6,817.98 | 85.39 |
| **Gusht** | 30,522.21 | 46,676.75 | 84,135.97 | 37,459.22 | 180.25 |
| **Shtator** | 20,459,41 | 46,676.75 | 19,997.03 | -26,679.72 | 42.84 |
| **Tetor** | 21,740.02 | 46,676.75 | 42,258.41 | -4,418.34 | 90.53 |
| **Nëntor** | 19,577.89 | 46,676.75 | 15,760.06 | -30,916.69 | 33.76 |
| **Dhjetor** | 38,046.12 | 46,676.75 | 25,804.20 | -20,872.55 | 55.28 |
| **Totali** | **358,827.93** | **560,121.00** | **404,227.82** | **-155,893.18** | **72.17** |

**Sqarim:** Në tabelën 1.2 kemi shpalosur:

* Realizimin e të hyrave direkte dhe indirekte për vitin 2022,
* Planifikimin e të hyrave për vitin 2023, shpërndarja është bërë në mënyrë reciproke për çdo muaj,
* Realizimi i të hyrave direkte dhe indirekte për vitin 2023,
* Ndryshimi i realizimit/planifikimit i të hyrave për vitin 2023,
* Përqindja e realizimit i të hyrave çdo muaj në raport me planifikimin.

**Vërejtje:** Të hyrat vjetore të vitit 2023 nuk janë përfundimtare, shkaku i mospranimit të raportit të të hyrave indirekte për TM4 nga MFPT.

* 1. Të hyrat e rregullta, Gjobat e Gjykatave, Gjobat në trafik 2023/2022.

**Paraqitja Grafike të hyrat 2023/2022**

|  |  |  |  |  |
| --- | --- | --- | --- | --- |
| **Përshkrimi** | **Realizimi 2023** | **Realizimi 2022** | **Ndryshimi 2023-2022** | **Krahasimi në % 2023/2022** |
| **Të hyrat e rregullta** | 358,141.65 | 334,001.67 | 24,139.98 | 7.2 |
| **Gjobat nga Gjykatat** | - | 156.26 | 156.26 | - |
| **Gjobat e trafikut** | 45,798.00 | 24,670.00 | 21,128.00 | 85.6 |
| **Të hyrat nga Agjensioni Pyjor** | 287.67 | - | 287.67 | - |
| **Totali** | **404,227.32** | **358,827.93** | **45,399.39** | **12.6** |

**Vërejtje:** Të hyrat vjetore të vitit 2023 nuk janë përfundimtare, shkaku i mospranimit të raportit të të hyrave indirekte për TM4 nga MFPT.

Krahasimi i të hyrave të realizuara sipas kodeve ekonomike 2023/2022

|  |  |  |  |  |  |
| --- | --- | --- | --- | --- | --- |
| **Nr** | **Kodi** | **Përshkrimi** | **Realizimi 2023** | **Realizimi 2022** | **Krahasimi në euro**  **2023-2022** |
|  |  |  | **2** | **3** | **5=2-3** |
| 1 | 50013 | Certifikatat e lindjes | 121.00 | 196.00 | (75.00) |
| 2 | 50014 | Certifikatat e kurorëzimit | 740.00 | 610.00 | 130.00 |
| 3 | 50015 | Certifikatat e vdekjes | 45.00 | 114.00 | (69.00) |
| 4 | 50016 | Certifikata tjera ofiqarie | 6,050.00 | 6,744.00 | (694.00) |
| 5 | 50017 | Taksa për verifikimin e dok. të ndryshme | 12.00 | 33.00 | (21.00) |
| 6 | 50019 | Taksa administrative | 243.50 | 509.00 | (265.50) |
| **I** |  | **Administrata e Përgjithshme** | **7,211.50** | **8,206.00** | **(994.50)** |
| 7 | 40110 | Tatimi në pronë dhe në tokë | 160,834.64 | 163,301.29 | (2,466.65) |
| 8 | 50001 | Taksë për regjistrim të automjeteve | 21,471.00 | 19,890.00 | 1,581.00 |
| **II** |  | **Buxhet dhe Financa** | **182,305.64** | **183,191.29** | **(885.65)** |
| 9 | 50212 | Të hyrat nga reklamimet publike | 13,209.70 | 11,880.70 | 1,329.00 |
| 10 | 50290 | Licenca tjera për afarizëm | 415.00 | 670.00 | (255.00) |
| 11 | 50019 | Taksa tjera administrative | 297.50 | 276.00 | 21.50 |
| 12 | 50107 | Gjobat tjera | 50.00 | - | - |
| **III** |  | **Shërbimet Publike** | **13,972.20** | **12,826.70** | **1,145.50** |
| 13 | 50012 | Ndërrim destinimi i tokës | 775.00 | 187.50 | **587.50** |
| 14 | 50405 | Shfrytëzimi i pronës publike | 615.00 | 615.00 | **-** |
| 15 | 50107 | Gjoba tjera | 59.50 |  |  |
| **IV** |  | **Bujqësia dhe Zhvillimi Rural** | **1,449.50** | **802.50** | **647.00** |
| 16 | 50029 | Të hyrat nga ushtrimi i veprimt. afariste | 78,097.44 | 71,127.28 | 6,970.16 |
| 17 | 50104 | Gjoba nga Inspektoriati | - | 500.00 |  |
| 18 | 50205 | Licenca për pranim teknik të lokalit | 60.00 | - | 60.00 |
| **V** |  | **Zhvillimi Ekonomik** | **78,157.44** | **71,627.28** | **6,530.16** |
| 19 | 50009 | Taksa komunale për leje ndërtimi | 25,834.88 | 2,717.98 | 23,116.90 |
| 20 | 50010 | Taksa komunale për demolim | 10.00 | - | - |
| 21 | 50011 | Taksë për bartjen e pronësisë | 6,440.00 | 5,838.00 | 602.00 |
| 22 | 50019 | Shërbime të ndryshme kadastrale | 12,285.00 | - | 12,285.00 |
| 23 | 50026 | Taksë për legalizim të objekteve | 626.23 | 1,147.24 | (521.01) |
| 24 | 50011 | Taksa për regjistrimin e trashëgimisë | - | - | - |
| 25 | 50405 | Shfrytëzimi i pronës publike | 4,912.96 | 4,943.90 | (30.94) |
| 26 | 50413 | Të hyrat nga shitja e pasurisë | 2,777.00 | 13,022.00 | (10,245.00) |
| 27 | 50107 | Gjobat nga inspektoriati | 870.00 | 550.00 | - |
| 28 | 50111 | Të hyra nga konfiskimi | - | 882.88 |  |
| 29 | 50019 | Taksa tjera administrative | - | 10,423.00 |  |
| 30 | 50107 | Gjobat tjera | - | - | - |
| **VII** |  | **Urbanizimi dhe Kadastri** | **53,756.07** | **39,525.00** | **14,231.07** |
| 31 | 50409 | Participimet në Arsim | 11,990.00 | 10,835.00 | 1,155.00 |
| **VIII** |  | **Arsimi** | **11,990.00** | **10,835.00** | **1,155.00** |
| 32 | 50019 | Taksa për shërbimet sociale | 239.00 | 178.00 | 61.00 |
| 33 |  | Certifikata mjekësore | - | 825.00 | (825.00) |
| 34 | 50409 | Participimet në shëndetësi | 9,060.30 | 5,984.90 | 3,075.40 |
| 35 | 50507 | Inspektimi Higjeniko-Sanitar | - | - | - |
| **VII** |  | **Shëndetësia dhe MS** | **9,299.30** | **6,987.90** | **2,311.40** |
| **A** |  | **TË HYRAT DIREKTE** | **358,141.65** | **334,001.67** | **24,139.98** |
| 36 | 50101 | Të hyrat nga dënimet në trafik | 45,798.00 | 24,670.00 | -24,670.00 |
|  |  | Të hyrat nga Agjensioni Pyjor | 287.67 |  |  |
| 37 | 50102 | Të hyrat nga dënimet në gjykata |  | 156.26 | 0.00 |
| **B** |  | **TË HYRAT INDIREKTE** | **46,085.67** | **24,826.26** | **-24,826.26** |
|  |  | **TOTALI I PËRGJITHSHËM (A +**  **B)** | **404,227.32** | **358,827.93** | **(686.28)** |

**Vërejtje:** Të hyrat vjetore të vitit 2023 nuk janë përfundimtare, shkaku i mospranimit të raportit të të hyrave indirekte për TM4 nga MFPT.

## 3. REALIZIMI I BUXHETIT

3.1 Shpenzimet sipas programeve (drejtoritë)

|  |  |  |  |  |  |  |
| --- | --- | --- | --- | --- | --- | --- |
| **Programet(Drejtoritë)** | **Pagat dhe mëditjet** | **Mallrat dhe shërbimet** | **Shpenzimet komunale** | **Subvencionet dhe transferet** | **Shpenzimet kapitalet** | **Totali i**  **shpenzimeve** |
| **Totali** | **1,987,398.32** | **472,647.31** | **88,949.66** | **86,955.42** | **818,083.65** | **3,454,034.36** |
|  |  |  |  |  |  |  |
| **HUAMARRJA 04** | - | - | - | - | - | - |
| Shendetësia | - | - | - | - | - | - |
| Arsim dhe Shkencë | - | - | - | - | - | - |
| **GRANTI QEVERITAR (10)** | **1,987,398.32** | **411,419.93** | **88,949.66** | **-** | **521,086.58** | **3,008,854.49** |
| Zyra e Kryetarit | 90,173.22 | 24,979.72 | - | - | - | 115,152.94 |
| Administrata e Përgjithshme | 97,355.43 | 64,992.77 | 60,000.00 | - |  | 222,348.20 |
| Zyra e Kuvendit Komunal | 124,376.04 | 14,999.90 | - | - | - | 139,375.94 |
| Buxhet dhe Financa | 58,051.84 | 4,940.44 | - | - | - | 62,992.28 |
| Shërbime Publike dhe Emergjenca | 73,937.79 | 59,995.58 | - | - | 43,715.99 | 177,649.36 |
| Zyra lokale për Komunitete | 6,822.91 | 500.00 | - | - | - | 7,322.91 |
| Bujqësia | 32,125.59 | 3,400.00 | - | - | - | 35,525.59 |
| Zhvllimi Ekonomik | 25,278.95 | 3,000.00 | - | - | - | 28,278.95 |
| Urbanizmi | 65,959.87 | 14,958.98 | - | - | 349,312.22 | 430,231.07 |
| Administrata e Shëndetësisë | 19,915.02 | 500.00 |  |  |  | 20,415.02 |
| Shërbimet e Shëndetësisë Primare | 245,683.49 | 69,998.23 | 14,500.00 | - | 29,500.00 | 359,681.72 |
| Shërbimet sociale | 22,505.00 | 2,799.04 | 631.24 | - | - | 25,935.28 |
| Administrata e arsimit | 39,998.83 | 51,999.50 | - | - | 14,999.99 | 106,998.32 |
| Arsimi Parafillor dhe Çerdhet | 77,437.83 | 10,196.48 | 2,062.79 | - | - | 89,697.10 |
| Arsimi Fillor | 857,584.23 | 76,310.88 | 8,981.26 | - | 83,558.38 | 1,026,434.75 |
| Arsimi i Mesëm | 150,192.28 | 7,848.41 | 2,774.37 | - | - | 160,815.06 |
| **TË HYRAT VETANAKE--21** | **-** | **49,450.98** | **-** | **86,155.42** | **163,096.31** | **298,702.71** |
| Zyra e Kryetarit | - | - | - | 47,435.42 | - | 47,435.42 |
| Administrata | - | 14,999.94 | - | - | - | 14,999.94 |
| Shërbime Publike dhe Emergjenca | - | 15,000.00 | - | 6,970.00 | 2,598.70 | 24,568.70 |
| Bujqësia | - | - | - | 11,500.00 | - | 11,500.00 |
| Urbanizmi | - | 5,860.81 | - | - | 147,623.81 | 153,484.62 |
| Shëndetësia | - | 4,916.39 | - | - | - | 4,916.39 |
| Shërbimi Social |  | 200.00 |  |  |  | 200.00 |
| Administrata e Arsimit |  |  |  | 20,250.00 | 1,594.00 | 21,844.00 |
| Arsimi Parafillor dhe Çerdhet |  | 8,473.84 | - | - | . | 8,473.84 |
| Arsimi Fillor |  |  |  |  | 11,279.80 | 11,279.80 |
| **TE HYRAT E BARTURA-22** | - | **8,798.98** | **-** | **800.00** | **106,014.37** | **115,613.35** |
| Zyra e Kryetarit | - | - | - | 800.00 | - | 800.00 |
| Administrata e Përgjithshme | - | 62.14 | - | - | - | 62.14 |
| Shërbime Publike dhe Emergjenca | - | - | - | - | 18,498.99 | 18,498.99 |
| Urbanizmi | - | - | - | - | 78,906.49 | 78,906.49 |
| Shërbimet e Shëndetësisë Primare | - | 4,965.52 | - | - | 2,170.44 | 7,135.96 |
| Arsimi Parafillor dhe Çerdhet | - | 3,771.32 | - | - | - | 3,771.32 |
| Arsimi Fillor | - | - | - | - | 6,438.45 | 6,438.45 |
| **DONACIONE 32-99** | **-** | **2,977.42** | **-** | **-** | **27,886.39** | **30,863.81** |
| Shërbime Publike dhe Emergjenca | - | - | - | - | 0.40 | 0.40 |
| Urbanizmi | - | 2,977.42 | - | - | 27,885.99 | 30,863.41 |
| Arsimi Fillor | - | - | - | - | - | - |

***3.2 PËRQINDJA E REALIZIMIT DHE PLANIFIKIMIT TË BUXHETIT PËR PERIUDHËN RAPORTUESE***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Kategoritë ekonomike të shpenzimeve** | **Buxheti 2023** | **Buxheti i alokuar** | **Realizimi janar-dhjetor 2023** | **%** | **Buxheti 2022** | **Buxheti i alokuar** | **Realizimi janar-dhjetor 2022** | **%** | **Krahasimi në euro 2023/22** | **Krahasimi në %**  **2023/22** |
| **Paga dhe shtesa** | 1,987,398.32 | 1,987,398.32 | 1,987,398.32 | 100.00% | 1,782,139.58 | 1,697,626.92 | 1,694,967.79 | 99.84% | 292,430.53 | 17.25 |
| **Mallra dhe shërbime** | 477,585.94 | 477,585.94 | 472,647.31 | 98.97% | 410,759.93 | 409,048.82 | 396,616.33 | 96.96% | 76,030.98 | 19.17 |
| **Shpenzime komunale** | 96,500.00 | 96,500.00 | 88,949.66 | 92.18% | 67,700.00 | 67,700.00 | 67,684.20 | 99.98% | 21,265.46 | 31.42 |
| **Subvencione dhe trans.** | 101,033.00 | 90,283.00 | 86,955.42 | 96.31% | 87,000.00 | 87,000.00 | 85,967.00 | 98.81% | 988.42 | 1.15 |
| **Shpenzime kapitale** | 1,143,938.00 | 963,769.08 | 818,083.65 | 84.88% | 650,269.78 | 584,615.63 | 458,992.20 | 78.51% | 359,091.45 | 78.23 |
| **TOTAL** | **3,806,455.26** | **3,615,536.34** | **3,454,034.36** | **95.53%** | **2,997,869.29** | **2,845,991.37** | **2,704,227.52** | **95.02%** | **749,806.84** | **27.73** |

***SQARIM:***

* Shpenzimi i kategorisë buxhetore Paga dhe Shtesa për vitin 2023 është në shumë prej 1,987,398.32 € apo 100% nga Buxheti i alokuar për këtë kategori buxhetore. Krahasuar me vitin 2022 shpenzimi për këtë kategori përgjatë vitit 2023 është më i lartë për 292,430.53 € apo 17.25 % më shumë.
* Shpenzimi i kategorisë buxhetore Mallra dhe Shërbime për vitin 2023 është në shumë prej 472,647.31 € apo 98.97 % nga Buxheti i alokuar për këtë kategori buxhetore. Krahasuar me vitin 2022 shpenzimi për këtë kategori përgjatë vitit 2023 është më i lartë për 76,030.98 € apo 19.17 % më shumë.
* Shpenzimi i kategorisë buxhetore Shpenzime komunale për vitin 2023 është në shumë prej 88,949.66 € apo 92.18 % nga Buxheti i alokuar për këtë kategori buxhetore. Krahasuar me vitin 2022 shpenzimi për këtë kategori përgjatë vitit 2023 është më i lartë për 21,265.46 € apo 31.42 % më shumë.
* Shpenzimi i kategorisë buxhetore Subvencione dhe Transfere për vitin 2023 është në shumë prej 86,955.42 € apo 96.31 % nga Buxheti i alokuar për këtë kategori buxhetore. Krahasuar me vitin 2022 shpenzimi për këtë kategori përgjatë vitit 2023 është më i lartë për 988.42 € apo 1.15 % më shumë.
* Shpenzimi i kategorisë buxhetore Shpenzime Kapitale për vitin 2023 është në shumë prej 818,083.65 € apo 84.88 % nga Buxheti i alokuar për këtë kategori buxhetore. Krahasuar me vitin 2022 shpenzimi për këtë kategori përgjatë vitit 2023 është më i lartë për 359,091.45 € apo 78.23 % më shumë.

* 1. Shpenzimet sipas kategorive ekonomike dhe paraqitja grafike

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Shpenzimi i Buxhetit për vitin 2023  2500000   |  |  |  | | --- | --- | --- | |  |  |  | |  |  |  | |  |  |  | |  |  |  |   2000000  1500000  1000000 500000  0  Paga dhe Shtesa Mallra dhe Shpenzime Subvencione dhe Shpenzime Kapitale  Shërbime Komunale Transfere  Kategoritë buxhetore |

* 1. **KATEGORIA PAGA DHE SHTESA SIPAS KODEVE EKONOMIKE**

|  |  |  |  |  |  |
| --- | --- | --- | --- | --- | --- |
| **Kodi** | **Përshkrimi** | **Shpenzimi janar-dhjetor 2023** | **Shpenzimi janar-dhjetor 2022** | **Krahasimi 2023-2022** | **Krahasimi në %** |
|  | **Paga dhe shtesa** |  |  |  |  |
| 11110 | Pagat neto përmes listës së pagave | 1,580,619.02 | 1,379,999.38 | 200,619.64 | 14.54 |
| 11115 | Pagesa për sindikatë | 3,226.91 | 4,076.83 | (849.92) | (20.85) |
| 11125 | Anëtarësim-Oda e Infermierëve të Kosovës | 587.14 | 573.99 | 13.15 | 2.29 |
| 11126 | Anëtarësim-Oda e Mjekëve të Kosovës | 480.00 | 480.00 | - | - |
| 11400 | Punëtorët me kontratë-jo ne listen e pagave |  | 3,283.07 | (3,283.07) | (100.00) |
| 11500 | Tatimi i ndalur në të ardhurat personale | 104,168.25 | 85,766.42 | 18,401.83 | 21.46 |
| 11600 | Kontributi pensional-punëtori | 87,833.61 | 76,792.76 | 11,040.85 | 14.38 |
| 11700 | Kontributi pensional-punëdhësi | 87,833.61 | 76,792.76 | 11,040.85 | 14.38 |
| 11900 | Pagesa për vendime gjyqësore | 122,649.78 | 67,202.58 | 55,447.20 | 82.51 |
|  | **Totali për paga dhe shtesa** | **1,987,398.32** | **1,694,967.79** | **292,430.53** | **17.25** |

**11110 – Paga neto përmes listës së pagave** – Vlera e ekzekutuar për këtë kod ekonomik për periudhën janar – dhjetor 2023 është 1,580,619.02 €. Këtu përfshihen të gjithë pagat e rregullta neto për nëpunësit e Administratës Komunale, Sektorit të Arsimit, Shëndetësisë, Shërbimet Sociale dhe Zjarrëfikësit.

**11115 – Pagesa për sindikatë** - Vlera e ekzekutuar për këtë kod ekonomik për periudhën janar – dhjetor 2023 është 3,226.91 €, në të cilën përfshihen pagesat për Sindikatë në Sektorin e Arsimit dhe Shëndetësisë.

1. **- Anëtarësim-Oda e Infermierëve të Kosovës** - Vlera e ekzekutuar për këtë kod ekonomik për periudhën janar – dhjetor 2023 është 587.14 € në Sektorin e Shëndetësisë.
2. **- Anëtarësim-Oda e Mjekëve të Kosovës** - Vlera e ekzekutuar për këtë kod ekonomik për periudhën janar – dhjetor 2023 është 480.00 € në Sektorin e Shëndetësisë.

**11500 - Tatimi i ndalur në të ardhurat personale** - Vlera e ekzekutuar për këtë kod ekonomik për periudhën janar – dhjetor 2023 është 104,168.25 €. Këtu përfshihen të gjithë pagesat e tatimeve për të ardhurat personale për nëpunësit e Administratës Komunale, Sektorit të Arsimit, Shëndetësisë, Shërbimet Sociale dhe Zjarrëfikësit.

**11600 - Kontributi pensional-punëtori** - Vlera e ekzekutuar për këtë kod ekonomik për periudhën janar – dhjetor 2023 është 87,833.61 €. Këtu përfshihen 5% nga punëmarrësi e pagesës së kontributeve për nëpunësit e Administratës Komunale, Sektorit të Arsimit, Shëndetësisë, Shërbimet Sociale dhe Zjarrëfikësit.

**11700 - Kontributi pensional-punëdhënësi** - Vlera e ekzekutuar për këtë kod ekonomik për periudhën janar – dhjetor 2023 është 87,833.61 €. Këtu përfshihen 5% nga punëdhënësi e pagesës së kontributeve për nëpunësit e Administratës Komunale, Sektorit të Arsimit, Shëndetësisë, Shërbimet Sociale dhe Zjarrëfikësit.

**11900 – Pagesa për vendime gjyqësore** - Vlera e ekzekutuar për këtë kod ekonomik për periudhën janar – dhjetor 2023 është 122,649.78 €. Këtu përfshihen pagesat e lëndëve përmbarimore nga Sektori i Arsimit.

**3.5 KATEGORIA MALLRA DHE SHËRBIME SIPAS KODEVE EKONOMIKE**

|  |  |  |  |  |  |
| --- | --- | --- | --- | --- | --- |
|  | **Mallrat dhe sherbimet** | **Shpenzimi 2023** | **Shpenzimi 2022** | **Krahasimi 2023-2022** | **Krahasimi në %** |
| 13130 | Shpenzimet e udhëtimit zyrtar brenda vendit  (transporti i nxënësve) | 29,347.84 | 20,512.24 | 8,835.60 | 43.07 |
| 13140 | Shpenzimet e udhëtimit zyrtar jashtë vendit | 1,254.00 | - | 1,254.00 | #DIV/0! |
| 13310 | Shpenzimet për internet | 2,472.27 | 2,725.00 | -252.73 | -9.27 |
| 13320 | Shpenzimet e telefonisë mobile | 10,399.35 | 8,217.07 | 2,182.28 | 26.56 |
| 13330 | Shpenzimet postare | 141.60 | 140.70 | 0.90 | 0.64 |
| 13141 | Shpenzime të vogla - Para xhepi | 2,250.00 | 2,104.40 | 145.60 | 6.92 |
| 13142 | Akomodimi-Udhëtimet zyrtare jashtë vendit | 4,912.00 | 4,460.00 | 452.00 | 10.13 |
| 13143 | Shpenzimet tjera të udhëtimeve zyrtare jashtë vendit | 923.00 | 54.00 | 869.00 | 1,609.26 |
| 13420 | Shërbimet e përfaqësimit-avokaturës |  | 1,456.00 | -1,456.00 | -100.00 |
| 13430 | Shërbime të ndryshme shëndetësore | 14,236.36 | 1,110.29 | 13,126.07 | 1,182.22 |
| 13440 | Shërbime të ndryshme intelektuale dhe këshilldhënëse | 6,330.71 | 3,905.37 | 2,425.34 | 0.00 |
| 13450 | Shërbimet e shtypit - Jo marketing | 949.96 | 570.00 | 379.96 | 66.66 |
| 13460 | Shërbime kontraktuese tjera | 58,960.54 | 57,350.03 | 1,610.51 | 2.81 |
| 13470 | Shërbime teknike | 5,422.21 | 1,462.55 | 3,959.66 | 270.74 |
| 13480 | Shpenzimet për anëtarsim | 5,772.45 | 2,400.45 | 3,372.00 | 140.47 |
| 13501 | Mobilje me pak se 1000 euro | 4,480.00 |  | -2,260.00 | 0.00 |
| 13502 | Telefona më pak se 1000€ | 999.50 |  | 999.50 | #DIV/0! |
| 13503 | Kompjuter me pak se 1000 euro | 19,907.98 |  | 4,839.98 | 0.00 |
| 13506 | Paisje specialistike mjekësore më pak se 1000€ |  | 3,499.00 | -3,499.00 | -100.00 |
| 13509 | Pajisje tjera me pak se 1000 euro | 24,888.27 |  | 10,587.47 | 0.00 |
| 13510 | Blerja e librave dhe veprave artistike |  |  | 0.00 | 0.00 |
| 13610 | Furnizim për zyrë | 23,450.47 |  | -7,598.27 | -24.47 |
| 13620 | Furnizim me ushqim dhe pije (jo dreka zyrtare) | 46,688.45 | 25,661.33 | 21,027.12 | 81.94 |
| 13630 | Furnizime mjekësore | 16,088.46 | 13,156.70 | 2,931.76 | 22.28 |
| 13640 | Furnizime pastrimi | 7,716.74 | 6,504.48 | 1,212.26 | 18.64 |
| 13650 | Furnizim me veshmbathje | 900.00 | 3,784.98 | -2,884.98 | 0.00 |
| 13660 | Akomodim | - | - | 0.00 | 0.00 |
| 13760 | Dru | 34,800.00 | 35,138.97 | -338.97 | -0.96 |
| 13770 | Derivate për gjenerator | 181.90 | 365.06 | -183.16 | -50.17 |
| 13780 | Karburant për vetura | 18,820.55 | 25,093.80 | -6,273.25 | -25.00 |
| 13810 | Avans për pety cash | - | - | 0.00 | #DIV/0! |
| 13917 | Provizioni Bankar | 98.00 | 152.00 | -54.00 | -35.53 |
| 13950 | Regjistrimi i automjeteve | 1,416.00 | 1,227.50 | 188.50 | 15.36 |
| 13951 | Sigurimi i automjeteve | 7,675.86 | 5,714.84 | 1,961.02 | 34.31 |
| 14010 | Mirëmbajtja dhe riparimi i automjeteve | 7,847.83 | 7,877.86 | -30.03 | -0.38 |
| 14020 | Mirëmbajtja e ndërtesave | 7,202.53 | 4,041.30 | 3,161.23 | 78.22 |
| 14023 | Mirëmbajtja e shkollave | 22,414.36 | 22,755.90 | -341.54 | -1.50 |

|  |  |  |  |  |  |
| --- | --- | --- | --- | --- | --- |
| 14024 | Mirëmbajtja e objekteve shëndetësore | 7,694.20 | 2,509.60 | 5,184.60 | 206.59 |
| 14032 | Mirëmbajtja e rrugëve lokale | 38,995.40 | 44,151.98 | -5,156.58 | -11.68 |
| 14050 | Mirëmbajtja e mobileve dhe paisjeve | 4,290.00 | 4,009.99 | 280.01 | 6.98 |
| 14130 | Qiraja për paisje | 2,956.19 | 511.31 | 2,444.88 | 478.16 |
| 14140 | Qiraja për makineri | 2,964.00 | 2,717.00 | 247.00 | 9.09 |
| 14210 | Reklamat dhe konkurset |  | 990.00 | -990.00 | -100.00 |
| 14220 | Botimet e publikimeve | 998.00 | 192.00 | 806.00 | 419.79 |
| 14310 | Drekat zyrtare | 24,561.12 | 11,137.90 | 13,423.22 | 120.52 |
| 14410 | Shpenzime-vendimet e gjykatave | 1,239.21 | 1,797.19 | -557.98 | -31.05 |
|  | **Totali për mallra dhe shërbime** | **472,647.31** | **396,616.33** | **76,030.98** | **19.17** |

**13130 - Shpenzimet e udhëtimit zyrtar brenda vendit (transporti i nxënësve)** – Shpenzimi për këtë kod ekonomik për periudhën janar-dhjetor 2023 ka arritur në vlerë prej 29,347.84 €, ku prej tyre 11,512.60 € janë ekzekutuar për transportin e nxënësve për këto destinacione Krivenik – Hani i Elezit dhe anasjelltas, Kashan - Hani i Elezit dhe anasjelltas, ndërsa vlera prej 17,834.74 € janë paguar për transportin e nxënësve për destinacionin Gorancë – Hani Elezit dhe anasjelltas si dhe Kaçanik – Hani i Elezit dhe anasjelltas.

**13141 - Shpenzime të vogla - para xhepi** – Shpenzimi për këtë kod ekonomik ka të bëjë me pagesën e mëditjeve të udhëtimeve zyrtare jashtë vendit për 15 zyrtarë në shumë prej 1,254.00 €. **13142 – Akomodimi i udhëtimeve zyrtare jashtë vendit** – Shpenzimi nga ky kod ekonomik ka të bëjë me akomodimin e Asambleistëve në Shqipëri në shumë prej 4,912.00 €,

**13143 Shpenzime tjera të udhëtimeve zyrtare jashtë vendit** – Shpenzimi për këtë kod është në shumë prej 923.00 € që ka të bëjë me biletat e udhëtimeve zyrtare jashtë vendit.

**13310 – Shpenzimet për Internet** – Shpenzimi për këtë kod ekonomik ka të bëjë me pagesën e internetit në vlerë prej 2,472.27 € për nevojat e Administratës Komunale, Sektorit të Arsimit, Shëndetësisë, Shërbimet Sociale dhe Zjarrëfikësit.

**13320 – Shpenzimet e telefonisë mobile** - Shpenzimi për këtë kod ekonomik ka të bëjë me pagesën e telefonisë mobile në vlerë prej 10,399.35 € për nevojat e Administratës Komunale, Sektorit të Arsimit, Shëndetësisë, Shërbimet Sociale dhe Zjarrëfikësit.

**13330 – Shpenzime postare** - Shpenzimi për këtë kod ekonomik ka të bëjë me pagesën e shërbimeve postare në vlerë prej 141.60 €.

**13430 – Shërbime të ndryshme shëndetësore** - Shpenzimi për këtë kod ekonomik ka të bëjë me pagesën e një mjeku/e në vlerë prej 505.20 €, pagesë prej 187.11 € për Ministrinë e Shëndetësisë

(analiza të ujit nëpër krojet publike dhe Institucionet publike), pagesë 68.00 € për material shëndetësore të cilat nuk janë në kontratë si dhe pagesa në vlerë prej 13,476.05 € për Caritas që përfshinë shërbime shëndetësore.

**13440 – Shërbime të ndryshme intelektuale dhe këshilldhënëse** – Shpenzimi në këtë kod ekonomik ka të bëjë me ekzekutimin e këtyre pagesave: pagesa në vlerë prej 1,733.30 € për konsuletin në Drejtorinë e Zhvillimit Ekonomik, pagesa në vlerë prej 750.00 € për ekspertin e jashtëm të cilin e kemi angazhuar për tri procedura të rekrutimit, pagesa në vlerë prej 2,000.00 € për koreografin e angazhuar për Festivalin Mbarëkombëtarë Hani i Elezit, Edicioni i parë, pagesa

në vlerë prej 384.00 € për mësimdhënësen e gjuhës gjermane si dhe pagesa prej 1,463.40 € për psikologen e angazhuar në QPS.

**13450 – Shërbime shtypje – Jo marketing** – Shpenzimi për këtë kod është në shumë prej 949.96

€ që ka të bëjë me shtypjen e broshurave, mirënjohje të ndryshme, ftesa dhe ceradë me mbishkrim për nevojat e Festivalit Mbarëkombëtarë Hani i Elezit, Edicioni i parë.

**13460 – Shërbime Kontraktuese tjera** – Shpenzimi për këtë kod ka të bëjë me kontibutet dhe tatimet e punonjësve jo në listë të pagave, pagesa e mjekut 1,501.02 €, pagesa e shërbimit për dezinfektimin, dezinsektimin dhe deratizimin e Institucioneve publike dhe hapësirave publike në

Vlerë prej 3,270.00 €, pagesa prej 1,490.00 € për Caritas Zvicerran për mjete didaktike për nevojat e Çerdhes, pagesa për shpenzimin e pjesëmarrjes në Panairin e Sportit dhe Turizmit në vlerë prej 839.28 €, pagesa prej hartimin e projekteve për nevojat e Drejtorisë së Urbanizmit në vlerë prej 979.00 €, pagesa në vlerë prej 710.28 € për një infermiere për dy muaj, pagesa prej

3,325.26 € ka të bëjë me marrëvshjen për Zbatimin e Mave të Efiçencës së Energjisë SHFMU

“Ilaz Thaçi”, pagesa prej 90.00 € për kryerjen e analizave të ujrave, pagesa prej 952.00 € për shërbime të ndryshme tek Fabrika e Ujësjellësit në fshatin Dimcë dhe pastrimin e deponisë së ngurtë në fshatin Paldenicë, pagesa prej 2,304.00 € për mësimdhënësen e gjuhës gjermane, shuma prej 420.00 € ka të bëjë me pagesën e shërbimeve të GPS për nevojat e Urbanizmit, vlera prej 200 € ka të bëjë me shërbime të inçizimit dhe fotografi për nevoja të Festivalit Mbarëkombëtarë Hani i Elezit, Edicioni i parë, pagesa prej 986.00€ që ka të bëjë me pajisjen me dysheme të presuar për nevojat e Sektorit të Arsimit, pagesa prej 23,955.30 € ka të bëjë me shërbimet të cilat i kryen

N.P.L Pastrimi, shuma prej 418.00 € ka të bëjë me asgjësimin e shiringave, shuma prej 1,251.16 € ka të bëjë me pagesën e kontributeve të punonjësve me kontratë në vepër, shuma prej 970.00 € ka të bëjë me pagesën e hartimit të projektit të Depos së QKMF, pagesa prej 1,176.98 € ka të bëjë me pagesën e dy infermierëve për 2 muaj, shuma prej 3,714.00 € ka të bëjë me pagesën e shërbimeve të mirëmbajtjes së karrikeve, riparime të ndryshme, mbajtset e flamujve, mbrojtëset e pemëve etj, pagesa prej 3,273.00 € për hartim të projektit Raporti I Vlerësimit Strategjik Mjedisor, pagesa prej 4,535.00 € për pastrimin e tunelit në Lagjen e Re, pagesa për hartimin e projektit Rr. “Nehat Curri” në shumë prej 973.00 €, pagesa prej 292.00 € për transportin e fidaneve të pishave prej Peje në Han të Elezit, 30.00 € pagesa ndaj Institutit të Mjekësisë së Punës, pagesa prej 595.51 € ndaj Fondit të Kosovës për Efiçiencë të Energjisë, pagesa e trustit dhe ATK-së në vlerë prej 150.74€.

**13470 – Shërbime Teknike** - ka të bëjë me shërbime të zërimit për nevojat e Festivalit

Mbarëkombëtarë Hani i Elezit në vlerë prej 995.96 €, shuma prej 30.00 € për linjën telefonike pa pagesë për qytetarët, pagesa prej 990.00 € për rregullimin e gypave në Qendrën Kulturore, pagesa prej 978.30 € për mirëmbajtje të ndiçimit publik, pagesa prej 1,344.97 € për shërbime inçizime të nevojat e Festivalit Mbarëkombëtarë Hani i Elezit, Edicioni i parë, rregullimi i ndriçimit tek varrezat e dëshmorëve në shumë prej 980.00 €, pagesa prej 102.95 € për ftesa të ndryshme, inçizime etj.

**13480- Shpenzime për Anëtarësim** – shpenzimi për këtë kod ekonomik është në shumë 5,772.45

€, Asociacioni i Komunave dhe Azhr Lindje,

1. **– Mobilje më pak se 1000 €** - Ka të bëjë me pagesën e furnizimit me inventarë pë SHML

“Dardania”, në shumë prej 1,000.00 €, € pagesa për karrike për nevojat e Administratës

Komunale, varëse dhe rafte për zyrë në shumë prej 3,480.00 €,

1. **– Telefona më pak se 1000 €** - Ka të bëjë me pagesën e telefonit për nevojat e punëve të

IT-së në vlerë prej 999.50 €.

1. **– Kompjuter më pak se 1000 €** - Ka të bëjë me blerjen e pajisjeve të IT-së për nevoja të Administratës Komunale në vlerë prej 19,907.98 €.

**13509 – Pajisje tjera nën 1000 €** - te ky kod ekonomik janë përfshirë këto pagesa: paisje për evidentimin e vijueshmërisë, paisje të ndryshme të IT-së, tabelat informative (infografika), kositëse të barit për parqe, filtra të nxemjes qëndrore në vlerë prej 17,670.37 €, pagesa në shumë prej 2,952.90 € për furnizim me televizora në SHML “Dardania”, furnzimi me pajisjet e GPS për

Administratën Komunale në shumë prej 3,950.00 € si dhe 315.00 për nevoja të Administratës Komunale për shërbime jashtë kontratave.

**13610 – Furnizime për zyrë** - te ky kod ekonomik janë përfshirë këto pagesa: flamujt shtetëror, furnizim me letër A4, lule të ndryshme, tabela për nevoja të shkollave, ftesa, mirënjohje, material sportiv, materiale shpenzues për zyrë etj në vlerë prej 23,450.47 €.

**13620 – Furnizim me ushqim dhe pije (jo dreka zyrtare)** - te ky kod ekonomik janë përfshirë këto pagesa: ushqhim dhe pije për nevojat e çerdhes, shujtat e nxënësve dhe shërbimet e byfesë komunale në vlerë prej 46,688.45 €.

**13630 – Furnizime mjekësore** - te ky kod ekonomik janë përfshirë këto pagesa: materiale për laboratorë, oksigjen, ampulla, furnizime të stomatologjisë në vlerë prej 16,088.46 €.

**13640 – Furnizime pastrimi** - Te ky kod ekonomik janë përfshirë pagesa për produkte të pastrimit dhe higjenike për nevoja të Administratës Komunale dhe për Çerdhen në vlerë prej 7,716.74 €, **13650 – Furnizim me veshmbathje** - te ky kod ekonomik janë përfshirë këto pagesa: uniforma për puntorë teknik në vlerë prej 900.00 €,

**13760 – Dru -** Ka të bëjë me pagesën e furnizimit me dru për nevojat e të gjithë Institucioneve Publike në Komunë, në shumë prej 34,800.00 €.

**13770 – Derivate për gjenerator** – Te ky kod ekonomik janë përfshirë pagesa për derivate për gjenerator për nevoja të Administratës Komunale, për shkollat dhe Zjarrëfiksat në vlerë prej 181.90 €, **13780- Karburant për vetura** - Te ky kod ekonomik janë përfshirë pagesa për karburant për vetura të Administratës Komunale, Sektori Shëndetësisë, Zjarrëfiksat në vlerë prej 18,820.55 €.

**13810 – Avans për petty cash** – ky kod përfshin pagesa të cilat janë nën 100 € dhe për të cilat nuk zhvillohet procedura të prokurimit por që ndodhin ad hoc.

1. **– Regjistrimi i automjeteve** – Te ky kod ekonomik janë përfshirë pagesa për regjistrimin e automjeteve komunale në vlerë prej 1,416.00 €,
2. **– Sigurimi i automjeteve** - Te ky kod ekonomik janë përfshirë pagesa për sigurimin e automjeteve komunale në vlerë prej 7,675.86 €,

**14010 – Mirëmbajtja dhe riparimi i automjeteve** - Te ky kod ekonomik janë përfshirë pagesa për larjen, servisimin dhe riparimin e automjeteve komunale në vlerë prej 7,847.83 €,

**14020 – Mirëmbajtja e ndërtesave** - Te ky kod ekonomik janë përfshirë pagesa për mirëmbajtjen e gjithë objekteve të Institucioneve Publike në vlerë prej 7,202.53 €,

1. **– Mirëmbajtja e shkollave** - Te ky kod ekonomik janë përfshirë pagesa për materiale për mirëmbajtje të shkollave, katër punëtorë teknik në marrëveshje me N.P.L “Pastrimi”, në vlerë prej

22,414.36 €,

1. **- Mirëmbajtja e objekteve shëndetësore** - Te ky kod ekonomik janë përfshirë pagesa për material sanitarë dhe elektrik në shumë prej 7,694.20 €,

**14032 – Mirëmbajtja e autorrugëve lokale** - Te ky kod ekonomik janë përfshirë pagesa për mirëmbajtjen e ndriçimit publik, zhbllokimi i kanalizimeve, mirëmbajtja dhe pastrimi i rrugëve në shumë prej 38,995.40 €,

**14050 – Mirëmbajtja e mobiljeve dhe pajisjeve** - Te ky kod ekonomik janë përfshirë pagesa për servisimin e pajisjeve në Sektorin e Shëndetësisë në shumë prej 4,290.00 €,

**14130 – Qiraja – Pajisjet** - Te ky kod ekonomik janë përfshirë pagesa për pajisjet me qira për nevoja të Administratës Komunale, Sektori i Arsimit dhe Shëndetësisë në vlerë prej 2,956.19 €, **14140 – Qiraja – Makineria** - Te ky kod ekonomik janë përfshirë pagesa për automjetin me qira për nevoja të Sektorit të Shëndetësisë në vlerë prej 2,964.00 €,

**14220 – Botimet e publikimeve** - Te ky kod ekonomik janë përfshirë pagesa për materiale shtypi, fletushka, postera, banera në vlerë prej 998.00 €,

**14310 – Dreka Zyrtare** - Te ky kod ekonomik janë përfshirë pagesa për dreka të cilat përfshijnë: mysafirë të kryetarit dhe drejtorive, për ligjerues kundër përdoruesve të narkotikëve, të ftuar të kryetarit, drekë me Kontigjentin Italian, për grupin punues të hartimit të Strategjisë për Zhvillim Ekonomik, për donatorët e Paneleve Solare në QKMF, drekë me rastin e 17 Shkurtit, të ftuar të Kryetarit nga Maqedonia e Veriut për bashkpunim ndërkufitar, drekë me Kontigjentin Gjerman, ushqim dhe pije për poetët për evenimentin e Ekzodit, dreka për pjesëmarrësit për tri ditët e Festivalit Mbarëkombëtarë, darkë për veteranët e luftës si dhe dreka tjera në vlerë prej 24,561.12

€,

**14410 - Vendime të gjykatave** - Te ky kod ekonomik janë përfshirë pagesa për avokaturë lidhur me shpronësimin e tokave në shumë prej 784 € dhe pagesa tjera gjyqësore.

**3.6 KATEGORIA SHPENZIME KOMUNALE SIPAS KODEVE EKONOMIKE**

|  |  |  |  |  |  |
| --- | --- | --- | --- | --- | --- |
|  | **Shpenzimet komunale** | **Shpenzimi 2023** | **Shpenzimi 2022** | **Krahasimi 2023-2022** | **Krahasimi në %** |
| 13210 | Rryma | 74,948.00 | 55,370.13 | 19,577.87 | 35.36 |
| 13230 | Mbeturinat | 12,667.50 | 11,179.48 | 1,488.02 | 13.31 |
| 13250 | Shpenzimet e telefonisë fikse | 1,334.16 | 1,134.59 | 199.57 | 17.59 |
|  | **Totali për shpenzime komunale** | **88,949.66** | **67,684.20** | **21,265.46** | **31.42** |

**13210 - Rryma –** Ky kod ekonomik ka të bëjë me pagesën e energjisë elektrike/rrymës për Administratën Komunale, Sektori i Arsimit, Sektori i Shëndetësisë dhe Zjarrëfiksat në shumë prej

74,948.00 €.

**13230 – Mbeturinat** - Ky kod ekonomik ka të bëjë me pagesën e mbeturinave për Administratën

Komunale, Sektori i Arsimit, Sektori i Shëndetësisë dhe Zjarrëfiksat në shumë prej 12,667.50 €. **13250 – Shpenzimet e telefonisë fikse -** Ky kod ekonomik ka të bëjë me pagesën e telefonisë fikse për Administratën Komunale dhe Sektori i Shëndetësisë në shumë prej 1,334.16 €.

3.7 **KATEGORIA SUBVENCIONE DHE TRANSFERE SIPAS KODEVE EKONOMIKE**

|  |  |  |  |  |  |
| --- | --- | --- | --- | --- | --- |
|  | **Subvencionet dhe transferet** | **Shpenzimi 2023** | **Shpenzimi 2022** | **Krahasimi 2023-2022** | **Krahasimi në**  **%** |
| 21200 | Subvencione për entitete jo-publike | 32,020.00 | 34,715.12 | -2,695.12 | -7.76 |
| 22100 | Transfere për qeveri tjera | - | - | 0.00 | #DIV/0! |
| 22200 | Pagesë për përfitues individual | 54,435.42 | 51,251.88 | 3,183.54 | 6.21 |
| 22300 | Pagesa për vendime gjyqësore | 500.00 |  | 500.00 | #DIV/0! |
|  | **Totali në subvencione dhe transfere** | **86,955.42** | **85,967.00** | **988.42** | **1.15** |

**3.8 KATEGORIA SHPENZIME KAPITALE SIPAS KODEVE EKONOMIKE**

|  |  |  |  |  |  |
| --- | --- | --- | --- | --- | --- |
|  | **Investimet kapitale** | **Shpenzimi 2023** | **Shpenzimi 2022** | **Krahasimi 2023-2022** | **Krahasimi në**  **%** |
| 31120 | Ndërtesat e administratës afariste | 58,467.00 | - | 58,467.00 | #DIV/0! |
| 31121 | Objekte arsimore | 117,870.62 | 38,807.49 | 79,063.13 | 203.73 |
| 31122 | Objekte shëndetësore | 31,670.44 | 8,444.00 | 23,226.44 | 275.06 |
| 31123 | Objekte kulturore | - | 94,693.20 | -94,693.20 | -100.00 |
| 31124 | Objekte sportive | - | - | 0.00 | #DIV/0! |
| 31230 | Ndërtimi i rrugëve lokale | 179,423.32 | 62,827.00 | 116,596.32 | 185.58 |
| 31240 | Trotuare | 23,090.00 | - | 23,090.00 | #DIV/0! |
| 31250 | Kanalizimi | 116,294.02 | 77,873.44 | 38,420.58 | 49.34 |
| 31260 | Ujësjellësi | 36,576.69 | 51,127.89 | -14,551.20 | -28.46 |
| 31270 | Mirëmbajtja investive | 77,565.64 | 17,484.70 | 60,080.94 | 343.62 |
| 31510 | Furnizim me rrymë gjenerim & transmis. | - | 9,650.00 | -9,650.00 | -100.00 |
| 31610 | Paisje të teknologjisë Informative |  | - | 0.00 | #DIV/0! |
| 31620 | Mobilje |  | - | 0.00 | #DIV/0! |
| 31660 | Paisje tjera mjekësore |  | - | 0.00 | #DIV/0! |
| 32100 | Toka | 2,540.00 | 5,000.00 | -2,460.00 | -49.20 |
| 32120 | Parqet Nacionale | 174,585.52 | 46,378.40 | 128,207.12 | 276.44 |
| 31690 | Paisje tjera | - | 46,706.08 | -46,706.08 | -100.00 |
| 33200 | Transfere Kapitale-Entitete Jopublike |  | - | 0.00 | #DIV/0! |
| 31701 | Kamionë | 0.40 |  | 0.40 | #DIV/0! |
| 31702 | Xhip dhe kombibus | - |  | 0.00 | #DIV/0! |
| 34000 | Pagesa-vendime gjyqësore | - | 0.00 | 0.00 | #DIV/0! |
|  | **Totali për investime kapitale** | **818,083.65** | **458,992.20** | **359,091.45** | 78.23 |

### 3.9 FINANCIMI I INVESTIMEVE KAPITALE PËR VITIN 2023

|  |  |  |  |
| --- | --- | --- | --- |
| **Nr** | **Kodi** | **Programi/përshkrimi** | **Shpenzimi JanarDhjetor 2023** |
|  |  |  |  |
|  |  | **SHPENZIMET KAPITALE TOTALE** | **818,083.65** |
|  | **180** | **Shërbimet publike dhe emergjenca** | **64,814.08** |
|  | **18444** | **Parandalimi dhe inspektimi i zjarreve** | **64,814.08** |
| 1 | 51616 | Rregullimi i kanalit të ujitjes në vendin Lloka në Seçishtë | 14,499.40 |
| 2 | 53735 | Ndërtimi i pendës në Sarasellë në fshatin Seçishtë | - |
| 3 | 53750 | Rregullimi i krojeve publike në fshatrat: Dromjak, Dimcë, Paldenicë dhe Rezhancë | 4,979.00 |
| 4 | 53772 | Ndriçimi publik në fshatrat: Pustenik, Dimcë, Gorancë, Krivenik, Seçishtë | 13,737.99 |
| 5 | 53773 | Shtimi i kapaciteteve të ujit dhe vendosja e ujëmatësve në Lagjen e Re dhe në Han të Elezit | 31,597.69 |
|  | **660** | **Planifikim urban dhe mjedisi** | **603,727.85** |
|  | **66480** | **Planifikimi urban dhe inspeksioni** | **603,727.85** |
| 6 | 41635 | Rregullimi i shtratit të lumit Lepenc | - |
| 7 | 41641 | Mjete të lira për bashkëinvestime | 25,486.50 |
| 8 | 47270 | Asfaltimi i rrugës Gorancë-Krivenik | - |
| 9 | 51071 | Rregullimi i varrezave të qytetit | 19,992.18 |
| 10 | 51085 | Rregullimi i parkut në rrugën "Isa Berisha" (asfaltim, trotuar, ndriçim publik, gjelbërim) | 44,899.92 |
| 11 | 51581 | Rregullimi i kanalizimeve në Han të Elezit në Rr. Isa Berisha dhe zonat rurale në fshatrat: Paldenicë, Seçishtë, Pustenik, Gorancë, Dermjak, Krivenik, Dimcë | 31,283.47 |
| 12 | 51589 | Rregullimi i prrockave dhe i kanalizimeve atmosferike në zonën urbane Rr. Adem Jashari dhe fshatin Paldenicë | 70,511.60 |
| 13 | 51604 | Ndërtimi i rrugës transit në fshatin Gorancë | - |
| 14 | 51721 | Vendosja e pajisjes digjitale E-Kioska në Han të Elezit | - |
| 15 | 51722 | Ndërtimi dhe rregullimi i këndeve të lojërave në Han të Elezit dhe fshatrat Gorancë, Paldenicë, Seçishtë | 18,161.48 |
| 16 | 52894 | Ndërtimi i mureve mbrojtëse në Lagjen e Re dhe në fshatrat: Paldenicë, Dermjak, Pustenik,Seçishtë, Gorancë, Krivenik, Dimcë | 57,573.46 |
| 17 | 52906 | Vendosja e ekranit për prezantimin e rezultateve të ndotjes së ajrit në Rr. Nuri Bushi | - |
| 18 | 53121 | Renovimi i objektit të Komunës | 58,467.00 |
| 19 | 53201 | Asfaltimi i rrugës Lagja Ramuk - Fshati Paldenicë | - |
| 20 | 53366 | Ndërtimi i parkut te rruga Lepenci | 86,037.62 |
| 21 | 53370 | Ndërtimi i trotuareve për këmbësor në Han të Elezit në Rr. Adem Jashari, Udha e Shkronjave, Driton Loku, Paldenicë | 23,090.00 |
| 22 | 53429 | Ndërtimi i mbikalimeve në Rr. Martirët Bushi dhe Rr. Lepenci | - |
| 23 | 53435 | Ndërtimi i aneksit për këmbësor në urën e Seçishtës | 35,700.00 |
| 24 | 53471 | Shtrimi me kubëza betoni të rrugicave dhe trotuareve në Han të Elezit dhe fshatrat: Paldenicë, Seçishtë, Dimcë, Pustenik, Gorancë, Dermjak, Rezhancë, Krivenik | 49,999.98 |
| 25 | 53484 | Ndërtimi (Rihapja, zgjerimi) dhe asfaltimi i rrugëve në fshatrat: Paldenicë, Pustenik, Seçishtë, Gorancë, Dimcë, Krivenik | 79,984.64 |
| 26 | 53902 | Fabrika e ujit nga ujësjellësi i Dimcës, Shtëpia e Kulturës - Imri Curri, Stadiumi i qytetit - Suad Brava - Shpronësim | 2,540.00 |
| 27 | 51363 | Rregullimi i shtigjeve për këmbësor dhe çiklistë përgjatë lumit Lepenc (Uji i thartë - Kulla me çeshme) | - |
|  | **730** | **Shëndetësia dhe Mirëqenia Sociale** | **31,670.44** |
|  | **75050** | **Shërbimet e shëndetësisë primare** | **31,670.44** |
| 28 | 52815 | Rregullimi i oborrit të AMF-së në fshatin Gorancë | - |
| 29 | 53030 | Rregullimi i infrastrukturës dhe ndërtimi i një aneks objekti në QKMF | 31,670.44 |
|  | **920** | **Arsimi dhe shkenca** | **16,594.00** |
|  | **92175** | **Administrata** | **16,594.00** |
| 30 | 51724 | Ndërtimi i shkallëve emergjente nëpër shkollat: SHML. Dardania, SHFMU. Veli Ballazhi, SHFMU. Kështjella e Diturisë | 16,594.00 |
|  | **94020** | **Arsimi fillor, i mesëm i ulët** | **101,276.63** |
| 31 | 52945 | Ndërtimi i objektit të SHFMU në Lagjen e Re | - |
| 32 | 53774 | Rregullimi i infrastrukturës shkollore në SHML - Dardania, SHFMU - Ilaz Thaçi, SHFMU - Kështjella e Diturisë dhe SHMFU - Veli Ballazhi | 101,276.63 |



**Republika e Kosovës / Republic of Kosova**

**Komuna - Municipality**

**Hani i Elezit**

***03/316/2024***

|  |  |
| --- | --- |
| DATA | 10.01.2024 |
| PËR | KPF dhe Kuvendin e Komunës |
| PËRMES | Mehmet Ballazhi  Kryetar i Komunës |
| NGA | Hisni Luri  Drejtor për Arsim |
| LËNDA | Propozim vendimin per ndarjen e bursave studentore per vitin akademik 2023/2024 |

Të nderuar

Me aënë të kësaj shkrese ju përcjellim propozim vendimin për ndarjen e bursave studentore në nivel Komunal për vitin akademik 2023/2024.



**Republika e Kosovës / Republic of Kosova**

**Komuna - Municipality**

**Hani i Elezit**

**Në bazë të Ligjit për Vetëqeverisjen Lokale Nr. 03/L-040 neni 11, 40, Ligjin për Financat e Pushtetit Lokal numër Nr.03/L-049 neni 2, dhe në bazë të Rregullores për Kushtet, Kriteret dhe Procedurat e Ndarjes së Subvencioneve me numër 01/Nr.2821/ 2022 të datës 31.05.2022.**

**PROPOZIM VENDIM**

**PËR NDARJEN E MJETEVE FINANCIARE PËR BURSA PËR STUDENTËT E**

**KOMUNËS SË HANIT TË ELEZIT**

1. **Propozim vendim për ndarjen e mjeteve financiare për bursa për studentët në Komunën e Hanit të Elezit për vitin akademik 2023/2024.**
2. **Mjetet financiare të cilat do të dedikohen për ndarjen e bursave për studentë merren nga kategoria ekonomike subvencione dhe transfere vlera e të cilave është në shumë prej 20,000.00 €, që do të përfitojnë 40 (katërdhjetë) studentë për dhjetë muaj nga 50.00 € në muaj.**
3. **Prioritetet për kuadro deficitare janë në Fakultetet:**

**Fakulteti i** Mjekësisë (Mjekësi e Përgjithshme, Stomatologji).

**Fakulteti i Ndërtimtarisë dhe Arkitekturës** (Konstruksioneve, Hidroteknikës, Gjeodezisë, Inxhinierisë së Ambientit, Arkitekturë dhe Efiçiencë e Energjisë). **Fakulteti i Inxhinierisë Elektrike dhe Kompjuterike** (Inxhinieri Kompjuterike, Telekomunikacion, Elektronikë, Automatikë, Sistemet Elektroenergjetike, Elektroenergjetikë Industriale)

Fakulteti i Edukimit ( Matematikw, Fizik, Kimi, Biologji dhe TIK)

**Fakulteti i Inxhinierisë Mekanike** (Prodhimtari dhe Automatizim, Termoenergjetikë dhe termoteknikë, Konstruksione dhe mekanizim, Komunikacion).

**Fakulteti i Bujqësisë dhe Veterinarisë** (Agroekonomi, Bioteknologji në Zooteknik, Lavërtari-Perimtari, Mbrojte e Bimëve, Pemëtari - Vreshtari, Veterinari, Bioteknologji Ushqimore).

**Fakulteti i Xehetarisë dhe Metalurgjisë** (Xehetarisë, Gjeologjisë, Materiale dhe Metalurgji, Teknologjisë).

**Fakulteti i Shkencave Matematikë - Natyrore** (Matematikë, Fizikë dhe Kimi), Fakulteti Arteve

**Fakulteti Filologjik** (Gjuha Angleze, Gjuha Gjermane).

1. Bursat ndahen për studentët e vitit të dytë e lartë. Në rast të mos plotësimit të bursave nga viti i dytë e lartë, plotësohet sipas rregullores për ndarjen e bursave edhe për vitin e parë të studimeve.

Përzgjedhjen e kandidatëve do ta bëjë komisioni i formuar nga drejtoria për arsim, kulturë, rini dhe sport sipas rregullores për ndarje të subvencioneve.

5. Ky vendim hynë në fuqi 15 ditë pas protokollimit të autoritetit mbikëqyrës dhe 7 ditë pas publikimit në ueb-faqen zyrtare të komunës.

Me këtë vendim njoftohen:

- Kryetari i Komunës,

- Drejtoria për Arsim,

- Drejtoria për Buxhet dhe Financa,

Ministria e Administrimit të Pushtetit Lokal dhe

Arkivi i Komunës.

Hani i Elezit Kryesuesi i Kuvendit

Data:....01.2024 Florim Shkreta



**Republika e Kosovës / Republic of Kosova**

**Komuna - Municipality**

**Hani i Elezit**

***03/315/2024***

|  |  |
| --- | --- |
| **DATA:** | 10.01.2024 |
| **PËR:** | Komitetin për Politikë e Financa dhe Kuvendin e Komunës |
| **KOPJE:** | Kryetar i Komunës së Hanit të Elezit  z. Mehmet Ballazhi |
| **NGA:** | Drejtoreshë e Administratës së Përgjithshme  znjsh.Natyra Kalisi |
| **LËNDA:** | Shkresë Përcjellëse: Plani i punës së Këshillave të Fshatrave për vitin 2024. |

Të nderuar,

Me anë të kësaj shkrese, të bashkangjitur gjeni Planin e Punës së Këshillave të Fshatrave të Hanit të Elezit për vitin 2024

|  |  |  |
| --- | --- | --- |
| OFFICE-BASED AGENCY | | |
|  |  |  |

# SHKURT

|  |  |
| --- | --- |
|  | 1. Miratimi i procesverbalit nga mbledhja e kaluar. 2. Informim mbi aktivitetet në Këshillat Lokal të Komunës së Hanit të Elezit. 3. Sfida dhe propozime për projekte me karakter në komunitet. 4. Të ndryshme. |

# PRILL

|  |  |
| --- | --- |
|  | 1. Miratimi i procesverbalit nga mbledhja e kaluar. 2. Informim mbi aktivitetet në Këshillat Lokal të Komunës së Hanit të Elezit. 3. Organizimi i takimit në fshatinë Gorancë më qytetarë |
|  | 1. Të ndryshme. |

# MAJ

|  |  |
| --- | --- |
|  | 1. Miratimi i procesverbalit nga mbledhja e kaluar. 2. Informim mbi aktivitetet në Këshillat Lokal të Komunës së Hanit të Elezit. 3. Organizimi i takimit në fshatinë Paldenicë më qytetarë 4. Të ndryshme. |

|  |  |  |
| --- | --- | --- |
| OFFICE-BASED AGENCY | | |
|  |  |  |

# QERSHOR

|  |  |
| --- | --- |
|  | 1. Miratimi i procesverbalit nga mbledhja e kaluar. |
|  | 1. Informim mbi aktivitetet në Këshillat Lokal të Komunës së Hanit të Elezit. |
|  | 1. Organizimi i takimit në fshatinë Seçishtë më qytetarë. |
|  | 1. Të ndyshme. |

# KORRIK

|  |  |
| --- | --- |
|  | 1. Miratimi i procesverbalit nga mbledhja e kaluar. |
|  | 1. Informim mbi aktivitetet në Këshillat Lokal të Komunës së Hanit të Elezit. |
|  | 1. Diskutim mbi kërkesat në Korniza afatmesme buxhetore 2025-2027. 2. Të ndryshme. |

# SHTATOR

|  |  |
| --- | --- |
|  | 1. Miratimi i procesverbalit nga mbledhja e kaluar. |
|  | 1. Informim mbi aktivitetet në Këshillat Lokal të Komunës së Hanit të Elezit. |
|  | 1. Organizimi i takimit në Hanin e Elezit më qytetarë . 2. Të ndryshme. |



**Republika e Kosovës / Republic of Kosova**

**Komuna - Municipality**

**Hani i Elezit**

|  |  |
| --- | --- |
| **DATA:** | 10.01.2024 |
| **PËR:** | Komitetin për Politikë e Financa dhe Kuvendin e Komunës |
| **KOPJE:** | Kryetar i Komunës së Hanit të Elezit  z. Mehmet Ballazhi |
| **NGA:** | Drejtoreshë e Administratës së Përgjithshme  znjsh.Natyra Kalisi |
| **LËNDA:** | *Shkresë Përcjellëse:* Kërkesë për miratimin e Kodit të Etikës dhe Mirësjelljes – Komuna Hani i Elezit |

Të nderuar Anëtarë të Kuvendit Komunal,

Me këtë kërkese zyrtare, ju paraqesim propozimin për miratimin e Kodit të Etikës dhe Mirësjelljes për Komunën e Hanit të Elezit. Ky dokument është hartuar me përkushtim dhe në përputhje me nevojat specifike të komunës tonë dhe me parimet e përgjegjshmërisë dhe integritetit në shërbim publik.

Kodi i Etikës ka për qëllim të përcaktojë dhe të promovojë standardet e larta të sjelljes dhe përgjegjshmërisë së anëtarëve të Kuvendit Komunal të Komunës së Hanit të Elezit. Përmban udhëzime dhe parime që do të ndihmojnë në zhvillimin e kulturës organizative të punës brenda institucionit për të forcuar dhe promovuar parimet bazë etike që do të zbatohen nga zyrtarët e komunës.

KODI I ETIKËS

KOMUNA HANI I ELEZIT

2024

**KREU I**

**DISPOZITAT E PËRGJITHSHME**

**Neni 1 – Qëllimi**

Ky Kod i Etikës është një dokument i rëndësishëm që synon të përcaktojë standardet e sjelljes dhe etikës së anëtarëve të Komunës së Hanit të Elezit. Ky dokument aplikohet për të gjithë anëtarët, të punësuarit dhe të interesuarit që janë pjesë e kësaj organizate.

Kodi synon zhvillimin e kulturës organizative të punës brenda institucionit për të forcuar dhe promovuar parimet bazë etike që do të zbatohen nga zyrtarët e komunës.

**Neni 2 - Fushëveprimi**

Dispozitat e Kodit të Etikës zbatohen për të gjithë zyrtarët e komunës gjatë ushtrimit të funksioneve, detyrave ose kompetencave publike në bazë të legjislacionit në fuqi.

**Neni 3 - Përkufizimet**

1. Shprehjet e përdoruar në këtë Kod kanë këto kuptime:

* 1. ***Zyrtari politik* -** është çdo zyrtar i zgjedhur për kryetar të komunës, anëtar i Kuvendit të Komunës, Drejtor i drejtorive dhe stafi mbështetës i tyre.
  2. ***Zyrtari publik*** - përfshin zyrtarët siç përcaktohet në paragrafin 2 i nenit 2 të Ligjit Nr. 06/L - 114 për Zyrtarët Publikë.
  3. ***Zyrtari i komunës -***përfshin të gjithë të punësuarit në komunë si në paragrafin 1.1 dhe 1.2 të këtij neni.
  4. ***Interes publik* -** interesi material ose jomaterial i ligjshëm dhe i drejtë në dobi të qytetarëve.
  5. ***Interes privat i personit zyrtar –*** nënkupton çfarëdo përparësie për personin zyrtar, familjen e tij/saj, të afërmit, miqtë dhe personat apo organizatat me të cilat ai ka pasur apo ka marrëdhënie afariste.
  6. ***Person zyrtar -*** nënkupton çdo person tjetër të zgjedhur ose të emëruar në një organ shtetëror si dhe personat zyrtarë të përcaktuar sipas Kodit Penal të Republikës së Kosovës që ushtrojnë detyra publike dhe që nuk përfshihen në nën-paragrafin 1.3. të këtij neni.
  7. ***Person i afërm me zyrtarin*** – është bashkëshorti/bashkëshortja ose personi që bashkëjeton, të afërmit në vijë të drejtë të gjakut pa kufizime, të afërmit në vijë të tërthortë deri në shkallën e katërt, adoptuesi, i adoptuari, i afërmi në gjini të krushqisë deri në shkallën e dytë si dhe çdo person fizik apo juridik i cili ka pasur ose ka një lidhje të përbashkët interesi privat pasuror ose jopasuror me zyrtarin.
  8. ***Autoritetet përgjegjës*** - për parandalimin e konfliktit të interesit në institucione janë: udhëheqësit e drejtpërdrejtë të zyrtarëve sipas hierarkisë brenda një institucioni, institucionet dhe autoritetet udhëheqëse sipas ligjit, apo personat të cilëve iu është besuar kompetenca për të shqyrtuar rastet e konfliktit të interesit në institucionin përkatës.
  9. ***Nepotizëm***– përkrahje a favorizim i farefisit e i miqve duke e shpërdorur pushtetin.
  10. ***Vendimmarrje*** – çasti i fundit i procesit vendimmarrës gjatë të cilit vendoset përmbajtja përfundimtare e aktit apo kontratës si dhe ato çaste paraprake të vendimmarrjes të cilat janë thelbësore dhe përcaktuese në të cilat pjesëmarrja, ndikimi dhe qëndrimi i zyrtarit përcaktojnë përmbajtjen përfundimtare të aktit apo kontratës si dhe çdo veprim i zyrtarit në ushtrimin e funksionit publik.
  11. ***Aktivitetet e jashtme*** - kuptojmë çdo lloj angazhimi të rregullt ose të kohë-paskohëshëm jashtë institucionit me pagesë ose pa pagesë që bën zyrtari i komunës.

**Neni 4 - Rëndësia e interesit publik ndaj interesit privat**

Zyrtari i komunës duhet të ushtrojë detyrën në përputhje me ligjin, duke u udhëhequr nga interesat publike dhe jo interesat personale, partiake apo private. Ai duhet të shmangë përdorimin e detyrës për qëllime të cilat nuk kanë bazë ligjore, nuk janë të ndonjë interesi publik apo etik.

**Neni 5 - Respektimi i vullnetit zgjedhor të qytetarëve**

1. Zyrtari politik, duhet të kryejë detyrat në përputhje me mandatin e dhënë nga elektorati dhe të mbrojë interesin e përgjithshëm.

1. Zyrtari politik duhet të respektojë vullnetin e votuesve deri në fund të mandatit duke zbatuar programin politik.
2. Zyrtari publik, duhet të kryej detyrat sipas përgjegjësisë së punës dhe të mos jetë pengesë për të vijuar mbarëvajtja e punëve.

**Neni 6 - Paanshmëria dhe pavarësia**

1. Zyrtari i komunës gjatë ushtrimit të detyrës duhet të jetë i pavarur dhe i paanshëm.

1. Zyrtari i komunës duhet të distancohet nga çdo veprim arbitrar që cenon interesin publik si dhe nga çdo trajtim preferencial mbi çfarëdo baze.
2. Zyrtari i komunës duhet të këtë përgjigjje korrekte dhe institucionale pa e dëmtuar personin me të cilin mund të këtë punë.
3. Secili zyrtar i komunës është i obliguar të respektoj hierarkinë dhe kompetencat gjatë kryerjes së detyrave të punës.

**Neni 7 - Veshja dhe paraqitja e zyrtarit të komunës**

1. Veshja dhe paraqitja e zyrtarit të komunës duhet të jetë në mënyrën e duhur dhe të përshtatshme, duhet t’i përgjigjet vendit dhe natyrës së punës si dhe të mos dëmtojë reputacionin e institucionit.

1. Veshja e pa përshtatshme konsiderohet, sidomos:
   1. veshja transparente;
   2. për meshkujt: pantallonat e shkurtër ose pantallona të tjera që shtrihen mbi kyçin e këmbës kur qëndrojnë në këmbë, bluza / këmisha me ngjyra të pazakonta;
   3. për femra: bluza / këmisha shumë të hapur përrreth qafe, dhe që është pa mëngë, funde ose pantallona të shkurtëra që shtrihen mbi gjunj kur qëndrojnë në këmbë.
   4. veshja sportive, mbishkrimi i përmasave të mëdha në veshje, simboli që mund të jetë ofendues në çdo bazë, mbajtja e kapelës në ambientet e punës si dhe veshje të grisura.
   5. Zyrtarit/es të komunës i lejohet të ketë tatuazhe por të mbuluara në pjesë të dukshme të trupit dhe të ketë pjesë të shpuar të trupit përveç veshëve për vathë(për femra).

1. Çdo zyrtar/e i komunës, është i obliguar të bartë në vendin e dukshëm kartelën identifikuese të institucionit që përfaqëson gjatë orarit të punës (Komuna e ka obligim të siguroj paisjet – propozim nga Natyra).

**Neni 8 - Marrëdhëniet me publikun dhe kolegët e punës**

1. Zyrtari i komunës i përgjigjet çdo kërkese të publikut në lidhje me kryerjen e detyrave, arsyet për veprimet, ose funksionimin e shërbimeve dhe drejtorive që i nënshtrohen përgjegjësisë, duke respektuar kufizimet në lidhje me dhënien e informacionit sipas ligjit.

1. Zyrtari i komunës në kryerjen e detyrave dhe përgjegjësive duhet të veprojë ndaj qytetarëve me mirësjellje, respekt dhe pa diskriminim.
2. Zyrtari i komunës në kryerjen e detyrave dhe përgjegjësive duhet të veprojë ndaj udhëheqësit/es së drejtëpërdrejtë me mirësjellje, respekt dhe pa ofendim.

1. Zyrtari i komunës në kryerjen e detyrave, duhet të respektojë të drejtat e të gjithë zyrtarëve të tjerë të komunës. Duhet të trajtojë me mirësjellje, respekt dhe pa diskriminim publikun, kolegët dhe mediat. Nuk duhet të inkurajojë dhe të ndihmojë zyrtarët e komunës në mos respektimin e parimeve të parashikuara me këtë Kod gjatë ushtrimit të detyrave.

1. Zyrtari i komunës duhet t’i përgjigjet me transparencë dhe vërtetësi çdo kërkese nga media për informacion lidhur me kryerjen e detyrave, por nuk duhet të ofrojë informacione konfidenciale dhe informata lidhur me të dhënat personale siç përcaktohet me legjislacionin në fuqi.
2. Zyrtari i komunës nuk duhet të përdorë fjalë ofenduese, sharje dhe të ngjajshme me kolegë dhe brenda objektit të punës.

**KREU II - PARIMET E SJELLJES SË ZYRTARIT TË KOMUNËS GJATË USHTRIMIT TË FUNKSIONIT ZYRTARË**

**Neni 9 - Parimi i ligjshmërisë në punë**

Gjatë ushtrimit të detyrave dhe përgjegjësive, të gjithë të punësuarit në komunë janë të detyruar të respektojnë Kushtetutën, ligjet dhe aktet e tjera nënligjore të Republikës së Kosovës.

**Neni 10 - Integriteti**

Zyrtari i komunës duhet të veprojë me profesionalizëm dhe paanshmëri për interesin e përgjithshëm të publikut si dhe të forcojë besimin dhe mbështetjen në institucione.

**Neni 11 - Mosdiskriminimi**

1. Zyrtari i komunës duhet të shmangë çdo lloj diskriminimi të drejtpërdrejtë apo të tërthortë në bazë të përkatësisë etnike, racës, gjinisë, gjuhës, fesë, mendimeve politike, aftësisë së kufizuar ose ndonjë statusi tjetër personal.

1. Zyrtari i komunës duhet të trajtojë me respekt të gjithë individët ose subjektet duke respektuar të drejtat dhe detyrimet e tyre në pajtim me legjislacionin në fuqi.
2. Zyrtari i komunës nuk duhet të përqesh, të keqtrajtoj apo të mos ju përgjigjet kërkesave të kolegëve të punës, eprorit të drejtëpërdejtë që janë në të mirë të institucionit.

**Neni 12 - Transparenca**

1. Zyrtari komunës duhet të promovojë çdo masë që nxit transparencën në lidhje me kompetencat, detyrat dhe funksionimin e shërbimeve dhe njësive nën përgjegjësinë e tyre.

1. Zyrtari i komunës duhet të sigurojë që publikut i ofrohet transparencë dhe qasje në informata në përputhje me legjislacionin dhe rregullativën komunale. Zyrtari i komunës duhet të ketë dijeni dhe të veprojë në përputhje me detyrimet që ka sipas akteve nënligjore në fuqi për transparencë.

**Neni 13 - Efikasiteti dhe efektiviteti**

Zyrtari i komunës duhet të sigurojë zbatimin e thjeshtë dhe racional të rregullave dhe procedurave administrative për përmbushjen e objektivave të administratës komunale për interesin publik.

**Neni 14 - Konflikti i interesit**

1. Konflikti i interesit është situata në të cilën një zyrtar i komunës ka një interes personal të tillë, që ndikon ose mund të ndikojë në ligjshmërinë, transparencën paanshmërinë ose objektivitetin e kryerjes së detyrës.

1. Interesat personale përfshijnë çdo përfitim për veten, apo familjen nga ushtrimi i funksionit.

1. Zyrtari i komunës duhet të mos lejojë që interesat private të bien ndesh me detyrën që ushtron, të sqarojë dhe shmangë çdo lloj forme veprimi apo sjelljeje, që mund të duket apo të përceptohet si konflikt interesi me detyrën që ushtron, dhe të mos shfrytëzojë asnjëherë pozitën për interesin privat.

1. Zyrtari i komunës nuk duhet të përdor pozitën, kompetencat apo detyrat zyrtare për përfitim financiar ose material për veten, personin e afërm, ose ndonjë organizatë private apo publike në të cilën kanë interes të drejtpërdrejt apo tërthortë.
2. Zyrtari i komunës nuk duhet të përdor njoftësinë me persona të caktuar në mënyrë që të përfitoj avantazhe pushimi, kërkesa të ndryshme për lirim nga puna e të ngjajshme.

1. Kryetari dhe nënkryetari i komunës, kryesuesi dhe anëtarët e kuvendit të komunës, drejtorët e drejtorive të komunës dhe zyrtarët e tjerë të administratës së komunës, të cilët janë subjekte të këtij kodi, duhet të deklarojnë konfliktin e interesit dhe në ato raste të tërhiqen nga vendimmarrja.

**Neni 15 - Nepotizmi**

1. Zyrtar i komunës duhet, në çdo rast dhe me çdo kusht, të shmangë, të kundërshtojë ndërhyrje, veprime, apo të favorizojë nepotizmin.

6

1. Zyrtari i komunës nuk duhet të merr pjesë, qoftë individualisht ose si anëtarë grupi, në vendimmarrje veçanërisht për të emëruar, punësuar, ngritur në detyrë, disiplinuar ose shkarkuar personin e afërm në çfarëdo pozicioni brenda komunës.

1. Zyrtari i komunës nuk duhet të mbikëqyrë personin e afërm në ushtrimin e kompetencave ose funksioneve zyrtare.

**Neni 16 - Fushata zgjedhore**

1. Zyrtari i komunës gjatë fushatës zgjedhore që kandidon për kryetar komune apo anëtarë të kuvendit të komunës, duhet të sillet me ndershmëri. Kandidati nuk duhet të sigurojë vota përmes shpifjes ndaj kandidatëve të tjerë, përmes dhunës, kërcënimit, ofrimit të parave, këmbimit të votës me premtime të paligjshme punësimi apo interesa të tjera.

1. Zyrtari publik nuk duhet të marrë pjesë në aktivitete politike përfshirë fushatën zgjedhore gjatë orarit zyrtar të punës.
2. Zyrtari publik nuk i lejohet të jetë pjesë e stukturave organizative të partive politike.

1. Kandidati për kryetar komune apo kandidati për anëtarë të kuvendit të komunës në asnjë rrethanë nuk mund të përdorë fonde apo asete publike për qëllim të fushatës zgjedhore.

1. Zyrtari i komunës në asnjë rrethanë nuk mund të përdorë fonde apo asete publike për qëllim të mbështetjes së fushatës zgjedhore të ndonjë kandidati apo partie politike.

**KREU III**

**DETYRIMET DHE KUFIZIMET E ZYRTARIT TË KOMUNËS**

**Neni 17 - Detyrimet e zyrtarit të komunës**

1. Zyrtari i komunës gjatë kryerjes së detyrës, në zbatim të parimeve të përcaktuara në këtë Kod, duhet :

* 1. të promovojë interesat më të mira të komunës;

* 1. të kontribuojë në përmbushjen e misionit dhe realizimit të vlerave të komunës;

* 1. të ruajë respektin dhe besimin e publikut ndaj komunës;

* 1. të shfaqë integritet personal, ndershmëri dhe përgjegjësi në të gjitha veprimet e tij/saj;

* 1. të sigurojë një mjedis të respektit reciprok, të paanshmërisë dhe bashkëpunimit;

7

* 1. të ruajë fshehtësinë e të gjitha çështjeve që konsiderohen konfidenciale sipas legjislacionit dhe rregullativës komunale ;

* 1. të demonstrojë përkujdesje ndaj pronës dhe burimeve të komunës, duke u kujdesur që pas përfundimit të orarit të jenë pajisjet e fikura, dritat dhe dyert e mbyllra;

* 1. të zbatojë me rregull orarin e punës;

* 1. të ruajë një paraqitje serioze gjatë orarit të punës, që përfshin veshje serioze e dinjitoze, përdorim i një fjalori të zgjedhur brenda normave të etikës e të sjelljes qytetare;

* 1. të zbatojë me korrektësi detyrën në përputhje me legjislacionin në fuqi;

* 1. të shmangë rastet ku ka konflikt interesash sipas legjislacionit në fuqi, duke e deklaruar pranë autoritetit përgjegjës, sapo të jenë në dijeni. Kur ekzistojnë konflikte të tilla, zyrtari është i detyruar të deklarohet që tërhiqet nga proceset vendimmarrëse ose aktivitete të ngjashme;

* 1. të mos lejojë që marrëdhëniet personale të prekin marrëdhëniet profesionale;

* 1. të mos kërkojë dhe të mos pranojë asnjë formë privilegji, përfitime, ndërhyrje, favorizime, pagesa apo dhurime, nga persona të tjerë, që kanë për qëllim marrjen e rezultateve favorizuese, të merituara prej tyre apo favore e përfitime të tjera, të cilat zyrtari i komunës mund t’i ketë për shkak të detyrës;
  2. të u përgjigjet në telefonata, takime emaila apo komunikim zyrtarëve/kolegëve të punës si dhe eprorit të drejtëpërdrejtë
  3. të marrin pjesë në takime të cilat janë të ftuar të marrin pjesë
  4. të kryejnë detyrat të cilat i kërkon eprorori/ja e drejtëpërdrejtë qoftë përmes komunikimit verbal dhe atij joverbal.

* 1. të mos bëjë dallime ndër vartës apo kolegë për shkak të njohjeve apo preferencave personale;

* 1. të mos bëjë dhe të mos bëhet pre i ngacmimeve të të gjitha formave nga persona të tjerë për shkak të punës, për qëllime që bien në kundërshtim me këtë kod, aktet ligjore dhe nënligjore në fuqi, si dhe me normat morale;

* 1. me veprimet e tij/saj të mos sjellë cenime të dinjitetit, personalitetit dhe të figurës profesionale, mendimeve profesionale të kolegëve dhe titullarëve në komunë;

* 1. të mos konsumojë pije alkoolike, duhan apo substanca tjera të ndaluara me ligj në mjediset e komunës;

**Neni 18 – Sjelljet e ndaluara**

* 1. Refuzimi i kryerjes, moskryerja, kryerja pas afatit dhe jo me rregull e detyrave të punës të cila i janë urhdëruar dhe ka mundur, apo i ka sjell dëm komunës.
  2. Shfrytëzimi i mjeteve te besuara në punë kundër destinimit të tyre si dhe shfrytëzimi tjetër i kundërligjshëm i atyre mjeteve ku komunës i është shkaktuar dëm apo ka mundur t`i shkaktohet dëm.
  3. Mungesat nga puna, lëshimi i vendit të punës pa leje dhe mungesat nga puna për shkak të keqpërdorimit të së drejtës së shfrytëzimit të pushimit mjekësor.
  4. Refuzimi i punëtorit të punoj në punë dhe detyra tjera të punës në pajtim me Ligjin dhe rregullat mbi punës;
  5. Dhënia e shënimeve dhe informatave jo të sakta mbi punëtorët dhe procesin e punës e cila është shoqëruar apo ka mundur të shoqërohet me pasoja të dëmshme apo pa rezultate të suksesshme për komunën;
  6. Sjelljet e pahijshme dhe ngacmimet/ shqetësimet ndaj personave me gjinitë kundërt;
  7. Mos-përmbushja e detyrave të punës për të cilat punëtori është i punësuar
  8. Cenimi i integritetit personal duke u shërbyer të tjerët me gënjeshtra, shpifje apo dezinformata
  9. Shkeljet e dispozitave të këtij Kodi mund të rezultojnë me veprime disiplinore, përfshirë por jo edhe kufizuar me ndërprerjen e kontratës, suspendimin, vërejtje me shkrim ose vërejtje me gojë, në pajtim me procedurat e vendosura në legjislacionin e aplikueshëm në Kosovë.

**Neni 19 - Vendimmarrja**

1. Zyrtari i komunës, gjatë procesit të vendimmarrjes,duhet të marrë në konsideratë kërkesat dhe propozimet e qytetarëve të shprehur në debatet publike ose në forma tjera të përcaktuar me legjislacionin në fuqi.
2. Zyrtari i komunës në marrjen e një vendimi, nuk duhet t’i shërbejë interesave private, të personave të afërm apo grupeve të ndryshme me qëllim të përfitimit personal direkt apo në mënyrë të tërthortë.
3. Zyrtari i komunës gjatë marrjes së një vendimi duhet të konsultohet me eprorin e drejtëpërdrejtë dhe jo të vendos çështje të cilat kanë të bëjnë me kërkimin e lejeve të ndryshme që duhet marrur nga eprori.
4. Zyrtari i Komunës është përgjegjës për veprimet dhe mos veprimet e tij gjatë kryerjes së punëve zyrtare.

**Neni 20 - Deklarimi i konfliktit të interesit**

1. Kur një zyrtar i komunës, gjatë procesit vendimmarrës është subjekt i një interesi privat dhe mund të ndikohet nga çështja në shqyrtim, ai bën deklaratë me shkrim dhe e dorëzon pranë autoritetit përgjegjës, në përputhje me procedurën e paraparë në ligjin për parandalimin e konfliktit të interesit .

1. Autoriteti përgjegjës për konfliktin e interesit brenda institucionit të komunës mban një regjistër të veçantë për rastet e deklarimit të konfliktit të interesit, trajtimit dhe në formë të raportit vjetor i dërgon në Agjencinë kundër Korrupsionit.

1. Zyrtari i komunës nuk ka të drejtë të votojë për një vendim ose dokument tjetër të politikave të komunës kur ka konflikt interesi dhe as të promovojë vendime ose interesa për shpërblim apo për përfitime të drejtpërdrejta ose të tërthorta;

1. Kryetari dhe nënkryetari i komunës, kryesuesi dhe anëtarët e kuvendi të komunës, si dhe drejtorët e drejtorive të komunës me marrjen e mandatit plotësojnë një deklaratë për ekzistimin apo jo të konfliktit të interesit.

1. Deklarata e plotësuar është dokument zyrtar dhe publikohet në faqen zyrtare të komunës, me të dhënat personale të redaktuara, në përputhje me legjislacionin në fuqi.

**Neni 21 - Parandalimi i korrupsionit dhe sjelljeve jo etike**

1. Në kryerjen e detyrave, zyrtari i komunës duhet të shmanget nga çdo sjellje, që është në kundërshtim me këtë kod të etikës dhe që kualifikohet si korrupsion ose sjellje jo etike.

1. Zyrtari i komunës angazhohet në luftimin e korrupsionit dhe sjelljeve jo etike në çfarëdo forme në komunë.

1. Zyrtari i komunës që lajmëron veprimet ose praktikat e dyshuara të korrupsionit në vendin e punës, i garantohet mbrojtja sipas legjislacionit në fuqi. Zyrtari i komunës zbaton masat për nxitjen e lajmërimit të veprimeve ose praktikave të dyshuara të korrupsionit në komunë.

**Neni 22 - Parandalimi i marrjes së dhuratave dhe favoreve**

1. Zyrtari i komunës nuk duhet të kërkojë ose të pranojë dhurata mbi vlerën e parashikuar ligjore apo favore tjera për vete dhe të afërmit, lidhur me ushtrimin e funksionit të tij/saj.

1. Dhuratat që kanë vlera artistike dhe historike që administrohen nga ana e komunës dhe mund të ekspozohen, mbesin pronë e komunës.

1. Dhuratat dhe përfitimet e ngjashme sipas këtij neni, deklarohen brenda 5 ditëve dhe regjistrohen në një regjistër të posaçëm, pranë autoritetit përgjegjës.

1. Zyrtari i komunës duhet të informojë eprorin e tij/saj të drejtpërdrejtë ose organin mbikëqyrës me shkrim nëse ofrohet ose jepet ndonjë dhuratë pa paralajmërim apo në rrethana të veçanta.

**Neni 23 - Mbikëqyrja financiare**

Zyrtari i komunës duhet të veprojë me kujdesin e duhur në menaxhimin dhe vënien në përdorim të fondeve publike. Zyrtari duhet të respektojë disiplinën buxhetore dhe financiare, që kërkon administrimin e duhur të fondeve publike, konform legjislacionit në fuqi.

**Neni 24 - Shfrytëzimi i burimeve komunale**

1. Burimet komunale duhet të shfrytëzohen për qëllime të ligjshme komunale. Burimet komunale përfshijnë, por nuk kufizohen në personelin e komunës dhe paratë e komunës, automjetet, pajisjet, materialet, furnizimet apo pronat e tjera.

1. Zyrtari i komunës nuk duhet të shfrytëzojë ose të lejojë shfrytëzimin e burimeve komunale për qëllime personale apo private.
2. Zyrtari i komunës i cili shfrytëzon burimet komunale duhet ti marrë dhe ti kthej ato në gjendjen siç janë pranuar, çdo dëmtim duhet të procedohet në bazë të ligjit.
3. Zyrtari i komunës nuk duhet të bëhet shkak që komuna të shpenzojë më shumë se sa është e nevojshme për transport, ushqim ose akomodim në lidhje me udhëtimet zyrtare.
4. Çdo abuzim, vjedhje apo dëmtim i burimeve dhe pasurisë së komunës është e dënueshme.

1. Pas përfundimit të marrëdhënies së punës, të gjitha pajisjet e komunës të përdorura nga zyrtari i komunës, duhet të kthehen dhe çdo dokument zyrtar dhe e dhënë e ofruar duhet të mbetet në komunë. Qasja e zyrtarit të komunës në sistemet dhe informatat e përdorura, pas përfundimit të marrëdhënies së punës i ndërpritet.

**Neni 25 - Punësimi dhe aktivitetet e jashtme**

1. Zyrtari i komunës nuk duhet të punësohet ose të angazhohet në një veprimtari ose aktivitet të jashtëm, që pengon kryerjen e detyrës zyrtare, cenon në çfarëdo mënyre imazhin dhe reputacionin për realizimin e objektivave të institucionit.

1. Zyrtari i komunës nuk mund të ngarkohet me detyra që mund të shkaktojnë konflikt të interesit, si p.sh. funksione apo pozita të dyfishta brenda institucionit apo që kanë lidhje me komunën.

1. Zyrtari i komunës i cili ka interesa që përbëjnë rrezik real për konflikt interesi dhe do të sillte përjashtimin nga veprimtaria zyrtare apo pamundësinë për të ushtruar detyrat zyrtare, duhet të heqë dorë ose t’i transferojë këto interesa për të shmangur konfliktin e interesit.

1. Punësimi ose kryerja e veprimtarive private nga zyrtari i komunës, jashtë orarit zyrtar të punës, lejohet vetëm nëse nuk është në kundërshtim me funksionin zyrtar.

1. Kur zyrtarit të komunës i lejohet të angazhohet në punë ose veprimtari të jashtme, nuk duhet të marrë përsipër punësimin ose aktivitetin gjatë orarit të punës në komunë, të përdorë pronën, pajisjet, dokumentet apo komunikimet e lidhura të komunës.

**Neni 26 - Ngacmimi moral dhe seksual**

1. Zyrtarit të komunës i ndalohet çdo sjellje, veprim që përbën shqetësim moral dhe seksual i cili ka për qëllim cenimin e dinjitetit personal dhe i cili krijon mjedis kërcënues, armiqësor, poshtërues, përçmues dhe fyes.

1. Zyrtari i komunës duhet të reagojë, raportojë, kërkojë evidentimin dhe hetimin e rastit, në rast të ndonjë pretendimi për ngacmim seksual, duke mundësuar që viktima e ngacmimit seksual të mos frikësohet, të mos denigrohet dhe të mos injorohet pretendimi i tij/saj.
2. Çdo ngacmim fizik/psikologjik dhe moral duhet të shënohet nga viktima dhe të nënshkruhet të paktën nga një dëshmitar dhe të lajmërohet tek zyrtari sinjalizues dhe rasti të procedohet më tutje në bazë të ligjit.

**Neni 27 - Kufizimet pas largimit nga detyra**

1. Gjatë ushtrimit të funksionit, zyrtari i komunës kryen detyrat pa u ndikuar nga mundësia e përfitimit në karrierën e tij/saj të ardhshme në sektorin privat dhe pa u ndikuar nga ish-kolegët.

1. Për një periudhë dy (2) vjeçare, pas largimit nga detyra, ish-zyrtari i komunës nuk duhet të përfaqësojë asnjë person apo organizatë në një konflikt ose marrëdhënie tregtare me komunën, për detyrën që ka kryer ose në vazhdimësi të saj.

1. Zyrtari i komunës, pas largimit nga detyra, nuk duhet të ofrojë informacione konfidenciale sipas legjislacionit në fuqi të përfituara gjatë ushtrimit të funksionit.

**Neni 28 - Mbrojtja e të dhënave dhe konfidencialiteti**

Zyrtari i komunës është i detyruar që të ruaj konfidencialitetin e të gjitha të dhënave personale të qytetarëve për të cilat është në dijeni gjatë ushtrimit të veprimtarisë zyrtare.

1. Zyrtari i komunës duhet të ketë dijeni për statusin e konfidencialitetit të informacionit që merr gjatë ushtrimit ose kryerjes së detyrave zyrtare.
2. Zyrtari i komunës, i cili merr informata konfidenciale, të privilegjuara, të mbrojtura gjatë ushtrimit, të funksioneve zyrtare, nuk duhet t’i shpalos këto informacione përveç në ato raste kur kërkohet me ligj.
3. Zyrtari i komunës i cili tenton të bëj përgjime dhe incizimet pa autorizim janë rreptësishtë të ndaluara dhe konsiderohen shkelje të rënda të detyrave të punës e njëkohësisht tërheqin edhe përgjegjësi penale sipas ligjit në fuqi

1. Zyrtari i komunës nuk duhet të përdor asnjë informacion konfidencial, të privilegjuar ose të mbrojtur të fituar gjatë ushtrimit të detyrave zyrtare për përfitimin personal ose për një qëllim tjetër.

1. Zyrtari i komunës edhe pas largimit nga puna, duhet të vazhdojë të ruajë konfidencialitetin në lidhje me detyrën e ushtruar, në përputhje me Ligjin përkatës për klasifikimin e informacionit dhe rregullat e sigurisë dhe Ligjin përkatës për mbrojtjen e të dhënave personale.

**Neni 29 - Shërbimet administrative ndaj qytetarëve**

1. Zyrtari i komunës u ofron qytetarëve këshilla për mënyrën se si zhvillohet një procedurë administrative në kuadër të fushëveprimit të tij/saj.

1. Zyrtari i komunës kujdeset që informacioni i ofruar të jetë i qartë dhe i kuptueshëm për palën.

1. Zyrtari i komunës i cili pranon nga ana e qytetarëve kërkesë e cila nuk është në kuadër të kompetencës të tij/saj, duhet të transferojë kërkesën e tillë tek zyrtari përgjegjës për trajtimin e saj së bashku me arsyetimin.

1. Zyrtari i komunës tek i cili është transferuar kjo kërkesë informon qytetarin për pranimin e kërkesës, si dhe për gabimet në plotësimin e kërkesës duke i dhënë mundësi për t’i përmirësuar këto lëshime.

**KREU IV ZBATIMI DHE MASAT DISIPLINORE**

**Neni 30 - Njoftimi me Kodin**

1. Pas miratimit të kodit, Njësia e Burimeve Njerëzore duhet të informojë zyrtarin e komunës për kodin, detyrimet dhe deklaratat e ndërlidhura në momentin e fillimit të punësimit ose mandatit të tij/saj.

1. Kodi shpërndahet te çdo udhëheqës i njësisë organizative të komunës të cilët janë të detyruar të ndajnë me punëtorët e tyre.

1. Të gjithë nëpunësit dhe punonjësit e komunës duhet të njihen secili me Kodin e Etikës dhe nëse e shohin të nevojshme të kërkojnë sqarime dhe interpretime nga Njësia e Burimeve Njerëzore për kodin.

**Neni 31 - Zbatimi i Kodit për zyrtarët publikë**

Kodi i etikës duhet të zbatohet nga të gjithë zyrtarët publikë.

1. Eprori ose organi mbikëqyrës i zyrtarit publik është përgjegjës për monitorimin e pajtueshmërisë së zyrtarit me rregullat e përcaktuara me këtë Kod.
2. Njësia e Burimeve Njerëzore është përgjegjëse për monitorimin dhe mbikëqyrjen e zbatimit të Kodit si dhe të zhvillojë trajnime për zyrtarët e komunës.

**Neni 32 - Deklarimet e punonjësve**

1. Deklarimi se është njoftuar dhe ka pranuar një kopje të këtij kodit bëhet me shkrim duke përdorur formën e duhur e cila është shtojcë dhe pjesë përbërëse të këtij Kodi të Etikës. Kopja do të mbahet në dosjen e zyrtarit në përputhje me legjislacionin në fuqi.

1. Zyrtari i komunës është përgjegjës për të siguruar që eprori ose organi mbikëqyrës i tij/saj është i informuar për çdo ndryshim të rrethanave për të përditësuar deklarimet e tyre.

**Neni 33 - Masat Disiplinore**

1. Zyrtari publik që shkel dispozitat e përcaktuara në këtë Kod dhe veprimet e tij/saj nuk përbejnë vepër penale, ndëshkohen me masat disiplinore në përputhje me legjislacionin në fuqi.

1. Çdo zyrtar i komunës që është në dijeni, dyshon për një shkelje të dispozitave të këtij Kodi, duhet të raportojë shkeljen te mbikëqyrësi i drejtpërdrejt.

1. Procedura disiplinore për zyrtarët publik zhvillohet sipas Ligjit për zyrtarët publikë dhe akteve nënligjore.

**Neni 34 – Masat disiplione për zyrtarët e komunës**

1. Çdo mos respektim i nenit 19 - Sjelljet e ndaluara- , udhëheqësi i drejtëpërdrejtë duhet të evidentoj dhe të procedojë si shkelje të rëndë të detyrave të punës dhe inicim për Komision Disiplinor sipas Ligjit për Zyrtarët Publik.
2. Shkelja e rregullave të kësaj Rregulloreje bëhet shkak për marrjen e masave disiplinore në pajtim me legjislacionin në fuqi.

**Neni 35 - Zbatimi i kodit dhe masave disiplinore për të zgjedhurit dhe të emëruarit politik**

1. Kryesuesi i Kuvendit të Komunës do të bëjë thirrje dhe kërkojë nga të zgjedhurit të respektojnë parimet e sjelljes të përcaktuara në Kodin e Etikes.

1. Kryetari i Komunës do të bëjë thirrje dhe kërkojë nga të emëruarit politikë të respektojnë parimet e sjelljes të përcaktuara në Kodin e Etikes.

1. Kryesuesi i Kuvendit të Komunës dhe Kryetari i Komunës do të monitorojnë me kujdes maksimal zbatimin e parimeve të përcaktuara në këtë Kod, duke paralajmëruar në çdo kohë për detyrimet për të vepruar në përputhje me Kodin.

1. Të zgjedhurit dhe të emëruarit politikë do t'i nënshtrohen procedurës disiplinore të vendosur nga ky Kod në rast të shkeljes së ndonjë prej dispozitave të Kodit. Qëllimi i masës është që të dënohet publikisht sjellja e papranueshme në kundërshtim me këtë Kod dhe të ketë një ndikim moral në sjelljen e ardhshme të përfaqësuesit të zgjedhur

1. Masat për shkelje të Kodit të Etikes nga zyrtarët politikë janë:

* 1. Vërejtja publike - e cila shqiptohet në mbledhje të kuvendit dhe publikohet në ueb faqen zyrtare të komunës

* 1. Dënimi me ndalje deri në 10% të pagës për një muaj.

1. Për të siguruar zbatimin e këtij kodi, Kuvendi i Komunës themelon një komision të kodit të etikës, si një organ punues i përhershëm i kuvendit.
2. Komisioni i Etikës monitoron zbatimin e kodit, dhe vepron sipas propozimeve individuale për përcaktimin e ekzistimit të një shkelje të kodit, paraqet raporte në kuvendin e komunës me rekomandime dhe ka kompetenca të tjera të përcaktuara me kod.

1. Komisioni përbëhet nga tre (3) anëtarë, një prej të cilëve janë nga anëtarët e kuvendit të komunës, një nga ekzekutivi dhe një nga zyrtarët publik brenda këtij komisioni zgjedhet edhe kryesuesi/ja i/e komisionit.

1. Dispozitat e Rregullores së punës të Kuvendit të Komunës zbatohen përshtatshmërisht edhe për punën e komisionit të etikës.

1. Vendimi i komisionit është vendim përfundimtar në procedurën administrative.

**Neni 36 - Hyrja në fuqi e Kodit**

Ky Kod hyn në fuqi pesëmbëdhjetë ditë nga miratimi në Kuvendin e Komunës .

DEKLARATA E PRANIMIT

Emri i plotë: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pozita: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Unë, si zyrtar publik /politik në Komunën e Hanit të Elezit, konfirmoj që e kam lexuar, kuptuar dhe pranuar Kodin Etik të komunës dhe duke nënshkruar këtë deklaratë pranoj të respektoj rregullat e përcaktuara në këtë Kod dhe të përmbush funksionet dhe detyrat e mia zyrtare me përpikëri dhe besnikëri sipas gjykimit dhe aftësive të mia më të mira.

Unë e pranoj se çdo shkelje e mundshme e këtij Kodi mund të rezultojë me nisjen e procedimeve disiplinore ose ligjore kundër meje.

Nënshkrimi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



**Republika e Kosovës / Republic of Kosova**

**Komuna - Municipality**

**Hani i Elezit**

***03/314/2024***

|  |  |
| --- | --- |
| **DATA:** | 10.01.2024 |
| **PËR:** | Komitetin për Politikë e Financa dhe Kuvendin e Komunës |
| **KOPJE:** | Kryetar i Komunës së Hanit të Elezit  z. Mehmet Ballazhi |
| **NGA:** | Drejtoreshë e Administratës së Përgjithshme  znjsh.Natyra Kalisi |
| **LËNDA:** | *Shkresë Përcjellëse:* Kërkesë për shfuqizimin e Planit të Integritetit me numër protokoli 01/6387/2022 30.08.2022 |

Të nderuar anëtarë të Kuvendit Komunal,

Me hyrjen në fuqi të Vendimit për Miratimin e Metodologjisë për Planet e Integritetit nga Agjencia për Parandalimin e Korrupsionit (APK), kemi një rekomandim për shfuqizimin e Planit të Integritetit, i cili është miratuar me datë 30.08.2022, sipas vendimit 01/6387/2022.


Për të përmbushur këtë rekomandim, propozojmë që Kuvendi Komunal të shfuqizojë paraprakisht Planin e Integritetit, i cili ka marrë miratimin nga Kuvendi Komunal i Hanit të Elezit. Pas kësaj nga APK na është sugjeruar që, me një vendim të Kryetarit të Komunës, të formohet një grup punues. Ky grup punues do të ketë përgjegjësinë për hartimin e Planit të Integritetit për periudhën 2024-2026. Ky dokument, një projekt trevjeçar, do të përditësohet dhe modifikohet në përputhje me rreziqet e reja dhe do të përshtatet me Metodologjinë e Planeve të Integritetit.

Në përputhje me vendimin 01/1476/23 të APK, detyrohemi që të gjitha autoritetet komunale të miratojnë planet e tyre të integritetit, duke iu përmbajtur Metodologjisë nga pika 1 e vendimit të bashkangjitur.

Shpresojmë që ju të konsideroni rekomandimet e APK dhe të miratoni vendimin për shfuqizimin e Planit të Integritetit, me numër protokolli 01/6387/2022.

Bashkangjitur gjeni vendimin me numër 01/1476/23 të APK.

Me respekt!

****



|  |  |
| --- | --- |
| DATA: | 10.01.2024 |
| PER: | Komitetin për Politikë e Financa dhe Kuvendin e Komunes |
| NGA: | Mehmet Ballazhi,  Kryetar i Komunës |
| LËNDA: | Shkresë përcjellëse: "Diskutimi i portit të Audit• it Social në mbledhjen e asamblesë" |

I nderuar Kryesues i Kuvendit Komunal,

Uroj jeni mire!

Sic mund të keni lexuar nëpër njoftimet në faqet zyrtare të komunave, por edhe marrëveshjen e publikuar në "webbfaqe në mes Komunës Hani i Eezit dhe Rrjetit Ballkanik për Gazetari Hulumtuese me nr. protokoli 02/5830/2023 e datës 14.07.2023, ku palëtjanë dakorduar që me qëllim të rritjes së angazhimit të qytetarëve, rritjes së transparencës dhe Ilogaridhënies në nivel lokal, në implementimin e projekteve infrastrukturore dhe mbikëqyrjes qytetare dhe promovimit të hapësirës se dialogut publik, palët dakordohen t'i hapin rrugë themelimit te "Ekipit të Auditimit Social, në projektin "Rregullimi i parkut ne rrugën 'Isa Berisha' (asfaltim, trotuar, ndriçim publik, gielbërim)

Që nga nënshkrimi i marrëveshjes, për disa muaj ekipi i auditimit social bashkë me implementuesit e projektit kanë mbajtur takime dhe vizita në parkun "Isa Berisha" dhe kanë analizuar në detaje procesin e dëgiimeve publike buxhetore por edhe atë për vet parkun "Isa Berisha", kanë hulumtuar procesin e dokumentacioneve, si dhe ne fund kanë verifikuar se sa nga punimet e bëra u janë përmbajtur kontratës, e me pas kanë finalizuar Raportin për të giithë procesin e projektit të "Auditimit Social" , ku kanë paraqitur gietjet dhe kanë dhënë rekomandimet per komunën.

Ky raport tashmë është publikuar dhe sipas emailit te bashkangiitur gieni kërkesen e implementuesit dhe përpiluesit të Raportit, ne këtë rast BIRN KOSOVA, që të shtohet si pikë në mbledhjen e KPF-së dhe Kuvendit Komunal të Hanit të Elezit edhe ' 'Diskutimi i raportit të Auditimit Social në mbledhjen e asamblesë".

Paraprakisht, ne si Zyrë e Kryetarit kërkojmë konfirmimin tuaj si Kuvend Komunal për mundësinë e futjes së kësaj pike ne rend te ditës së mbledhjes së KPF-së, përtë kaluar më tutje në mbledhjen e Kuvendit Komunal.

Ju faleminderit per kollën!

Me respekt,



***Ky raport është përgatitur nga projekti DEMOS, zbatuar nga Helvetas Swiss Intercooperation Kosovo.***

***Mohim: Gjetjet dhe konkluzionet e shprehura në këtë raport nuk përfaqësojnë domosdoshmërisht qëndrimet e Bashkimit Evropian, Zvicrës, Suedisë dhe Norvegjisë.***

**Dhjetor 2023, Prishtinë, Kosovë**

**©DEMOS**

# DEMOS dhe qëllimi i projektit

Projekti për Decentralizimin dhe Përkrahjen e Komunave (DEMOS) mbështet 38 komuna të Republikës së Kosovës në arritjen e qeverisjes lokale më demokratike dhe menaxhimit më të mirë komunal. Projekti DEMOS gjithashtu mbështet Qeverinë e Kosovës në zhvillimin e politikave, të cilat janë më të favorshme për financim të bazuar në rregulla për komunat.

Projekti DEMOS aktualisht është në fazën e tretë (2022-2025) duke u mbështetur në sukseset e arritura që nga fillimi i projektit në vitin 2014. Projekti bashkëfinanohet nga Bashkimi Evropian në Kosovë, Zvicra, Suedia dhe Norvegjia dhe zbatohet nga Helvetas Swiss Intercooperation Kosovë.

Mbështetja e DEMOS për komunat e Kosovës është në kuadër të Grantit të Performancës si njëri nga mjetet që garanton përkrahje për komunat me performancë të mirë.

Performanca komunale vlerësohet përmes Sistemit të Menaxhimit të Performancës Komunale (SMPK) të Ministrisë së Administrimit të Pushtetit Lokal (MAPL).

Me qëllim të rritjes së performancës në indikatorë të caktuar, DEMOS ofron edhe asistencë teknike për komunat. Një fokus i veçantë i projektit është edhe përkrahja për qeverinë qendrore ku DEMOS është i fokusuar në ofrimin e asistencës në ndërtimin e politikave për një kornizë më të favorshme për qeverisje të decentralizuar.

Sipas komponentës së parë të projektit, DEMOS III synon të hapë të dhënat për një shqyrtim më të gjerë publik mbi performancën komunale dhe të iniciojë auditime sociale për të monitoruar ndikimin e projekteve të Grantit të Performancës Komunale (GPK) tek qytetarët. Qëllimi i kësaj ndërhyrjeje është të përfshijë organizatat e shoqërisë civile dhe qytetarët në kryerjen e auditimeve sociale për të monitoruar projektet e Grantit të Performancës Komunale (GPK) të zbatuar nga komunat.

Për të zbutur rreziqet e besueshmërisë së fondeve të Grantit të Performancës, dhe njëkohësisht për të monitoruar ndikimin e projekteve tek qytetarët, DEMOS ka vendosur auditime sociale brenda Grantit të Performancës Komunale (në sistem). Auditimet sociale do të përfshijnë edhe monitorimin e performancës dhe procese te planifikimit të projekteve në nivel komunal. Projekti do të mbështes zhvillimin e mjeteve dhe metodologjive të kampionimit, duke përfshirë trajnime për të kryer me sukses auditime të tilla sociale. Auditimet Sociale të lartpërmendura do të financohen nga një pjesë e fondeve të Grantit të Performancës Komunale dhe do të zhvillohen nga organizata të shoqërisë civile. Për këtë, DEMOS do të jetë partner me OSHC-të kryesore.

# BIRN

BIRN Kosova është një organizatë e pavarur, joqeveritare, qëllimet e së cilës janë informimi i qytetarëve dhe kontributi në procesin e tranzicionit demokratik në vend, promovimi i llogaridhënies, sundimi i ligjit dhe reforma e politikave. BIRN Kosova në veçanti synon të shërbejë si mbikëqyrës i institucioneve publike, duke monitoruar punën e institucioneve qeverisëse dhe publike. Përveç kësaj, përmes prodhimit të debateve televizive cilësore dhe të paanshme dhe trajnimit të të rinjve mbi aftësitë argumentuese dhe debatuese, BIRN synon të promovojë dhe inkurajojë një kulturë të debatit në Kosovë. Vizioni i BIRN është të sigurojë pozicionin e saj si organizata kryesore e gazetarisë hulumtuese në Kosovë, duke adresuar nevojën për raportim objektiv, cilësor dhe të qëndrueshëm mbi sfidat e shumta të vendit. BIRN Kosova është angazhuar nga DEMOS për të bërë lehtësimin/fasilitimin e procesit të Auditimit Social në pesë projektet e përgjedhura në Drenas, Suharekë, Kaçanik, Han të Elezit dhe Viti.



# Përmbledhja ekzekutive

Në vitin 2022, ekipi i projektit DEMOS realizoi programin për rritjen e kapaciteteve tek një grup i aktivistëve të shoqërisë civile, për të rritur kapacitetet e tyre për të lehtësuar procesin e Autitimit Social në komunitet.

Si koncept i ri në Kosovë, Auditimi Social nisi të implementohet nga DEMOS dhe Organizata të Shoqërisë Civile në vitin 2022, ndërsa raportet e para të publikuara gjatë atij viti mundësuan ndryshime konkrete në projektet e audituara.

**Kush e financon Auditimin Social?**

Puna në ekipet e Auditimit Social është punë vullnetare dhe nuk kërkon pagesë për anëtarët e grupit. Ekipet Ekipeve të Auditimit Social u mbulohenmund të kërkojnë mbështetje për mbulimin e të gjitha shpenzimevet që ndërlidhen me ushqimin apo transportin të udhëtimit apo vizitave nga donatorët e pavarur.

Në vazhdim të këtij programi, ekipi i BIRN i trajnuar nga DEMOS, në mesin e vitit 2023 nisi realizimin e programit për krijimin e pesë ekipeve të Auditimit Social në pesë komuna të ndryshme.

Hani i Elezit është njëra nga komunat përfituese. Në muajin qershor, BIRN kontaktoi dhe përzgjodhi pjesëtarët e ekipit të Auditimit Social në Han të Elezit, të cilët pas trajnimit dyditor nisën procesin 7-mujor të Auditimit Social.

Konform metodologjisë së paracaktuar dhe rekomandimeve të BIRN, grupi i qytetarëve nga Hani i Elezit themeluan ekipin e “Auditimit Social”. Atyre iu caktuan detyrat për të analizuar dhe mbikëqyrur projektin e ndërtimit të parkut në Hanin e Elezit dhe analizimin e procesit të takimeve dhe konsultimeve publike në Komunën e Hanit të Elezit.

**Ekipi i Auditimit Social**

Ekipet e Auditimit Social janë grupe të qytetarëve, të cilët mblidhen me qëllim që të angazhohen në rritjen e transparencës dhe llogaridhënies së institucioneve publike. Grupet vullnetare analizojnë procese me qëllim të ofrimit të rekomandimeve dhe përfshirjes më të madhe të qytetarëve në vendimmarrje.

Ky raport paraqet të dhëna të grumbulluara nga ekipi në mes muajve korrik dhe nëntor 2023. Projekti i monitoruar është ndërtimi i parkut “Isa Berisha”, i financuar në kuadër të Grantit të Performancës Komunale.

* Projekti i ndërtimit të parkut “Isa Berisha” ishte kërkesë dhe nevojë e komunitetit të Hanit të Elezit.
* Ekipi nuk ka hasur/konstatuar shkelje në procesin e prokurimit për përzgjedhjen e kompanisë implementuese të projektit.
* Projekti është realizuar pa e respektuar planin dinamik dhe ka pasur vonesa në kryerjen e punëve.
* Implementimi i projektit nuk i rrezikoi fondet e përfituara nga Granti i Performancës Komunale pasi u realizua në afatet optimale.
* Investimet nuk e kanë përmbushur plotësisht nevojën e komunitetit.
* Projekti i parkut është finalizuar, mirëpo në fazën e parë nuk janë trajtuar tre bunkerët të cilët gjenden në brendi të parkut. Aktualisht, ata janë të pashfrytëzuar dhe paraqesin strehë për persona të rrezikshëm.
* Komuna keqplanifikoi sistemin e ujitjes pasi pusi i hapur për ujitjen e parkut nuk ka ujë.
* Për shkak të mungesës së sistemit të ujitjes, disa pemë dhe bari i parkut janë tharë gjatë kohës së verës kur kishte mungesë të të reshurave.
* Parku nuk u planifikua të jetë familjar dhe i përshtatshëm për personat me aftësi të kufizuara.
* Në park mungojnë karriget dhe lodrat për personat me aftësi të kufizuara.
* Nuk kishte hapësira të mbuluara të qasshme për personat me aftësi të kufizuara.
* Disa prej trotuareve nuk janë të përshtatshëm për personat me aftësi të kufizuara.
* Ndriçimi i fushës sportive është i lidhur me sistemin elektrik të Shkollës së Mesme dhe nuk është i ndërlidhur me ndriçimin e parkut, si rrjedhojë fushat sportive mund të shfrytëzohen vetëm nën dritën natyrale.
* Gjatë ndërtimit parku nuk ishte hapësirë e sigurt si vendpunishte për shkak të mungesës së rrethimit në tërësinë e saj
* Investimet në park u dëmtuan gjatë zhvillimit të punimeve, por edhe pasi ishin përfunduar.
* Parku prej 2 hektarësh nuk ka asnjë toalet publik, edhe pse në dëgjimin publik qytetarët kishin kërkuar që toaletet të jenë pjesë e projektit.
* Në park nuk është vendosur asnjë çezmë publike për furnizim me ujë për vizitorët e parkut. Edhe kjo ishte parashtruar si kërkesë nga qytetarët në dëgjimin publik që ishte mbajtur për këtë projekt nga Komuna e Hanit të Elezit.

**Çka duhet të dijë një ekip i Auditimit Social?**

Ekipet e Auditimit Social nuk nevojitet të jenë skajshmërisht profesionale. Ekipet kanë nevojë për vullnet dhe guxim qytetar si dhe rekomandohet të kenë njohuritë bazike në:

* Funksionimin e komunës;
* Qasjen në dokumente publike;
* Procesin e konsultimit me publikun, sidomos gjatë planifikimit të buxhetit dhe investimeve në komunë;
* Procesin e prokurimit publik;

Një fokus i veçantë i është kushtuar edhe transparencës dhe publicitetit të projektit në raport me qytetarët. Ekipi ka konstatuar se:

* Komuna e Hanit të Elezit ka realizuar diskutim të veçantë publik për projektin e parkut.
* Komuna e kishte publikuar kontratën e nënshkruar në mes komunës dhe kompanisë ndërtuese, mirëpo e njëjta nuk ishte e plotë. Në kontratën e publikuar në E-prokurim mungonin punët që ishin paraparë të realizoheshin si dhe çmimet për secilin pozicion. **•** Komuna nuk i kishte publikuar në mënyrë proaktive dokumentet e tjera, si raportet e mbikëqyrjes apo faturat e pagesave nuk janë publike në faqen e komunës.
* Në faqen e komunës nuk ishte publik as projekti ekzekutiv i ndërtimit të parkut.
* Projekti ekzekutiv i parkut “Isa Berisha” i ishte ofruar ekipit të Auditimit Social pas dërgimit të kërkesave për qasje në dokumente publike.
* Në tabelën e shpalljes së projektit, Komuna e Hanit të Elezit nuk i kishte njoftuar qytetarët për emrin e mbikëqyrësit të projektit dhe kontaktet e tij.
* Në faqen e Komunës së Hanit të Elezit nuk ka një listë me emrat e zyrtarëve të komunës që janë të përfshirë në mbikëqyrjen e projekteve.

Përpos analizimit të planifikimit dhe implementimit të projektit, ekipi i Auditimit Social në Hanin e Elezit trajtoi edhe transparencën e Komunës në raport me qytetarët. Ekipi konstatoi se:

Komuna e Hanit të Elezit bën përpjekje serioze për të përfshirë qytetarët në takimet publike.

* Platforma të shumta përdoren për t’i inkurajuar qytetarët të jenë pjesë e takimeve dhe diskutimeve publike.
* Në diskutimet publike dominojnë kërkesat infrastruktorure dhe në pjesën më të madhe ato paraqiten si kërkesa individuale.
* Qytetarët kanë pak informacione për fatin e kërkesave të parashtruara në vitet e kaluara.
* Dokumentimi i takimeve publike realizohet nëpërmjet procesverbaleve të shkurtra, të cilat nuk e paraqesin në tërësi përmbajtjen e takimit.

# Metodologjia

Ky raport paraqet të dhëna të grumbulluara nga intervistat, kërkesat për qasje në dokumente publike, vizitat në terren dhe bisedat me komunitetin. Në fillim të muajit maj, DEMOS dhe BIRN duke u bazuar në standarde të paracaktuara përzgjodhi 5 projekte në 5 komuna të Kosovës, të cilat do të përfshiheshin në procesin e Auditimit Social.

**Kush e themelon ekipin e Auditimit Social?**

Ekipet e Auditimit Social janë të pavarura nga institucionet dhe mund të themelohen nga përfaqësues të komunitetit por edhe grupe të tjera. Ekipet funksionojnë të pavarura nga qeverisja dhe nuk nevojitet miratim nga institucionet publike për themelimin e tyre.

Granti i Performancës Komunale në vitin 2022 financoi 57 projekte në 14 komuna të vendit. Në nisje të vlerësimit, ekipi përjashtoi nga përzgjedhja 4 komuna pasi të njëjtat ishin përfshirë në vitin e kaluar në një projekt të ngjashëm të Auditimit Social. Në 11 komunat e tjera BIRN realizoi vizita në terren për të parë gjendjen dhe për kërkuar informacione për fazat në të cilat ndodheshin projektet. Pas pranimit të raportit nga terreni, ekipi i DEMOS dhe BIRN i vlerësoi projektet bazuar në këto kritere:

* Statusi i projektit (nëse është në përfundim, mbi 50% e punëve janë të përfunduara, apo është në fazën fillestare);
* Targetimi dhe ndikimi i lartë apo i ulët i projekteve për grupet e margjinalizuara si gratë, të rinjtë, të moshuarit, personat me aftësi të kufizuara dhe komunitetet joshumicë; **•** Natyra e projektit dhe fusha e ndikimit me prioritet në fushat e arsimit, shëndetësisë dhe ambientit;
* Vlera e grantit e alokuar për realizimin e projektit kapital.

Mbi bazën e këtyre kritereve u vendos që në komunën e Hanit të Elezit të monitorohet projekti për ndërtimin e parkut “Isa Berisha”, në komunën e Drenasit projekti për ndërtimin e kolektorit për ujërat e zeza, në Kaçanik projekti për ndërtimin e objektit të zjarrfikësve, në Suharekë projekti për ndërtimin e shtegut të ecjes dhe ndërtimin e rrugës Mushtisht – Guri i Matozit dhe rrugës Topliqan – Gjinoc dhe në Komunën e Vitisë projekti për renovimin dhe zgjerimin e rrugës “Kongresi i Manastirit”.

**Kush e themeloi grupin e Auditimit Social në Han të Elezit?**

Konform një metodologjie të përcaktuar nga projekti DEMOS, BIRN hartoi një listë me përfaqësues dhe profesione të cilat duhet të ftoheshin përfshiheshin në ekipet e Auditimit Social. Në kriteret e përzgjedhjes u përcaktua se grupi synonte të u jepte prioritet përfshirjes sënte gratë dhe kategoritëve tëe margjinalizuara të shoqërisë siq janë gratë, të rinjtë, të moshuarit, personat me aftësi të kufizuara dhe komunitetet joshumicë. Synohej që grupi të kishte laramani të profesioneve dhe moshave.

BIRN dorëzoi te përfaqësuesit e projektit DEMOS listën tentative me profesionet. Pas koordinimit BIRN kontaktoi me qytetarët e Hanit të Elezit për të siguruar që kategoritë e përcaktuara të përfshiheshin në ekip.

Pas përzgjedhjes së projekteve, DEMOS dhe BIRN morën letra përkrahëse nga kryetarët e pesë komunave për nisjen e procesit të Auditimit Social për projektet në fjalë. Për përpilimin e këtij raporti ekipi i themeluar i Auditimit Social përdori disa teknika për të grumbulluar të dhënat.


Ekipi u angazhua për të kërkuar online të dhënat publike të komunës, hartoi një listë me mbi 50 pyetje për projektin dhe kërkoi informacione nga komuna, dërgoi kërkesa për qasje në dokumente publike dhe analizoi dokumentet e pranuara nga Komuna. Për të dokumentuar gjetjet, ekipi realizoi vizita në terren dhe zhvilloi takime me zyrtarët e Komunës së Hanit të Elezit.

**Kush janë anëtarët e ekipit të Auditimit Social?**

Anëtarët e ekipeve të Auditimit Social janë pjesëtarë të komunitetit, të cilët nuk janë në konflikt të interesit me projektin. Në ekipe nuk mund të jenë zyrtarët e institucionit të lidhur direkt me projektin dhe me procesin e mbikëqyrjes zyrtare të projektit.

Të dhënat në raport janë grumbulluar nga 22 anëtarët e ekipit të Auditimit Social dhe raporti është hartuar me ndihmën dhe mbështetjen e BIRN. Raporti është bërë publik pas adresimit të komenteve të pranuara nga Komuna e Hanit të Elezit.

# Përbërja e ekipit: 22 anëtarë



**Harta e punëve**

|  |
| --- |
| **Qershor 2023**  **•**  **•**  **•**  **•**  **Korrik 2023**   * Trajnimi dyditor për Auditim Social * Krijimi i grupit në platformën e komunikimit Viber * Nënshkrimi i Memorandimit të Mirëkuptimit me Komunën e Hanit të Elezit * Vizita e ekipit në terren me kryetarin e Komunës së Hanit të Elezit * Vizita në terren e ekipit të Auditimit Social për evidentim të gjetjeve * Kontrollimi i materialeve të qasshme në platformat e hapura   **Gusht 2023**   * Caktimi i personave brenda ekipit për dërgimin e kërkesave në Komunë * Dërgimi i kërkesave për qasje në dokumente publike * Takimi me menaxherin e projektit dhe me kryetarin e Hanit të Elezit * Pranimi i përgjigjeve nga Komuna e Hanit të Elezit * Takimi i ekipit për analizimin e procesverbaleve të konsultimeve publike   **Shtator 2023**   * Komunikimi i ekipit me Komunën e Hanit të Elezit dhe insistimi për pranimin e pjesës * tjetër të përgjigjeve dhe dokumenteve * Pranimi i përgjigjeve të tjera nga Komuna e Hanit të Elezit * Diskutimi dhe analizimi i dokumenteve të pranuara nga Komuna e Hanit të Elezit   **Tetor 2023**   * Takimi i ekipit për analizimin e të gjitha dokumenteve të pranuara nga Komuna e Hanit të Elezit * Evidentimi i gjetjeve nga ekipi i Auditimit Social * Ndarja e detyrave për ekipin në draftimin e raportit * Vendosja e strukturës dhe përcaktimi i pikave të shkrimit të raportit * Përcaktimi i detyrave për shkrimin e raportit * Draftimi i rekomandimeve nga ekipi   **Nëntor 2023**   * Draftimi i raportit mbi gjetjet dhe rekomandimet e ekipit të Auditimit Social **•** Redaktimi i raportit * Adresimi i komenteve dhe sugjerimeve   **Dhjetor 2023**   * Dërgimi i raportit për validim në komunë * Prezantimi i raportit para zyrtarëve të komunës * Realizimi i fushatës mediale për promovimin e raportit |

## Ambienti në të cilin zhvillohet procesi i Auditimit Social

Hani i Elezit është njëra nga komunat e vogla të Kosovës me 9,403 banorë e cila në vitin 2023 kishte një buxhet prej 3,349,714 euro. Buxheti i komunës është i vogël dhe ndihma nga projekti i Grantit të Performancës Komunale ishte me ndikim të lartë në komunitet. Të dhënat tregojnë se në vitin 2022 buxheti për investime kapitale ishte 985,392 mijë euro ndërsa projekti i financuar nga Granti i Performancës Komunale ishte jetik për komunitetin pasi përbën mbi 25% të buxhetit total për investime në Komunën e Hanit të Elezit.

Komuna vendosi të investojë paratë e Grantit të Performancës Komunale në projektin e ndërtimit të parkut “Isa Berisha”. Hani i Elezit është në mesin e komunave të ndotura të vendit dhe hapësira në të cilin do të ndërtohej parku para ndërtimit ishte hapësirë e rrezikshme dhe e pamirëmbajtur. Zona ishte njohur si zonë ushtarake dhe komuniteti kishte kërkuar që zona të kalonte në një proces rigjenerimi.

**Granti i Performancës Komunale**

Granti i Performancës Komunale është një fond i cili u ndahet komunave që kanë qeverisur mirë. Në vitin 2022, nga ky grant kanë përfituar 14 komuna për shkak të qeverisjes së mirë. Granti financohet nga BE, Qeveria e Zvicrës, Suedisë dhe Norvegjisë. Në vitin 2022, komunat kanë përfituar rreth 8 milionë euro nga nga Granti i Performancës Komunale. Projekti menaxhohet nga Helvetas Swiss Intercooperation Kosovo.

Komuna e Hani të Elezit është në mesin e komunave të ndotura të vendit dhe nevoja për të pasur një park për të luftuar ndotjen ka qenë kërkesë e qytetarëve për shumë vite. Vlen të potencohet se në procesverbalet e debateve publike në vitet e kaluara 2018-2019-2020, vërehet kërkesa nga qytetarët për hapësira të gjelbra.

Projekti i cili është financuar nga Granti i Performancës Komunale, “Rregullimi i parkut në rrugën Isa Berisha (asfaltim, trotuar, ndriçim publik, gjelbërim) - faza e parë, ka vlerën 243,936 euro. Kontrata për këtë projekt është nënshkruar më 22 korrik 2022 me kompaninë “Murseli Company” SH.P.K. Për të njëjtin projekt është nënshkruar edhe një aneks-kontratë në vlerë 9,998 euro me të njëjtën kompani më 22 dhjetor 2022. Ndërsa për fazën e dytë të këtij projekti është nënshkruar kontrata më 29 maj 2023 në vlerë 19,999 euro.

Projekti “Rregullimi i parkut në rrugën Isa Berisha (asfaltim, trotuar, ndriçim publik, gjelbërim)” është hartuar nga “ALBA GROUP” derisa menaxher i projektit me vendim të kryetarit ishte caktuar Durim Dernjani.

Ekipi i Auditimit Social vlerëson se Hani i Elezit ka mungesë të hapësirave të gjelbra dhe ka pasur nevojë për këtë park. Vlerësohet se ky projekt ka një ndikim pozitiv për frekuentuesit e këtij parku, si fëmijët, pensionistët, gratë, sportistët, personat me aftësi të kufizuar, studentët e nxënësit.

### Gjetjet kryesore

Gjatë procesit të Auditimit Social në Hanin e Elezit, ekipi trajtoi një varg të temave të cilat u zbuluan gjatë analizimit të dokumenteve dhe vizitave në terren. Ekipi konstatoi probleme në fazën përgatitore të tenderit sidomos në projektimin e parkut. Po ashtu edhe në fazën e implementimit të projektit, gjatë së cilës u konstatuan disa vonesa. Probleme të tjera të cilat e shoqërojnë projektin janë mungesa e mirëmbajtjes së investimit dhe nevoja për investime të reja.

**Çka ndikon Auditimi Social?**

Auditimi Social në Komunën e Hanit të Elezit ndikoi në përmirësimin e menaxhimit të parkut. Ekipi siguroi që dyert e bunkerëve të mbyllen, të instalohen kamera në park dhe të sigurohet ndriçimi për fushën e futbollit.

**Në fazën e konsultimeve publike ekipi gjeti se Hani i Elezit duhet edhe më tutje të avancojë në këtë drejtim. Gjetjet janë grupuar në katër kapituj:**

* Gjetjet në procesin e konsultimeve me qytetarët
* Gjetjet në procesin e planifikimit
* Gjetjet në fazën e kontraktimit
* Gjetjet në implementimin e kontratës

**Kapitulli I - Gjetjet në procesin e konsultimeve me qytetarët**

Hani i Elezit ka rreth 9 mijë banorë. Komuna e Hanit të Elezit brenda vitit konsulton qytetarët duke përdorur teknika të ndryshme, përfshirë takimet direkte me qytetarët dhe konsultimet formale publike. Në analizimin fillestar është konstatuar se Komuna ka mbajtur takime dhe konsultime publike dhe materialet i ka publikuar në faqen zyrtare.

### Dokumentimi i mangët në procesverbale

Ekipi i Auditimit Social ka analizuar procesverbalet e konsultimeve publike të viteve 2020, 2021 dhe 2022. Grupi ka konstatuar se në debatet publike që për qëllim kanë pjesëmarrjen e qytetarëve dhe parashtrimin e kërkesave të tyre në mënyrë që të përfshihen në planifikim buxhetor, pjesëmarrja e qytetarëve është e ulët. Përjashtim në Han të Elezit bën fshati Gorancë, në të cilin është vërejtur pjesëmarrje më e madhe.

Gjatë analizimit të dokumenteve është vërejtur se gjatë debateve publike shumica e pjesëmarrësve kanë qenë burra dhe kërkesat e tyra zakonisht kanë të bëjnë me probleme infrastrukturore, ndriçim e ujë të pijshëm. Ekipi ka konstatuar se në diskutimet publike çështjet e infrastrukturës vazhdojnë të dominojnë te kërkesat e qytetarëve.

Kryetari i Komunës së Hanit të Elezit ka një avancim në organizimin e debateve publike, duke i thirrur të gjitha grupet e interesit që punojnë dhe veprojnë në Han të Elezit. Ai ka thirrur debat publik të veçantë me të rinjtë, OJQ-të që përfaqësojnë interesat e të rinjve, studentët, klubet sportive e përfaqësuesit e Handikos-it. Po ashtu, debat i veçantë është mbajtur edhe me përfaqësuesit e fshatrave si Paldenic, Seçishtë, Gorancë, Lagje e Re e Krevenik.

Nga analiza e procesverbaleve por edhe në diskutimet me përfaqësuesit e organizatës Handikos, grupi ka konstatuar se Komuna e Hanit të Elezit i përfshinë personat me aftësi të kufizuara në diskutimet publike dhe siguron hapësira që mundësojnë pjesëmarrjen e tyre.

Gjatë analizimit të materialeve, grupi ka konstatuar se komuna nuk e ka paraqitur të gjithë përmbajtjen e takimeve në procesverbale. Në disa raste, kërkesat e qytetarëve janë shkruar në më pak se një rresht dhe nuk përmbajnë asnjë arsyetim pse ato kërkesa janë të rëndësishme. Në njërin nga rastet e analizuara, ishte shkruar se një qytetar ka kërkuar që të pastrohet shtrati i lumit. Disa prej anëtarëve të ekipit të Auditimit Social që kishin marrë pjesë në këtë diskutim publik, kujtojnë se qytetari kishte folur gjatë për kërkesën e tij duke argumentuar se shtrati duhet të pastrohet për shkak se ka pasur vërshime dhe zona është e rrezikuar.

### Individualizimi i kërkesave grupore të qytetarëve

Një element tjetër që grupi e ka evidentuar gjatë diskutimeve është individualizimi i kërkesave. Në procesverbalet e analizuara grupi ka gjetur se kërkesat që shpeshherë janë grupore i atribuohen vetëm një qytetari dhe kjo pamundëson legjitimitetin e kërkesës.

Në takimet në të cilat janë analizuar konsultimet publike janë evidentuar disa sfida të cilat do të duhej të adresoheshin në të ardhmen. Grupi ka arritur në përfundim se zyrtarët e komunës që organizojnë dhe i mbajnë konsultimet publike, në nisjen e takimeve nuk ofrojnë informacione të mjaftueshme se çka ka ndodhur me kërkesat e tyre që janë parashtruar në vitin paraprak. Në mungesë të këtij informacioni kërkesat ripërsëriten ose nuk parashtrohen fare duke ndikuar kështu në uljen e besimit në proces.

### Performanca e dobët e moderatorëve

Ekipi i Auditimit Social ka ardhur në përfundim se moderatorët e takimeve të diskutimeve publike nuk arrijnë të provokojnë debate dhe të shtrojnë pyetje për komunitetin për nevojat e tyre. Moderatorët duhet të jenë proaktiv dhe të provokojnë komunitetin nëse iu nevojiten investime të caktuarap. Ekipi ka konstatuar se moderatorët duhet të avancojnë në përgaditjen e tyre me qëllim të rritjes së performancës.

**Roli i moderatorëve në diskutimet publike**

Roli i moderatorëve në diskutimet publike duhet të jetë më proaktiv. Moderatorët duhet të nxisin përfshirjen e qytetarëve në diskutime për projektet komunale dhe për buxhetin. Ata duhet të provokojnë debat dhe të nxjerrin ide e propozime nga qytetarët pjesëmarrës.

Në kuadër të takimeve të rregullta komunat mbajnë takime për Kornizën Afatmesme Buxhetore, takimet me kryetarët e komunave, takime konsultative me drejtoritë e ndryshme dhe takimet konsultative për buxhetin.

Hani i Elezit përpos takimeve në fjalë të cilat janë janë obligative, ka avancuar dhe ka vendosur që për projektin në fjalë të mbajë një takim konsultues me qytetarët. Ata janë ftuar në një prezantim ku është paraqitur projekti dhe janë marrë komentet e qytetarëve.

Gjatë analizimit të dokumenteve, ekipi i Auditimit Social ka identifikuar se për projektin në fjalë ishte mbajtur një diskutim publik me qytetarët e zonës. Komuna ka konfirmuar se takimi është mbajtur dhe kërkesat e qytetarëve janë përfshirë në të.

### Diskutimi i projektit investiv me komunitetin

Komuna e Hanit të Elezit ka mbajtur një diskutim publik me qytetarë dedikuar projektit për rregullimin e parkut “Isa Berisha”. Takimi është mbajtur më 1 mars 2022 dhe në listën e pjesëmarrësve janë nënshkruar 28 persona. Zyrtarët komunalë kanë prezantuar projektin para qytetarëve dhe kanë diskutuar në lidhje me të. Qytetarët kanë dhënë ide në lidhje me rregullimin e parkut në mënyrë që të përfshihen të gjitha moshat, disa kanë kërkuar më shumë hapësira të gjelbra e disa këndin e fitnesit.

Ekipi ka identifikuar se Komuna e Hanit të Elezit ka diskutuar me qytetarë për kërkesat për plato betoni dhe propozime të tjera të cilat janë trajtuar me komunitetin.



### Mungesa e dokumenteve publike rreth projektit

Ekipi ka trajtuar edhe nëse dokumentet rreth projektit ishin publie dhe të qasëshme lehtë për qytetarët. Në publicitetin e materialeve të projektit, ekipi ka konstatuar se në faqen e Komunës janë disa materiale të publikuara rreth këtij projekti por mugojnë disa materiale të rëndësishme. Është identifikuar se është publikuar kontrata e nënshkruar në mes Komunës dhe kompanisë ndërtuese, mirëpo e njëjta nuk ishte e plotë. Në kontratën e publikuar në E-prokurim mungonin punët që ishin paraparë të realizoheshin si dhe çmimet për secilin pozicion. Ky dokument i rëndësishëm më pas u bë i qasshëm për ekipin pas dërgimit të kërkesave për qasje në dokumente publike.

Ekipi po ashtu konstatoi se Komuna e Hanit të Elezit nuk i kishte publikuar në mënyrë proaktive dokumentet e tjera, si raportet e mbikëqyrjes apo faturat e pagesave, të cilat nuk janë publike në faqen e Komunës. Edhe këto materiale ekipi i siguroi përmes kërkesave për qasje në dokumente publike.

Gjatë punës disamujore, janë trajtuar dhe analizuar edhe elemente të tjera të llogaridhënies. Një element të rëndësishëm që ekipi gjeti është fakti se qytetarët e zonës nuk kishin njohuri se kush ishte mbikëqyrësi i projektit. Mbikëqyrësi është një zyrtar i rëndësishëm tek i cili mund të raportohet çdo problem dhe parregullsi në projekte të caktuara. Ekipi konstatoi se në tabelën e shpalljes së projektit, Komuna e Hanit të Elezit nuk i kishte njoftuar qytetarët për emrin e mbikqyrësit të projektit dhe kontaktet e tij.

**Mbikëqyrësi i kontratës**

Mbikëqyrësi i kontratës është një person apo kompani e angazhuar nga komuna. Ai është përgjegjës për të mbikëqyrur secilën fazë të implementimit të kontratës. Mbikëqyrësi harton raporte për secilën fazë.

Po ashtu ekipi gjeti se në faqen zyrtare të Komunës së Hanit të Elezit nuk ka një listë me emrat e zyrtarëve që janë të përfshirë në mbikëqyrjen e projekteve. Pas kërkesës për qasje në dokumente publike, ekipi arriti të gjente emrin e mbikëqyrësit të kontratës dhe diskutimet me të ndihmuan ekipin për të kuptuar më drejtë dhe më qartë procesin e implementimit të projektit.

### Kapitulli II - Gjetjet në procesin e planifikimit

Ekipi i Auditimit Social ka analizuar dokumentacionet të cilat janë ofruar nga Komuna e Hanit të Elezit, e të cilat tregojnë për mënyrën se si ishte projektuar projekti dhe cilat ishin ndryshimet që janë bërë gjatë rrugës. Në fazën e projektimit institucionet publike kujdesen që të kenë të paraparë çdo detaj në projekt. Aty përfshihen dukja e projektit, materialet që do të përdoren, cilësia e materialeve deri tek arkitektura e projektit. Ekipi ka gjetur se projektimi i parkut ka pasur disa ngecje të cilat kanë shkaktuar probleme gjatë implementimit.

#### Mungesa e kapaciteteve projektuese në komunë

Komuna e Hanit të Elezit është komunë e vogël dhe në kuadër të administratës nuk ka kapacitete për të projektuar dhe zhvilluar projekte të mëdha. Si rrjedhojë, për hartimin e projektit të parkut komuna është obliguar të kontraktojë një kompani private.

Ekipi i Auditimit Aocial ka analizuar mënyrën e projektimit të parkut dhe ka kontrolluar nëse projektimi është kryer për t’i përmbushur nevojat e qytetarëve. Projekti është projektuar nga kompania “Alba Group” SHPK, pasi komuna nuk ka ekip për hartimin e tij. Ekipi ka konstatuar se disa defekte në projektim kanë krijuar probleme në implementimin e projektit në terren. Po ashtu, ekipi në fillim ka gjetur se projekti ekzekutiv i parkut nuk ka qenë i publikuar në faqen e komunës dhe qytetarët nuk kanë pasur mundësi të kontrollojnë secilin detaj të projektit.

##### Mungesa e projektimit të qasjes për personat me aftësi të kufizuara

Çështja e parë që u trajtua nga ekipi ishte përshtatja e parkut për personat me aftësi të kufizuara. Grupi konstatoi se projektuesi nuk është kujdesur që të garantojë hapësira familjare për personat me aftësi të kufizuara.

Në afërsi të parkut nuk ka hapësirë parkingu të shenjëzuar për personat me aftësi të kufizuara. Hyrja në park është e ngushtë dhe nuk mund të përdoret nga disa modele karrocash që përdoren nga personat me aftësi të kufizuara. Komuna u arsyetua se hyrja është sipas standardeve.

Grupi konstatoi se parku nuk ka trotuare dhe shenja për personat e verbër e as akustikë për ta. Po ashtu, është gjetur se karriget e vendosura në park nuk janë të shenjëzuara për personat me aftësi të kufizuara dhe nuk ka modele të veçanta për ta.

Verandat e vendosura në park janë me tavolina dhe karrige dhe qasja e personave me aftësi të kufizuara në to është e pamundur. Grupi po ashtu konstatoi se projektuesi nuk ka instaluar lodra dhe pajisje rekreative që mund të përdoren nga personat me aftësi të kufizuara.

**Parku, projekt i papërfunduar**



Investimet e Komunës së Hanit të Elezit në park nuk e përmbushin në tërësi nevojën për të trajtuar përfundimisht atë zonë. Tre bunkerë ushtarakë ndodhen në hapësirën e parkut dhe të njëjtit nuk janë të renovuar dhe mirëmbajtur. Njëri nga bunkerët e ka derën e thyer dhe për komunitetin paraqet rrezik pasi në të qëndrojnë njerëz problematikë gjatë natës. Pas kërkesës se grupit të Auditimit Social dyert e bunkerëve janë rregulluar dhe janë mbyllur.

Komuna në projektim kishte paraparë që parku të kishte sistem të ujitjes. I gjithë sistemi i ujitjes është i ndërtuar, duke përfshirë edhe pusin. Mirëpo ekipi i Auditimit Social gjeti se pusi nuk ishte planifikuar mirë pasi ai nuk ka ujë. Pusi në thellësi prej 5-metrave është pa ujë dhe si rrjedhojë i tërë sistemi është jofunksional. Disa pemë në park janë tharë në mungesë të ujit ndërsa bari gjatë verës është i thatë. Komuna e Hanit të Elezit tha se pemët do të zëvendësohen ndërsa do të duhen investime shtesë për të përmirësuar sistemin e ujitjes.

Grupi gjeti po ashtu se parku ka investime të cilat askush nuk ua di qëllimin. Një kali i cili është vendosur në park, u konstatua disa herë se ishte rrëzuar nga persona të pandërgjegjëshëm ndërsa komuna tha që ky investim është bërë me qëllim që të fotografohen njerëzit afër tij.

Në projektin fillestar ekipi gjeti se nuk ishte planifikuar sistemi i monitorimit me kamera të sigurisë për parkun ndërsa pas konsultimeve me grupin e Auditimit Social, komuna instaloi një sistem të tillë. Ekipi ka gjetur edhe mungesa të tjera të cilat kërkojnë investime të reja në park. Zona nuk ka WC publike dhe qytetarët nuk kanë ku t’i kryejnë nevojat fiziologjike. Po ashtu, në hapësirat e parkut nuk ka të instaluara çezma publike për konsumin e ujit të pijshëm.

##### Ndriçimi dhe mirëmbajtja

Çështja tjetër të cilën grupi e ka trajtuar është projektimi jo i mirë i sistemit të ndriçimit publik. Grupi i Auditimit Social ka vërejtur në terren se ndriçimi publik për fushën e sportit, e cila është e vendosur në park është i lidhur me energjinë elektrike të shkollës aty pranë. Si rrjedhojë, ndriçimi i fushës ndërprehet në ora 20:00, pas mbylljes së shkollës.

Kjo ka pamundësuar që sidomos gjatë muajve të verës fusha të jetë e papërdorëshme për të realizuar aktivitete pas orës 20:00.

Pas takimeve dhe konsultimit të ekipit të Auditimit Social me zyrtarët e Komunës së Hanit të Elezit, kjo çështje është zgjidhur. Grupi po ashtu ka konstatuar se komuna ende nuk ka të ndërtuar një sistem të sigurtë të mirëmbajtjes së parkut. Si pasojë e kësaj, ai mund të vazhdojë të dëmtohet në të ardhmen në mungesë të mbikëqyrjes.

Parku nuk ka një mirëmbajtës të përhershëm, i cili do të kujdesej për zonën dhe nuk ka një sistem të ujitjes automatike, i cili do të siguronte që parku të mbahej i gjelbër gjatë gjithë kohës.

##### Siguria e vendpunishtes dhe ndikimi në ambient

Ekipi i Auditimit Social ka pasur në fokus edhe dëmet në ambient të këtij projekti gjatë analizimit të dokumenteve. Për shkak se është park, dhe ka hapësira të gjelbra, ekipi ka konstatuar se projekti nuk ka pasur ndikim negativ në ambient. Ekipi ka ardhur në përfundim se projekti ka pasur ndikim pozitiv në ambient pasi janë shtuar hapësirat e gjelbra dhe pemët e mbjella ndërsa një zonë e braktisur dhe me shumë mbeturina është shndërruar në një zonë të pastër dhe të gjelbër.

Në procesverbalet e konsultimeve publike të cilat janë analizuar, grupi ka identifikuar se ka pasur propozime që parku të ketë më shumë beton mirëpo komuna duke u thirrur në standarde ambientale nuk ka pranuar. Edhe materialet e përdorura gjatë ndërtimit është vlerësuar se nuk kanë shkaktuar ndotje dhe dëme të pariparueshme në ambient dhe në faunë.

Siguria e vendpunishtes gjatë realizimit të projektit është një element tjetër i cili është analizuar nga ekipi i Auditimit Social. Ekipi ka konstatuar se kompania nuk e ka siguruar vendpunishten për të qenë zonë 100% e izoluar. Për sigurimin e vendpunishtes janë përdorur disa tela e në disa raste edhe shirita dhe të dhënat tregojnë se qytetarët kanë pasur qasje të papenguar në zonën në të cilën janë zhvilluar punimet ndërtimore. Sipas Ligjit për siguri dhe shëndet në punë, në hapësirat e ndërtimit lejohet të futen vetëm njerëzit e lejuar nga kompania dhe të pajisur me mjete mbrojtëse.

Po ashtu, ekipi ka konstatuar se në mungesë të sigurisë së vendpunishtes, në disa raste kishte pasur edhe vjedhje të materialeve, të cilat më pas janë kompensuar nga kompania.

### Kapitulli III - Gjetjet në fazën e kontraktimit

Ekipi i Auditimit Social ka analizuar edhe procesin e kontraktimit të projektit. Në këtë fazë grupi ka gjetur se procesi i kontraktimit ka shkuar pa probleme dhe pa ankesa në organet kontraktuese megjithatë ekipi ka gjetur se komuna është obliguar të nënshkruajë kontratë shtesë në këtë projekt për shkak të mosplanifikimit adekuat të punëve.

#### Procesi i kontraktimit

Gjatë punës disamujore, ekipi i Auditimit Social ka analizuar edhe dokumentacionet publike nga procesi i tenderimit të projektit. Tenderi për “Rregullimin e parkut “Isa Berisha (asfaltim, trotuar, ndriçim publik, gjelbërim) ishte shpallur me 22 maj 2022 nga Komuna e Hanit të Elezit. Në këtë tender kishin ofertuar 9 operatorë ekonomikë. Komuna e Hanit të Elezit e kishte rekomanduar për kontratë Grupin e Operatorëve Ekonomikë “Murseli Company” & “Marisa” që kishin ofertuar në vlerë 243,936 euro. Tre operatorë të tjerë ekonomikë kishin dorëzuar oferta më të lira, por të njëjtat ishin eliminuar nga gara dhe më nuk ishin ankuar.

OE “ATC COM” ishte eliminuar nga gara pasi oferta e tyre nuk ishte administrativisht e përgjegjshme sepse sipas komunës, “te lista e pajisjeve, librezat e kamionëve ishte e skaduar”. OE “Bejta & Grand Construction & NBT ing – Gjilan” ishte eliminuar me arsyetimin se “lideri nuk e ploteson kriterin e kërkuar min 60% të referencave sipas kriterit të kërkuar 375,310.00 euro”.

Ndërsa OE EDONA & ELEKTRA – Ferizaj ishte eliminuar nga gara me arsyetimin se “në dosjen e makinerisë, librezat e kamionëve e keni derguar një kamion kiper dhe një kamion tjetër, që nuk e plotëson kriterin e kërkuar. Sepse në kritere janë kërkuar 2 kamionë kiper, kurse ju nuk e plotësoni kriterin e kërkuar”.

|  |  |  |
| --- | --- | --- |
| **Nr** | **Emri dhe adresa e Operatorit Ekonomik** | **Vlera totale e ofertës** |
| **1** | **GOE “Murseli Company”& “MARISA”** | **243,936.04 €** |
| **2** | **OE “ATC COM”** | **253,373.42 €** |
| **3** | **GOE. “EDONA” & “ELEKTRA”** | **249,667.28 €** |
| **4** | **GOE “Bejta Comerce” &**  **“Grand Construction” & “NBT-ing”** | **250,404.04 €** |

**5 & “Modeli Invest” 204,484.72 €**

|  |  |
| --- | --- |
| **6 GOE “TOPALLI” & “Besa Company”** | **235,859.28 €** |
| **7 OE “Mete Bytyqi”** | **216,272.00 €** |
| **8 GOE “Global Holding” &“Bujar Shabani” B.I** | **247,901.88 €** |

##### 9 GOE “ARLINDI” & “Pro Co Group” 248,717.26 €

Më 22 korrik 2022, Komuna e Hanit të Elezit ka nënshkruar kontratën për “Rregullimin e parkut “Isa Berisha (asfaltim, trotuar, ndriçim publik, gjelbërim) me grupin e operatorëve ekonomikë “Company Murseli” & “Marisa”. Vlera e kontratës ishte 243,936 euro. Ekipi ka konstatuar se nënshkrimi i kontratës është bërë brenda një periudhe të shkurtë pasi nuk ka pasur ankesa. Kjo ka bërë që punët të fillojnë në kohë dhe si rrjedhojë mos të rrezikohen fondet e donatarëve, siç iu kishte ndodhur komunave të tjera.

#### Kontrata për punë shtesë

Grupi i Auditimit Social ka gjetur se në procesin e kontraktimit ka pasur probleme, pasi komuna nuk ka planifikuar të gjitha punimet. Si pasojë e kësaj komuna është obliguar të nënshkruajë një aneks-kontratë për punë shtesë.

Gjatë analizimit të dokumenteve, ekipi i Auditimit Social ka hasur në një aneks-kontratë të nënshkruar në mes të Komunës së Hanit të Elezit dhe konsorciumit “Company Murseli” & “Marisa”. Vlera e kesaj aneks-kontrate është 9,998 euro apo 4.10% e vlerës se kontatës bazë, që kishte vlerën 243,936 euro. Aneks-kontrata filloi nga 22 dhjetori 2022 dhe planifikohej të zgjaste 10 ditë pune.

Ekipi i auditimit ka gjetur se në planifikim kishte mungesa dhe si rrjedhojë menaxheri i kontratës në terren kishte bërë kërkesa për këto punë. Në dosjen e dokumenteve të kësaj kontrate është kërkesa e “Company Murseli” & “Marisa”, për punë shtesë në vlerë 9,998 euro, që mban datën 12 dhjetor 2022. Këtu parashihej të realizoheshin disa punë që nuk ishin paraparë me projekt, duke përfshirë edhe disa ndryshime që janë bërë me kërkesë të menaxherit të kontratës. Komuna kishte thënë se ndryshimet dhe punët shtesë janë realizuar pasi ka pasur intervenime me beton dhe janë prishur muret e bunkerëve.

#### Keqllogaritja e pozicioneve

Gjatë analizimit të dokumentacioneve ekipi ka gjetur se komuna është obliguar që në disa raste të mos realizoj disa punë që ishin keqplanifikuar dhe të njëjtat t’i zëvendësojë me punë të tjera. Sipas rregullave të kontratës nëse kontrata ka paraparë që në një zonë të vendoset një material por ai nuk është i nevojshëm atëherë menaxherët mund ta zëvendësojnë atë.

Bazuar në dokumentet e këtij tenderi, rezulton që kishte edhe ulje apo rritje të sasive të kontraktuara në disa pozicione të kontratës. Në një shkresë të 5 dhjetorit 2022, të bërë nga menaxheri i projektit Durim Dernjani, është kërkuar nga Kryetari i Komunës, Mehmet Ballazhi që të lejohen punë shtesë, përkatësisht ndërrim të pozicioneve. Në këtë shkresë thuhet se “kemi hasur disa mangësi në projekt/paramasë dhe parallogari në raport me gjendjen në terren, ku janë evidentuar disa punë të nevojshme të cilat duhet të realizohen për të përfunduar projektin”. Në këtë kërkesë janë listuar edhe punët të cilat nuk kanë nevojë të realizohen dhe pozicionet të cilat kërkohet më shumë punë se sa që është kontraktuar. Në këtë shkresë menaxheri i projektit ka thënë se ndryshimet brenda kontratës dhe pozicioneve të kontraktuara nuk e tejkalojnë vlerën e kontratës.

Një nga ndryshimet e bëra në këtë kontratë janë punët e rrethojave. Për shembull, kanë qenë të kontraktuara 252 metra gjatësi rrethoja me tel të zinkuar dhe plastifikuar, i cili ishte paraparë të vendosej në shtyllat ekzistuese. Çmimi për metër ishte 10 euro. Ky pozicion nga 252 metra ishte rritur në 345 metra gjatësi, apo një diferencë prej 930 euro. E pozicioni që ishte ulur ishte për rrethojën dhe vendosjen e shtyllave të çelikut në çdo 2 metra gjatësi. Bazuar në të dhënat e kontratës, janë vendosur më pak shtylla se sa ishte planifikuar dhe vlera e realizimit nga 4,300 euro kishte rënë në 2,800 euro apo 75 metra gjatësi më pak. Përveç kësaj, ndryshime ishin bërë edhe tek punët në kanalizimin atmosferik dhe punët e trotuarëve.

#### Kontrata e re për parkun

Ekipi i Auditimit Social ka gjetur po ashtu se jo të gjitha punët për ndërtimin e parkut ishin planifikuar në kontratën bazë. Për të mbushur boshllëkun e disa investimeve të paplanifikuara në kontratën e parë, Komuna e Hanit të Elezit ka nënshkruar një kontratë tjetër për të njëjtin park. Kjo kontratë titullohej “Rregullimi i parkut në rrugën Isa Berisha (asfaltim, trotuar, ndriçim publik, gjelbrim) - faza e dytë. Kontrata ishte nënshkruar më 29 maj 2023 në vlerë 19,999 euro. Kjo kontratë ishte nënshkruar me operatorin e njëjtë që e kishte ndërtuar këtë park, konsorciumin “Company Murseli” & “Marisa”. Kjo kontratë parashihte disa pozicione të reja: ndërtimi i këndit të fitesit, një topogan tek parku i lojërave si dhe disa skulptura të kafshëve. Përveç kësaj, në këtë kontratë ishte paraparë edhe vendosja e 13 kamerave të sigurisë në park. Rreth tre muaj nga nënshkrimi i kontratës në të cilën parashihej vendosja e kamerave, më 15 shkurt 2023, kompania e cila po realizonte punimet në park kishte paraqitur një rast në polici për dëmtim të punimeve në park.

Përfundimisht kamerat janë vendosur në parkun në fjalë.

### Kapitulli IV - Gjetjet në implementimin e kontratës

Faza më e rëndësishme e implementimit të punëve në një kontratë investive është menaxhimi i projektit. Ekipi i Auditimit Social ka analizuar nëse punët janë kryer sipas kontratës dhe afateve të përcaktuara.

Komuna e Hanit të Elezit e kishte nënshkruar kontratën në vlerë 243 mijë euro më 22 korrik 2022 me kompaninë “Company Murseli” & “Maris”. Në kontratë ishte caktuar që punimet duhet të fillonin 5 ditë pas nënshkrimit të kontratës dhe të njëjtat do të finalizoheshin brenda 6 muajve.

#### Mospërfundimi i punëve sipas dinamikës

Ekipi i Auditimit Social ka kërkuar Planin Dinamik të punimeve nga komuna, njërin prej dokumenteve bazë të realizimit të punëve. Nga Komuna e Hanit të Elezit i është thënë ekipit se Plani Dinamik ekziston por i njëjti nuk është respektuar për shkak të disa arsyeve. Sipas Komunës, plani nuk është zbatuar për shkak të reshjeve e po ashtu edhe per shkak se brenda hapësirës se parkut është dashur të largohen dy bunkerë që kanë rrezikuar të shemben. Komuna gjithashtu pretendon se Plani Dinamik nuk ka mundur të respektohet edhe për shkak se ka pasur dëmtim të projektit nga persona të papërgjegjshëm, të cilët kanë kryer vjedhje të materialeve nga vendpunishtja.

Në bazë të kontratës, kontraktori është dashur që t’i finalizojë punimet më 22 janar 2023. Por, të dhënat tregojnë se punimet ishin finalizuar vetëm në muajin qershor të vitit 2023, pra rreth 5 muaj me vonesë. Operatori ekonomik “Murseli” SH.P.K i kishte dërguar një letër Komunës së Hanit të Elezit përmes të cilës kërkonte që të zgjatej edhe për 60 ditë koha e përfundimit të punimeve. Kjo kërkesë i ishte dërguar Komunës më 14 prill 2023 pasi që kompania e kishte tejkaluar afatin për punimet . E njëjta kompani i kishte dërguar një shkresë Komunës më 16 qershor 2023, përmes të cilës ia konfirmonte se janë përfunduar të gjitha punimet dhe njëkohësisht kërkonte që të formohet Komisioni për pranim të punëve.

Ekipi i Auditimit Social konstatoi se bazuar në dinamikën e përfundimit të punimeve dhe shkresës së kompanisë për përfundim të punimeve rezulton që ka pasur gjashtë muaj vonesë për finalizim të punëve.

Tek Kushtet e Veçanta të Kontratës është paraparë që komuna të ketë mundësi ta gjobis 0.20% për ditë punë të parealizuara, e shuma maksimale që do të mund të likuidohet është deri në 10% të vlerës së kontratës. Përveç kësaj, Ligji i Prokurimit dhe kontrata e nënshkruar (neni 19) i jep të drejtë Komunës që përveç penalizimeve, të ketë mundësi ta shkëpus kontratën me një operator ekonomik në rast të vonesave në realizim të punimeve. Komuna nuk e ka njoftuar grupin e Auditimit Social se ka shqiptuar gjobë ndaj punëkryesit për shkak të zvarritjes së punimeve.



#### Gjetjet nga pranimi teknik i punimeve

Komuna e Hanit të Elezit e kishte themeluar Komisionin për pranim të punëve, i cili përbëhej nga Adnan Lusnjani, Fatbardha Bushi dhe Daut Dernjani. Grupi i Auditimit ka konstatuar se Komisioni për pranim të punëve kishte dalë në terren për të parë nëse punët e realizuara ishin në përputhje me kontratën e nënshkruar.

**Komisioni për pranimin teknik**

Komisioni për pranimin teknik është një ekip profesional i komunës, i cili në fund të projektit inspekton punimet dhe në bazë të raportit të këtij ekipi, punët pranohen dhe kryhen pagesat.

Ekipi i Auditimit Social e ka analizuar raportin e pranimit teknik për projektin që ishte dorëzuar tek Zyra e Prokurimit më 4 korrik 2023. Në këtë raport, Komisioni i pranimit teknik kishte evidentuar disa vërejtje në realizim të punimeve.

* Ndërrimi i fidaneve të cilat janë në gjendje jo të mirë dhe të papranueshme. Gjithsej 15 fidane.
* Përmirësimi i kubëzave të betonit, të cilat kanë pësuar ulje në dy vende të caktuara.
* Përmirësimi i sipërfaqeve të mbjella me bari në disa vende të caktuara.
* Rilyerja me ngjyrë e ulëseve të drurit.
* Rregullimi i disa spërkatëseve të sistemit të ujitjes, të cilat nuk e kanë të rregulluar mirë drejtimin e spërkatjes si dhe ndërrimi i një sprinkleri të dëmtuar.
* Ndërrimi i një xhami të dritares së dëmtuar të bunkerit.

Komisioni i kishte dhënë 5 ditë afat për rregullimin e këtyre punëve. I njëjti komision kishte hartuar dhe dorëzuar një raport të pranimit të punëve më 11 korrik 2023. Në këtë raport është konstatuar se vërejtjet që komisioni i kishte dhënë janë përmirësuar sipas kërkesës. Komisioni i pranimit teknik ka konstatuar se “punët janë kryer në rregull, në cilësi dhe sasi me kohë brenda afatit të përcaktuar në kontratën e nënshkruar”. Ky konstatim ishte bërë edhe pse në dosjen e menaxhimit të kontratës ka dokumente të operatorit ekonomik dhe Komunës së Hanit të Elezit që konstatojnë që kishte vonesa në realizim të punëve, duke u arsyetuar më kushtet atmosferike dhe dëmet e shkaktuara gjatë realizimit të punimeve.

#### Mungesa e sigurisë në vendpunishte

Ekipi ka konstatuar se vendpunishtja nuk ishte e siguruar siç duhet gjatë fazës së ndërtimit të parkut. Ekipi ka gjetur se kompania nuk kishte rrethuar zonën me rrethojë të sigurtë, e cila do të ndalonte qasjen e personave të paautorizuar në të gjithë zonën.

Në mungesë të një rrethoje të sigurtë, zona në raste është prekur edhe nga personat e papërgjegjshëm, të cilët kanë vjedhur materiale të punëkryesit.

### Përfundime/rekomandime

Ekipi i Auditimit Social në fund të projektit ka analizuar punën dhe ka arritur në disa përfundime.

* Si rezultat i punës së ekipit të Auditimit Social, dyert e bunkerëve të cilat ishin gjetur të hapura janë mbyllur me intervenimin e Komunës.
* Ndriçimi publik në hapësirën e fushës sportive është rregulluar edhe pas orës 20:00 pas komunikimit të ekipit me Komunën dhe drejtorin e shkollës.
* Sistemi i mbikëqyrjes me kamera në park është instaluar.
* Ekipi ka marrë premtime serioze që çështjet e ngritura rreth qasjes së personave me aftësi të kufizuara do të adresohen.
* Ekipi ka arritur në përfundim se Komuna e Hanit të Elezit ka pasur vullnet dhe gatishmëri që të bashkëpunojë me ekipin dhe të adresojë çështjet e ngritura. Po ashtu, ekipi ka hartuar një listë me rekomandime për Komunën e Hanit të Elezit.

**Çka ndodh me rekomandimet?**

Rekomandimet e grupeve të Auditimit Social shërbejnë për përmirësimin e qeverisjes. Rekomandimet do të përdoren për përmirësim të projekteve të ardhshme dhe për përmirësimin e projektit aktual.

Rekomandimet për përfshirjen qytetarëve:

* Komuna duhet të vazhdojë praktikën që për projekte si ai i parkut të realizojë takime me komunitetin dhe të përfshijë propozimet e tyre në projekt.
* Për të realizuar një proces të mbikëqyrjes qytetare, komuna rekomandohet të rrisë transparencën ndaj qytetarëve përmes:
* Publikimit të më shumë dokumenteve rreth projekteve, duke përfshirë projektin dhe kontratën e plotë me operatorët ekonomikë.
* Publikimit të dokumenteve të tjera të prodhuara gjatë mbikëqyrjes së projekteve, si raportet e mbikëqyrësit apo raportet e pranimit teknik.
* Në tabelat e shpalljeve të vendosë emrin e mbikëqyrësit të kontratës apo adresën në të cilën qytetarët mund të dërgojnë informacione.
* Publikimin në faqën e Komunës së një liste me personat e përfshirë në mbikëqyrjen e projekteve komunale.
* Në procesin e takimeve dhe konsultimeve me qytetarët, Komuna rekomandohet të ndryshojë mënyrën e organizimit të takimeve/konsultimeve me qytetarët. Të fokusohet që në nisje të ofrohen më shumë informacione se çka ka ndodhur me kërkesat e parashtruara nga qytetarët në të kaluarën, si dhe informacione më të detajuara dhe më lehtë të kuptueshme rreth buxhetit komunal.
* Ekipi rekomandon që me programe të veçanta Komuna t’i trajnojë moderatorët e takimeve të konsultimeve publike që të zhvillojnë kapacitetet e tyre për provokim të debatit, nxitje të temave dhe nxjerrjen e propozimeve për projekte të reja në komunitet.
* Komuna rekomandohet që të ndryshojë procesin e dokumentimit të takimeve publike. Procesverbalet dhe raportet nga këto takime duhet të jenë më të detajuara, duke përmbajtur të gjitha të dhënat nga takimet.
* Komuna rekomandohet që të nisë përdorimin e platformave online në mënyrë që të përfshijë sa më shumë qytetarë në takimet publike.

Rekomandimet për procesin e planifikimit të projektit:

* Në planifikimet e projekteve të mëdha komuna rekomandohet që të planifikojë realizimin e të gjitha punimeve e jo pjesërisht.
* Komuna duhet të sigurohet që secili projekt të realizohet konform standardeve që hapësirat të jenë të përshtatura për personat me aftësi të kufizuara.
* Komuna duhet të kryejë studime paraprake për gjendjen e terrenit para se të vendosë për instalimin e sistemeve të caktuara, si ai i ujitjes.
* Projektet e infrastrukturës komunale duhet të jenë të lidhura me sistemet publike për furnizim me energji elektrike dhe të jenë të pavarura nga institucionet e tjera.
* Në planifikimin e punimeve duhet të alokohen fonde të mjaftueshme për të zbatuar Ligjin për siguri dhe shëndet në punë.
* Planifikimi kohor i projektit duhet të jetë më i mirë, në mënyrë që të garantojë zbatim me kohë të projekteve.

Rekomandimet për procesin e mbikëqyrjes së projektit:

* Mbikëqyrja e procesit të punimeve duhet të jetë më aktive dhe të parandalojë mundësinë e shkatërrimit apo dëmtimeve të ndryshme.
* Mbikëqyrësit duhet të evidentojnë dëmtimet para përfundimit të projektit.
* Mbikëqyrësit duhet të evidentojnë çdo rast kur kompania nuk i respekton rregullat e sigurisë dhe shëndetit në punë.
* Menaxheri i kontratës duhet të mbajë procesverbale pas secilës vizitë dhe takim me kontraktorin.

Rekomandimet për investime të reja në projekt:

Ekipi i Auditimit Social ka diskutuar dhe ka arritur në përfundim se projekti i parkut në Han të Elezit ka nevojë për investime dhe ndërhyrje të reja. Andaj grupi i rekomandon komunës që:

* Të ndërhyjë dhe të sigurojë një sistem të ujitjes për parkun.
* Të ndërhyjë dhe të sigurojë një mirëmbajtës të hapësirave të parkut.
* Të ndërhyjë dhe të adoptojë parkun për qasje për personat me aftësi të kufizuara.
* Të vendosë ulëse dhe tavolina të përshtatshme për personat me aftësi të kufizuara.
* Të instalojë sinjalistikë për personat me aftësi të kufizuara.
* Të sigurojë parkingje rreth parkut për personat me aftësi të kufizuara.
* Të gjithë trotuarët dhe shtigjet e ecjes duhet të jenë të qasshëm për personat me aftësi të kufizuara.
* Të ndërtojë WC publike në ose rreth parkut.
* Të vendoset një çezmë për ujë të pijshëm në hapësirat e parkut.
* Të mbahet një diskutim publik dhe të vendoset për fatin e bunkerëve që janë në park.

### Letra e kryetarit të Komunës së Hanit të Elezit

*Me rastin e pranimit të njoftimit nga ekipi i projektit DEMOS me datën 5 maj 2023 se Komuna e Hanit të Elezit është njëra nga komunat e përzgjedhura për t’iu nënshtruar auditimit social për projektin “Rregullimi i parkut në rr. Isa Berisha”, i financuar nga Granti i Performancës, të njëjtin e kam mirëpritur dhe aprovuar brenda gjysmë ore dhe kam shprehur gatishmërinë time të plotë si Kryetar Komune, por edhe të ekipit tim qeverisës dhe zyrtarëve/eve të tjerë/a komunalë/e për të ofruar çdo dokumentacion e informacion të kërkuar nga ju. Auditimi social është një ndër proceset më të rëndësishme dhe mjaft i nevojshëm për komunën e Hanit të Elezit, i cili për qëllim kishte identifikimin e nevojave dhe shqetësimet e komunitetit tonë lidhur me parkun Isa Berisha, dhe përmes këtij procesi janë hetuar mangësitë, por edhe mundësitë e reja për të përmirësuar cilësinë e jetës së banorëve tanë përmes projekteve të implementuar me taksat e vet qytetarëve/eve të Republikës së Kosovës. Tashmë, pas 8 muajsh, ne jemi në fazën e pranimit të Raportit të auditimit social, ku e kemi rishikuar çdo rresht të tij dhe kemi kuptuar se përveç te parku Isa Berisha, ne mundemi që në të gjitha projektet me ndikim në komunitet mund të përmirësohemi si në aspektin e planifikimit, por edhe në atë të dokumentacioneve dhe transparencës maksimale. Për ne ka qenë nder i veçantë që jemi përzgjedhur për tu kryer auditimi social në një nga projektet më kuptimplota si në aspektin infrastrukturor, por edhe atë historik e emocional, sepse jemi të përkushtuar që të evidentojmë çdo mangësi, dhe të marrim parasysh çdo sugjerim dhe rekomandim që na vjen, e që patjetër janë edhe mundësitë për tu realizuar, ku edhe do të bëjmë një plan veprimi dhe do të evidentojmë zbatimin e rekomandimeve të dalura nga Raporti i Ekipit të Auditimit Social. Në fund. shpreh mirënjohjen dhe falënderimet e veçanta për DEMOS si financues i projektit, BIRN Kosova si implementues i saj, anëtarët/et e ekipit të auditimit social për kohën dhe përkushtimin, si dhe zyrtarët/et komunal /e për gatishmërinë e tyre.*



**Letra e ekipit të Auditimit Social në Komunën e Hanit të Elezit**

*Për ekipin tonë të Auditimit Social ishte krejtësisht diçka e re që ne si ekip dhe si qytetarë nuk kishim dëgjuar dhe as mësuar më parë. Pas takimeve të para dhe trajnimit dyditor që e kemi mbajtur me ekipin e BIRN-it dhe përfaqësuesit e DEMOS-it, ne kemi filluar të kuptojmë rolin dhe rëndësinë e Auditimit Social si proces.*

*Ne gjatë këtyre takimeve e trajnimit kemi mësuar shumë gjëra të rëndësishme për të drejtat tona që i kemi si qytetarë në procesin e vendimarrjes, transparencës dhe llogaridhënies. Kemi mësuar se si hartohet një projekt dhe si kalon nëpër rrugët institucionale.*

*Jemi njoftuar për procesin e prokurimit publik, cilat janë fazat dhe si përgatitet një tender publik.*

*Ne si grup mendojmë se procesi i Auditimit Social në Han të Elezit ka qenë shumë i nevojshëm dhe i dobishëm për neve qytetarëve pa dallime por në të njëjtën kohë edhe për komunën si institucion publik që për qëllim ka përmirësimin e jetës tonë.*

*Urojmë dhe shpresojmë që edhe në të ardhmen të ketë procese të tilla që për qëllim kanë ngritjen e vëtëdijes qytetare përballë proceseve vendimmarrëse.*



**Zotimi i Komunës së Hanit të Elezit për adresim të rekomandimeve**

**Rekomandimet për përfshirjen e qytetarëve/eve**

**Rekomandimi i ekipit të Auditimit Social Zotimi i Komunës së Hanit të Elezit**

|  |  |  |  |
| --- | --- | --- | --- |
|  | |  |  | | --- | --- | | **Komuna duhet të vazhdojë praktikën që për projekte si ai i parkut të realizojë takime me komunitetin dhe të përfshijë propozimet e tyre në projekt.** | *Ne kemi respektuar dhe do të vazhdojmë të respektojmë dhe veprojmë sipas Ligjit Nr. 03/L-040 për Vetëqeverisjen Lokale, tashmë nenit 80 të Statutit të Komunës Hani i Elezit 01.Nr.4240 e datës 30.05.2023, nenit 10 pika 1 dhe 2 e Udhëzimit Administrativ (MPL) Nr.03/2020 për Transparencë në Komuna, por sipas rekomandimit tuaj, ne do të shtojmë takimet me komunitetin për projekte të ndryshme që janë me ndikim në komunitet, sepse Autidimi Social na ka mësuar edhe një herë se projektet bëhen për komunitetin dhe duhet inkuadruar sa më shumë palë të interesit në takimet e tilla, për të marrë shumë këndvështrime.* | |

**Për të realizuar një proces të mbikëqyrjes qytetare, komuna rekomandohet të rrisë transparencën ndaj qytetarëve përmes:**

* **Publikimit të më shumë dokumenteve rreth projekteve, duke përfshirë projektin dhe kontratën e plotë me operatorët ekonomikë.**
* **Publikimit të dokumenteve të tjera të prodhuara gjatë mbikëqyrjes së projekteve, si raportet e mbikëqyrësit apo raportet e pranimit teknik.**
* **Në tabelat e shpalljeve të vendosë emrin e mbikëqyrësit të kontratës apo adresën në të cilën qytetarët mund të dërgojnë informacione.**
* **Publikimin në faqën e Komunës së një liste me personat e përfshirë në mbikëqyrjen e projekteve komunale.**

*Komuna e Hanit të Elezit është e gatshme të bëjë publikimin e të gjitha dokumentacioneve të listuara si më sipër: projektin e detajuar, kontratat e plota, paramasat dhe parallogaritë me çmime, kushtet e veçanta të kontratës, emrat e mbikqyrësve dhe menaxherëve të projektit dhe gjithë personave të tjerë të përfshirë për mbikëqyrje. Në këtë aspekt, duhet cekur se nga janari 2022 e deri më tani, janë grumbulluar të gjitha vendimet e Kryetarit të përmbledhura në një pdf, dhe brenda*

*10-ditëshit të muajit pasues janë publikuar në rubrikën e veçantë tek webfaqja zyrtare e Komunës, por absolutisht nuk do të jetë aspak problem që çdo vendim i caktimit të menaxherëve dhe mbikëqyrësve të projekteve të jenë publike edhe më afër qytetarëve, në tabelën e shpalljeve në hyrje të objektit të Komunës, tashmë i digjitalizuar.*

#### Rekomandimet për përfshirjen e qytetarëve/eve

**Në procesin e takimeve dhe konsultimeve me qytetarët, Komuna rekomandohet të ndryshojë mënyrën e organizimit të takimeve/konsultimeve me qytetarët. Të fokusohet që në nisje të ofrohen më shumë informacione se çka ka ndodhur me kërkesat e parashtruara nga qytetarët në të kaluarën, si dhe informacione më të detajuara dhe më lehtë të kuptueshme rreth buxhetit komunal.**

*Rekomandimi juaj është me vend dhe është një detaj që ndoshta e kemi vepruar, por edhe ndoshta jo në takime të caktuara, por që në procesverbal mund të mos jenë paraqitur, sepse ka ekzistuar një format i caktuar i procesverbaleve dhe është vazhduar me të. Duke pasur parasysh se ne konsiderojmë se ky rekomandim do të ndihmojë jashtëzakonisht shumë që të rritet besimi i qytetarëve/eve në institucionin komunal dhe në këtë mënyrë do të ndikojë në rritjen e numrit të pjesëmarrësve/eve.*

*Po ashtu, do t’i kushtojmë rëndësi të veçantë edhe hartimit të projekt buxhetit, por edhe të planeve tjera komunale që dalin në konsultime publike sipas ligjeve të përcaktuara, për të ofruar informacione të sakta, të detajuara dhe më lehtë të kuptueshme.*

**Ekipi rekomandon që me programe të veçanta Komuna t’i trajnojë moderatorët e takimeve të konsultimeve publike që të zhvillojnë kapacitetet e tyre për provokim të debatit, nxitje të temave dhe nxjerrjen e propozimeve për projekte të reja në komunitet.**

*Ne kemi pasur bashkëpunime të shkëlqyera me organizata që na kanë ofruar trajnime për fusha të ndryshme, si për aspektin procedural, sjelljes*

*edhe për atë civil, siç është IKAP, e që do ta kemi mjaft parasysh që të gjejmë metoda për trajnimin e moderatorëve/eve për të shtjelluar tema dhe nxitur diskutime me pjesëmarrësit/et, sepse vetëm në këtë mënyrë mund të arrijmë deri tek nxjerrja e sa më shumë propozimeve, sugjerimeve dhe rekomandimeve.*

#### Rekomandimet për përfshirjen e qytetarëve/eve


**Komuna rekomandohet që të ndryshojë procesin e dokumentimit të takimeve publike. Procesverbalet dhe raportet nga këto takime duhet të jenë më të detajuara, duke përmbajtur të gjitha të dhënat nga takimet.**

*Siç e kemi përmendur edhe më sipër, për të mos u përsëritur, ne do të krijojmë një mënyrë tjetër të mbajtjes së procesverbaleve, ku në pjesët hyrëse do të japim detajet edhe më të vogla por të rëndësishme për t’i evidentuar. Duke pasur parasysh, se procesverbalet e mbajtura me shkrim me dorë dhe incizimet me diktafon për të mos ikur pa u evidentuar ndonjë diskutim, ka qenë mjaft e vështirë, plus faktit që zyrtarët/et që kanë mbajtur procesverbalet kanë qenë me pozita tjera, disa edhe me detyra shtesë, dhe mbajtja e procesverbaleve në çdo detaj është vështirësuar, kështu duke mos mundur që të paraqiten të gjitha detajet e diskutimeve. Megjithatë, ne po shqyrtojmë mundësinë edhe të transkriptimit digjital të debateve publike dhe të takimeve tjera me rëndësi, si Bordi i Drejtorive, mbledhjet e Kuvendit Komunal, mbledhjet e Komiteteve Komunale, etj.*

**Komuna rekomandohet që të nisë përdorimin e platformave online në mënyrë që të përfshijë sa më shumë qytetarë në takimet publike.**

*debatet publike përmes mesazheve eletronike në telefon, rrjete sociale, email, shpallje në faqet zyrtare komunale dhe të Kryetarit, si dy faqe më*

*përfaqësuesit e institucioneve, tek bizneset, tek OJQ-të, tek vendbanimet e fshatrat në vendet të dukshme, por edhe duke iu drejtuar kryetarëve të Këshillave Lokal. Kjo mënyrë e thirrjeve/ftesave ka ndikuar për mirë, ku për një përqindje jo të keqe kemi ngritur numrin e pjesëmarrësve/eve, e në veçanti të grave, shoqatës Handikos, OJQ-ve, etj. Por pjesëmarrja në konsultime publike vazhdon të jetë problem, por ne jemi të fokusuar për ta dërguar informacionin tek çdo shtëpi.*

*Qëllimi i Komunës është të sjellë dhe të realizojë projekte që kanë ndikim në*

**realizimin e të gjitha punimeve e jo** *përmirësimin e përditshmërisë së banorëve të* **pjesërisht.**

*Hanit të Elezit për investime kapitale, shpesh ka ndikuar që edhe projektet e mëdha që hartohen, ose duhen lënë pezull deri në paraqitjen e ndonjë donatori ose nga niveli qendror, apo duhen realizuar pjesë pjesë. Projektet që realizohen pjesë - pjesë e që ju merr kohë në realizim, shpesh dalin detaje gjatë rrugës, që në emër të përmirësimit, është*

*korrektësie, pa dashur të arsyetohemi, ne e pranojmë rekomandimin tuaj dhe do të bëjmë*

*madhore dhe me ndikim në komunitet, dhe të hartuara deri në në detajin më të vogël.*

|  |  |
| --- | --- |
| **Komuna duhet të sigurohet që secili projekt të realizohet konform standardeve që hapësirat të jenë të përshtatura për personat** | *Një nga kriteret që i kemi parasysh çdo herë, si në hapje të procedurave inicuese në fazën e prokurimit, por edhe në projekte tjera, jo vetëm në ato infrastrukturore, jemi për qasje të barabartë për të gjithë, duke përfshirë edhe personat me* |

*kontrollin në mbikëqyrjen e projekteve dhe do të ashpërsojmë procesin e pranimit teknik të punëve në projekte, duke pasur në konsideratë standardet për qasje të barabartë.*

|  |  |
| --- | --- |
| **Komuna duhet të kryejë studime paraprake për gjendjen e terrenit para se të vendosë për instalimin e sistemeve të caktuara, si ai i ujitjes.** | *Duke pasur parasysh problemin që kemi hasur gjatë sezonit së verës, mbi mungesën e ujitjes së gjelbërimit te parku “Isa Berisha”, duke shkaktuar thatësirë, përvojë shumë e hidhur, për të cilën do të kemi kujdes të veçantë që ky problem të mos ekzistojë në projektet tjera.* |


**Projektet e infrastrukturës komunale duhet të jenë të lidhura me sistemet publike për furnizim me energji elektrike dhe të jenë të pavarura nga institucionet e tjera.**

**alokohen fonde të mjaftueshme për të zbatuar Ligjin për siguri dhe shëndet në punë.**

**mirë, në mënyrë që të garantojë zbatim me kohë të projekteve.**

*Gjatë vitit 2024 e tutje, ne do të angazhohemi që projektet përkatëse t’i përshtaten edhe përshtatjes sezonale, sepse kemi hasur probleme me projekte që janë vonuar dhe shkaku i kohës me lagështi ka ndikuar në ndërprerjen e punimeve, duke vonuar kohën e kryerjes së punimeve.*

**Rekomandimet për investime të reja në projekt**

**Ekipi i Auditimit Social ka diskutuar dhe ka arritur në përfundim se projekti i parkut në Han të Elezit ka nevojë për investime dhe ndërhyrje të reja. Andaj grupi i rekomandon komunës që:**

**Të ndërhyjë dhe të sigurojë një sistem të**

**ujitjes për parkun.** *të shkëlqyer me akterët lokal dhe do të mundësojmë që në momentin që do të mungojë mënyra e ujitjes së pjesëve të gjelbëruara, të realizohet ujitja në mënyrë manuale, me cisterna, etj.*

**Të ndërhyjë dhe të sigurojë një mirëmbajtës** *Komuna e Hanit të Elezit ka memorandum* **të hapësirave të parkut.** *bashkëpunimi me NPL “Pastrimi” – Hani i Elezit, ku parashihet që konform pagesës së paraparë në memorandum, NPL “Pastrimi” obligohet që të mirëmbajë hapësirat publike, duke përfshirë edhe parkun “Isa Berisha”. Mundësitë për të punësuar një mirëmbajtës janë të ulëta apo pothuajse e pamundur, ngase në numrin e aprovuar të zyrtarëve civilë, nuk është asnjë pozitë e lirë, por edhe ato të cilat kanë qenë, nuk i janë përshtatur një mirëmbajtësi/pastruesi/administratori, por kanë qenë pozita të tjera ku kemi hasur se mungon dhe ishin të nevojshme për rrjedhjen e punëve duke iu përshtatur ligjeve e rregulloreve. Ne do të rrisim bashkëpunimin me NPL “Pastrimi” që të mund të angazhojë një punëtor/mirëmbajtës për parqet.*

**Të ndërhyjë dhe të adoptojë parkun për**

**Të vendosë ulëse dhe tavolina të përshtatshme për personat me aftësi të** *Ne do t’i rishqyrtojmë të gjitha hapësirat, si te pjesa e hyrjeve te parku, pjesa e ulëseve, pjesa e lodrave, trotuaret, tavolinat, verandat etj, të cilat nëse kërkojnë shuma të larta intervenimi, do të mbesin për vitin 2025, por gjithsesi ne do të bëjmë përpjekje maksimale që rekomandimet tuaja të paraqitura në raport të realizohen edhe përmes të hyrave tjera sipas mundësive.*

**Të instalojë sinjalistikë për personat me**

*Lidhur me rekomandimin për instalimin e*

*shqyrtimit të hapësirave të parkut, do të mundësohet që të evidentohet saktë se ku ka nevojë për të instaluar sinjalistikë për personat tabelarëve njoftues për hapësirat e veçanta për*

*vendosja e akustikës do të jetë e vështirë për t’u realizuar në vitin 2024, por nuk përjashtojmë mundësinë e realizimit në vitin 2025.*

**Të sigurojë parkingje rreth parkut për**

*Parkingu i destinuar për çerdhen dhe hapësirën e parkut, plotëson kriteret për të qenë hapësirë*

*afër parkut dhe ka mjaft hapësirë, ndërkohë që shenjëzimi s’do të jetë aspak problem për t’u realizuar, sapo të na jepet mundësia.*

**Të gjithë trotuarët dhe shtigjet e ecjes duhet të jenë të qasshëm për personat me**

*Ne do t’i evidentojmë hapësirat ku mund të jetë e vështirë për t’u qasur nga personat me aftësi*



|  |
| --- |
| **Të ndërtojë WC publike në ose rreth parkut.** *Në vitin aktual, ne kemi shpallur procedurën dhe veçse është nënshkruar kontrata për rregullimin e kanalizimeve në disa zona, duke përfshirë edhe parkun “Isa Berisha” dhe ky është një hap afër realizimit të vendosjes së një WC publike në apo rreth parkut.*  **Të vendoset një çezmë për ujë të pijshëm në** *Me funksionimin e fabrikës për përpunimit të ujit* **hapësirat e parkut.**  *ujit të pijshëm në zonën urbane të qytetit, çezme publike do të jetë më se e nevojshme dhe vullneti do të jetë për ta vendosur, megjithatë një zgjidhje mund të jetë edhe hapja e një bunari, pas analizës se a mund të jetë e mundshme hapja e tij, me ç’rast do të ishte e realizueshme që vizitorët e parkut të kenë ujin e pijes.* |

*mundësia, edhe në vitin 2024 mund të intervenohet.*

**Të m bahet një diskutim publik dhe të vendoset për fatin e bunkerëve që janë në park.**

*Që me ruajtjen e bunkerëve, si pjesë e historisë, qëllimi ka qenë që ata bunkerë që dikur ishin vendgrumbullim i ish-ushtrisë jugosllave, në liri përveç s i pjesë e historisë, t ë mund t ë shfrytëzohen për mirë. Një nga idetë e Kryetarit ka qenë që njëri prej bunkerëve të shndërrohet në n jë muze të v ogël, ku d o të m und të shfrytëzohej e dhe për ngjarje të n dryshme*

*etj, ide me të cilën janë pajtuar edhe një numër i madh i q ytetarëve, e q ë do t ë ishte si l loj mesazhi që një bunker tmerri i dikurshëm, sot përdoret si bunker kulture e zhvillimi. Ndërsa tek të t jerët mund t ë ekzistojë mundësia që t ë jepen për shfrytëzim me qira tek bizneset e me veprimtari të caktuar, dhe me mbledhjen e të hyrave nga qiraja, të mundësohet punësimi i një mirëmbajtësi p ër p arkun. D eri më tani, kemi pranuar ide të ndryshme, por që padyshim do të o rganizojmë n jë debat publik dhe t ë vendoset fati i tyre.*

### Ekipi i Auditimit Social në Suharekë

|  |  |  |
| --- | --- | --- |
| **Nr** | **Emri dhe mbiemri** | **Profesioni/Funksioni** |
| 1 | **Hamide Livoreka** | **Sportiste** |
| 2 | **Ajfere Curri** | **Sportiste** |
| 3 | **Teuta Hasallari** | **KVRL** |
| 4 | **Blerta Hasallari** | **KVRL/Aktiviste e ambientit** |
| 5 | **Visar Hasallari** | **Kryetar i KVRL-së/student** |
| 6 | **Zgjim Qajani** | **Sportiste** |
| 7 | **Altina Mici** | **Sportiste** |
| 8 | **Jolinda Mici** | **Sportiste** |
| 9 | **Lejla Bela** | **Sportiste** |
| 10 | **Zirafete Ramuk** | **Handikos/person me nevoja të veçanta** |
| 11 | **Nerxhivane Berisha** | **Handikos/person me nevoja të veçanta** |
| 12 | **Rabije Berisha** | **Handikos/përcjellëse e personit me nevoja të veçanta** |
| 13 | **Xhelsime Berisha** | **Nëna e Isa Berishës, emrin e të cilit e mban parku** |
| 14 | **Muhamet Berisha** | **Babai i Isa Berishës, emrin e të cilit e mban parku** |
| 15 | **Bidajet Kalisi** | **FSK - Deminim** |
| 16 | **Xhelil Berisha** | **Pensionist** |
| 17 | **Shefket Lusjani** | **Pensionist** |
| 18 | **Isuf Berisha** | **Pensionist** |
| 19 | **Ardit Kuka** | **KVRL** |
| 20 | **Nurdane Kuka** | **KVRL** |
| 21 | **Arbenita Bajrami** | **Profesoreshë** |
| 22 | **Era Bajramaliu** | **Sportiste** |



REPUBLIKA E KOSOVËS KOMUNA HANI I ELEZIT

**INFORMATË MBI VEPRIMTARITË E SUBJEKTEVE AFARISTE PËR VITIN 2023**

DREJTORIA PËR ZHVILLIM EKONOMIK DHE TURIZËM

HANI I ELEZIT

JANAR, 2024



REPUBLIKA E KOSOVËS - REPUBLIC OF KOSOVO

KOMUNA – MUNICIPALITY OF

HANI I ELEZIT

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**08/254/2024**

|  |  |
| --- | --- |
| DATA | 09.01.2024 |
| PËR | Komitetin për Politik e Financa dhe Kuvendin e Komunës |
| PËRMES | Mehmet Ballazhi  Kryetar i Komunës |
| NGA | Majlinda Kaloshi  Drejtoreshë për Zhvillim Ekonomik dhe Turizëm |
| LËNDA | Informatë mbi veprimtaritë e subjekteve afariste për vitin 2023 |

Të nderuar,

Me anë të kësaj shkrese ju përcjellim lëndën “Informatë mbi veprimtaritë e subjekteve afariste për vitin 2023”, e cila i adresohet Komitetit për Politik e Financa dhe Kuvendit të Komunës.

Drejtoria për Zhvillim Ekonomik dhe Turizëm, si përgjegjëse për bizneset që veprimtarinë e ushtrojnë në kuadër të komunës, prezanton këtë material i cila përmbanë të dhënat për subjektet afariste që veprojnë në komunën e Hanit të Elezit, të hyrat që Drejtoria e Zhvillimit Ekonomik ka inkasuar gjatë vitit 2023, faturimin, statistika dhe të dhëna tjera mbi to.

Me respekt!

Drejtoria për Zhvillim Ekonomik dhe Turizëm është përgjegjëse për subjektet që ushtrojnë veprimtari biznesore në territorin e Hanit të Elezit, mbajtjen e statistikave rreth tyre, krijimin e kushteve për zhvilim ekonomik lokal përmes strategjive të ndryshme sektoriale, promovim të komunës dhe kushte për zhvillim të qëndrueshëm duke qenë urë bashkëpunimi në mes minstrive, organizatave, donatorëve të huaj etj. dhe Komunës së Hanit të Elezit.

**QENDRA PËR REGJISTRIM TË BIZNESEVE**

Drejtoria në kuadër të saj ka edhe Qendrën për Regjistrim të Bizneseve e cila kryen të gjitha shërbimet sa i përket bizneseve lokale.

Sipas statistikave që Drejtoria ka, në Qendrën për Regjistrim të Qytetarëve që nga fillimet e saj, në Han të Elezit janë regjistruar 357 biznese. Momentalisht, nga kjo shumë 50 nga ta janë biznese pasive.

* APLIKIME PËR BIZNESE TË REJA

|  |  |  |  |  |
| --- | --- | --- | --- | --- |
| Përshkrimi | Lloji | Numri | Totali 2023 | Gjinia |
| Regjistrim biznesi | Biznese individuale / B.I | 14 | 14 B.I  14 Shpk | 12 / M  16 / F |
| Regjistrim biznesi | Biznese Shoqëri me përgjegjësi të kufizuara / SH.P.K | 14 |

* APLIKIME PËR SHUARJE TË BIZNESEVE


|  |  |  |  |  |
| --- | --- | --- | --- | --- |
| Përshkrimi | Lloji | Numri | Totali 2023 | Gjinia |
| Shuarje të bizneseve | Biznese individuale / B.I | 5 | 5 B.I | 5 M |
| Shuarje të bizneseve | Biznese Shoqëri me përgjegjësi të kufizuara / SH.P.K | 1 | 1 | 1 F |

* APLIKIME PËR NDRYSHIME NË BIZNES

|  |  |
| --- | --- |
| Përshkrimi i shërbimit | Totali |
| Kërkesë për informata | 111 |
| Kërkesë për ndryshimin e pronarëve /aksionarëve | 11 |
| Kërkesë për shtimin apo heqjen e aktivitetit | 12 |
| Kërkesë për ndryshim të adresës | 25 |
| Kërkesë për ndryshimin e drejtorit apo përfaqësuesit të autorizuar | 7 |
| Kërkesë për ndryshim të emrit tregtarë | 1 |
| Kërkesë për ndryshim të bordit | 2 |
| Kërkesë për shuarje të njësisë | 2 |
| Kërkesë për certifikatë dublikat | 10 |


Grafiku 1. Bizneset sipas kategorizimit

Sipas të dhënave, del që përqindja më e madhe e bizneseve i takojnë kategorisë së bizneseve individuale B.I. me 62.47%, ndërsa ato të Shoqërisë me Përgjegjësi të Kufizuara Sh.P.K 37.25%, të ndjekur më pas nga ato Shoqëri Aksionare SH.A me 0.28%.



Grafiku 2. Regjistrimi i bizneseve sipas llojit

Për vitin 2023 figurojnë 12 biznese të reja të udhëhequra nga gjinia femrore, ndërsa 16 kemi që udhëhiqen nga gjinia mashkullore e që rezultojnë me 28 biznese të reja të regjistruara në total brenda vitit 2023.



Grafiku 3. Regjistrimi bizneseve sipas gjinisë së pronarëve

**SEKTORI I TAKSAVE PËR USHTRIM TË VEPRIMTARISË**

|  |  |
| --- | --- |
| Inspektimet Janar-Dhjetor 2023 | 30 |
| Aktvendimet dhe shpërndarja e tyre tek subjektet aktive | 220 |
| Faturat e lëshuara gjatë viti 2023 | 77 |
| Faturimi për vitin 2023 | 97,159.74 |
| Inkasimi për vitin 2023 | 77,857.44 |
| Përqindja e inkasimit për 2023 | 80% |

|  |  |  |  |  |
| --- | --- | --- | --- | --- |
| Përshkrimi | Viti 2023 | Viti 2022 | Diferenca | % |
| JANAR | 235.50 € | 500.00 € | 264.50 € | 52.90 |
| SHKURT | 484.60 € | 1,666.10 € | 1,181.50 € | 70.91 |
| MARS | 2,815.60 € | 2,471.20 € | 344.40 € | 13.94 |
| PRILL | 3,323.28 € | 656.00 € | 2,667.28 € | 406.60 |
| MAJ | 3,098.66 € | 156.00 € | 2,942.66 € | 1,886.32 |
| QERSHOR | 3,547.60 € | 6,881.48 € | 3,333.88 € | (48.45) |
| KORRIK | 580.00 € | 42,852.00 € | 42,272.00 € | 98.65 |
| GUSHT | 60,380.00 € | 3,587.20 € | 56,792.80 € | 1,583.21 |
| SHTATOR | 340.00 € | 3,820.60 € | 3480.60 € | 91.10 |
| TETOR | 818.00 € | 2,200.50 € | 1382.50 € | 62.83 |
| NËNTOR | 60.00 € | 2,116.20 € | 2,056.20 € | 97.16 |
| DHJETOR | 1,825.00 € | 4,070.00 € | 2,245.00 € | 55.16 |
| TOTALI | **77,857.44 €** | **70,977.28 €** | **6,880.16 €** | **9.7** |

|  |  |  |  |  |
| --- | --- | --- | --- | --- |
| Totali Janar-Dhjetor 2023 | 77,857.44 € | 70,977.28 € | 6,880.16 € | 9.7 % |